
,ΤίΗυν»*ΛΊ0ΜηΝ 


ογηΠ! ΤΜ»υηι*· 




φάκελος: σελ. 11-16 


Το Στοίχημα του Κοινωνικού 

Μετώπου 

σελ. 3 

Δε θα τους χαρίσουμε τίποτα 
σελ. 4 

Πόλεμο στον πόλεμο των 

αφεντικών 

σελ. 5 

Η φωνή των φυλακισμένων 
σελ. 8 

Τα βγάζουν όλα στο σφυρί 
Να τους σταματήσουμε! 
σελ. 9 

Ρατσιστική επίθεση 
εναντίον πακιστανων 
μεταναστών στο Αιγάλεω 

Μποναμάδες... για τους 
πρόσφυγες 

σελ. 10 


I- 


ΪΛΚ 


Σύνοδος δημόσιων 
σχέσεων στο Μπαλί 
σελ. 17 

Αλλη μια επίθεση ιδιωτών στο 
νερό! 

σελ. 19 

Ντου γιου φιλ λαϊκ πανκ? 
ή Η ιστορία του Γιώργου 

σελ. 18 

...μέσα στο 2007 
σελ. 20 

ΖΑΠΑΤΙΣΤΑΣ: 

Ολα για όλους, τίποτα για εμάς 

σελ. 21 

Από τη γλυκιά συμμορία στην άγρια 
συμμορία τουΖΕκΟΫΕΑΠδ σελ. 22 

Ο φασισμός πεθαίνει στα 
δικαστήρια... 

σελ. 23 


Ο Κορνηλιος Καστοριάδης 
και το τέλος του κλασσικού 
εργατικού κινήματος. 


Για τον «ΚΑΣΤΟΡΙΑΔΙΣΜΟ» 
ως ΙΔΕΟΛΟΓΙΑ. 


Γιατί ΚΟΡΝΗΛΙΟ 
ΚΑΣΤΟΡΙΑΔΗ; 














































































ΙΑΝΟΥΑΡΙΟΣ 2008 




της σύνταξης 


Όταν τον Ιανουάριο του 2004, η «Βαβυλωνία» κυκλοφορούσε στα περίπτερα όλης της 
Ελλάδας, μετά τις δύο επιτυχημένες δοκιμές του καλοκαιριού της συνόδου κορυφής στη 
Θεσσαλονίκη, είχαμε βάλει, μεταξύ άλλων, ένα στόχο: "Να δούμε τον κόσμο από την άλλη 
πλευρά". Σήμερα, ύστερα από τέσσερα χρόνια, μετά από τόσες διακυμάνσεις, μετά από 
αυτή τη διαδρομή στην οποία γνωρίσαμε νέους ανθρώπους, αφήσαμε άλλους, το στοί¬ 
χημα παραμένει ακόμη ανοιχτό. Όχι επειδή δεν κερδίσαμε το προηγούμενο, αλλά γιατί ο 
δρόμος προς την ελευθερία δεν είναι ποτέ εκ των προτέρων προδιαγεγραμμένος, γιατί η 
ελευθερία δεν είναι μία στατική κατάσταση, ένας χώρος παραδεισένιος, ένα βασίλειο της 
ευτυχίας. Είναι κάτι διαφορετικό από αυτά αλλά ας μην το ορίσουμε εμείς τώρα -ας το 
κάνουν όσοι και όσες την κατακτήσουν. 

Η εποχή δεν χρειάζεται συμβιβασμούς με το παρελθόν, δεν της χρειάζονται ιδεολογικά και 
οργανωτικά σχήματα τα οποία ευνούχισαν την πρωτοβουλία του ατόμου, εξύψωσαν ρόλους 
και ιεραρχία, εγκλώβισαν τον όποιο λόγο αρθρωνόταν ενάντια στην εξουσία, μετέτρεψαν 
την πραγματικότητα σε εργαλείο της Ιδεολογίας, άνοιξαν εν τέλει το δρόμο προς τον ολο¬ 
κληρωτισμό. 0 καιρός, αντίθετα, θέλει κριτική ρήξη με το παρελθόν, κατανόηση του παρό¬ 
ντος, αυτο-αμφισβήτηση, άρνηση των διαχωρισμών, ανοιχτότητα, σαφήνεια, υπευθυνότητα, 
πνεύμα ελευθερίας και σε αυτή τη διαδικασία οι σελίδες της «Β» θα συμβάλλουν πάντα ως 
έντυπος χώρος γόνιμου διαλόγου που παράγει λόγο και πράξη. 

Στο δρόμο ακούμε εδώ και καιρό την οργή της κοινωνίας που ανησυχεί για το αύριο χωρίς 
να μπορεί καλά καλά να αδράξει το σήμερα. Αυτή τη διάχυτη κοινωνική οργή, αυτό το «δεν 
πάει άλλο», το βλέπουμε στα πρόσωπα όσων κατεβαίνουν για το ασφαλιστικό, όπως το 
είδαμε στα πρόσωπα των φοιτητών, όπως το αντικρίζουμε κάθε φορά που οι πολίτες μάχο¬ 
νται για δημόσιους ελεύθερους χώρους. 

Οι κοινωνικές αντιστάσεις του σήμερα, όμως, πρέπει να ξεπεράσουν το επίπεδο της αγα¬ 
νάκτησης και σιγά σιγά το κάνουν ανοίγοντας περάσματα προς την ελευθερία, όπως κατ’ 
εξοχήν συμβαίνει στην περίπτωση των κινημάτων για την πόλη και το περιβάλλον. 

Και (μπορούν να) το κάνουν παράγοντας πολιτική η οποία δεν ταυτίζεται με την κρατική 
διαχείριση των κοινών ούτε τσιμπάει στην όποια πρόταση συνδιαχείρισης του συστήματος 
εξουσίας, παράγοντας πολιτική που εναντιώνεται στο καθεστώς, τη λογική του κέρδους, 
την κρατική κηδεμονία και μάχεται για δημόσιο-ελεύθερο-κοινωνικό-μη κρατικό χαρακτήρα 
των βασικών αγαθών. 

Ειδάλλως, να το πούμε ρητά, οποιαδήποτε άλλη επιλογή (μάχη ενάντια στην κυβέρνηση ή 
μόνο ενάντια στον καπιταλισμό) είναι καταδικασμένη σε θάνατο, καταδικασμένη να κατα- 
λήξει σε μία αναπαραγωγή της υπάρχουσας εξουσίας ή να φτιάξει μία άλλη που θα ανήκει 
πάλι σε λίγους και όχι σε όλους (δηλαδή σε κανέναν). 

Το ασφαλιστικό είναι μία ευκαιρία για αυτήν την πολιτική - η κοινωνία μπορεί να υπερασπί¬ 
σει κεκτημένα και μαζί να απαλλαγεί τόσο από την κρατική κηδεμονία όσο και τη ζούγκλα 
της αγοράς. Να απαλλαγεί οριστικά, όχι γιατί το επιτάσσει κάποια θεόσταλτη εξ αποκα- 
λύψεως Αλήθεια ή κάποια Ιδεολογία που υπόσχεται έναν μελλοντικό τόπο ευτυχίας, αλλά 
επειδή μας το "επιβάλλει" η αβίωτη καθημερινότητα της εργασιακής ανασφάλειας και της 
κενότητας της κατανάλωσης, η απόφαση να βρούμε το μίτο στο λαβύρινθο της σημερινής 
πραγματικότητας. Όπως το λέει και ο Καστοριάδης, με τη σκέψη του οποίου ασχολούμαστε 
στο φάκελο αυτού του μήνα, "Αποφασίσαμε να είμαστε ελεύθεροι και αυτή είναι η πρώτη 
πραγματοποίηση της ελευθερίας μας". 

Η «Β» θα είναι πάντοτε κοντά σε όσους και όσες μάχονται για την ελευθερία, για το δικαί¬ 
ωμά τους να υπάρχουν και να ορίζουν οι ίδιοι τη ζωή τους, όχι η εξουσία (η περίπτωση των 
μεταναστών στην Πάτρα είναι χαρακτηριστική), ενάντια στην εξουσία Κράτους-αφεντικών. 
0α είναι πάντα ανοιχτή σε εκείνους που αποφασίζουν να είναι ελεύθεροι και όχι δούλοι 
- οποιουδήποτε. 

Σήμερα, συνεχίζουμε να βλέπουμε τον "κόσμο από την άλλη πλευρά” 1 γιατί ο κόσμος θα 
είναι πάντα ανάποδος όσο θα υπάρχουν αφέντες και δούλοι. Έτσι απλά... 


Έχει γίνει πλέον ένα “διασκεδαστικό” θέαμα για τους περαστικούς, κυρίως στις μεγαλουπόλεις -Αθήνα, 
θες/νίκη και Πάτρα- το φαινόμενο του κυνηγητού των μικροπωλητών μεταναστών/προσφύγων από πλευ¬ 
ρά των Δημο-μπάτσων και γενικώς της Αστυνομίας. Αυτό το “θέαμα” για πολλούς περνάει απαρατήρητο, 
ενώ για άλλους αποτελεί ελκυστικό σόου, ειδικά για τους τουρίστες που πλημμυρίζουν την Αθήνα και 
τη Θεσσαλονίκη. Για λίγους όμως έχει γίνει ένας τρόπος υπεράσπισης των ελευθεριών και δικαιωμάτων 
αυτών των συνανθρώπων μας, που ήρθαν από μακριά και προσπαθούν με κάθε τρόπο να επιβιώσουν σε 
αυτόν τον άγριο και ανελέητο κόσμο που τους προσέφερε η μετανάστευση στην Ευρωπαϊκή Ελλάδα. 

Για τη λήψη της άδειας του μικροπωλητή, με βάση το νομικό πλαίσιο που ισχύει σήμερα στην Ελλάδα, είναι απαραίτη¬ 
τη προϋπόθεση ο αϊτών να είναι Έλληνας υπήκοος, Έλληνας ομογενής ή πολίτης κράτους-μέλους της ΕΈ. Δηλαδή, 
χωρίς μάσκα και παρασκήνια βλέπουμε μπροστά μας έναν δηλωμένο ρατσισμό και μια διάκριση σε κρατικό επίπεδο 
αυτή τη φορά, από πλευράς του αντίστοιχου υπουργείου και νομοθέτη. Πολλές ήταν οι οικογένειες μεταναστών που 
ζούσαν μέχρι πριν δυο-τρία χρόνια νόμιμα ως μικροέμποροι. Οι περισσότερες απ’ αυτές βρίσκονταν στην Ελλάδα 
για πολλά χρόνια, ιδίως οι πρόσφυγες από Αφρική και Αφγανιστάν, οι οποίοι είχαν ξαναβγάλει για πολλοστή φορά 
άδειες παραμονής και εργασίας στη χώρα αυτή. Τα κρούσματα της συγκεκριμένης πολιτικής, αυξήθηκαν ραγδαία 
το καλοκαίρι που μόλις πέρασε, και μάλιστα κορυφώθηκαν με τη δολοφονία του μικροπωλητή από Νιγηρία Τοηηγ 
Οηουα, σε κυνηγητό από ασφαλίτες επειδή... πουλούσε παράνομα θθ. Η Θεσσαλονίκη έγινε πολλές φορές σκηνή 
των “θεαμάτων” αυτών, επίσης τον Σεπτέμβρη, στην περίπτωση του μετανάστη από Σενεγάλη, ο οποίος έπεσε θύμα 
βίας της Δημοτικής Αστυνομίας και κινδυνεύοντας και αυτός με τη σειρά του να χάσει τη ζωή του. Δεν μπορούμε 
να αναφέρουμε εδώ όλα τα επεισόδια αυτά, όμως μπορούμε τουλάχιστον να σηκώσουμε τη φωνή μας και να τους 
συμπαραστεκόμαστε κάθε φορά που χρειάζονται την υποστήριξή μας, και αν η πολιτεία δεν σκέφτεται να αλλάξει τη 
νομοθεσία προς όφελος τους, εμείς πρέπει, σε δρόμους, πλατείες, μαγαζιά ή οπουδήποτε εργάζονται να είμαστε 
δίπλα τους, ο κάθε ένας με τον τρόπο του, εκφράζοντας έτσι την αλληλεγγύη και την συμπαράστασή μας. 

(Θθπϊϊ 6υπ- Ομάδα Μεταναστών & Προσφύγων Θεσσαλονίκης) 

Το Στοίχημα του Κοινωνικού Μετώπου 



Υπάρχει κάτι που διακυβεύεται διαρκώς άλο και περισσότε¬ 
ρο μέσα στην κοινωνία. Ονομάζεται κοινωνική συναίνεση. 
Μπορεί η επέλαση των αφεντικών να διαγράφει συνεχώς 
νίκες σε όλα τα επίπεδα, θέτει όμως την “κοινωνική ειρήνη” 
σε διαρκείς κλυδωνισμοός και φέρνει την κοινωνία στα όριά 
της. Μπορεί η Ελλάδα να εισέρχεται πλέον οικονομικά και 
πολιτικά στο “μαγευτικό” κόσμο του ύστερου καπιταλισμού 
μέσω των ντιρεκτίβων της Ευρωπαϊκής Ένωσης, η νίκη 
όμως αυτή για τους κυριάρχους συμπιέζει τον κύριο όγκο 
του πληθυσμού προς την ακραία φτώχεια και χαράσσει πιο 
αδρές τις γραμμές μεταξύ εξουσιαστών και εξουσιαζομέ- 
νων. Είναι δεδομένο ότι σε συνθήκες που δεν επιτρέπουν 
αυταπάτες, η πίστη ή καλύτερα η ανοχή των ανθρώπων στο 
σύστημα αργά αλλά σταθερά ανατρέπεται. Εμείς δεν είμαστε 
εδώ, για να συντηρούμε τέτοιες αυταπάτες, πίστη, ανοχές. 
Να επιταχύνουμε τη διαδικασία. Να σπάσουμε τώρα την κοι¬ 
νωνική συναίνεση. 

Οι σύγχρονες νίκες των αφεντικών και του κράτους, στο επίπεδο, 
αυτή τη φορά, των σχέσεων παραγωγής, το πιο σημαντικό πεδίο 
κοινωνικών αντιθέσεων, θέτουν το ίδιο διακύβευμα με άλλη όμως 
μορφή. Αυτό της συνέχισης του εγχώριου συνδικαλισμού όπως τον 
ξέρουμε. Ενός συνδικαλισμού εργαλείου των αφεντικών, παραγω¬ 
γού κοινωνικής συναίνεσης, οργάνου απορρόφησης κραδασμών. Του 
συνδικαλισμού των εργατοπατέρων, των κομμάτων και της διαμεσο- 
λάβησης. Σε συνθήκες που επελαύνουν τα αφεντικά, τέτοιος συνδι¬ 
καλισμός δεν έχει πλέον λόγο ύπαρξης στα μάτια των ανθρώπων, 
γιατί χάνει το ρόλο του -αυτόν του συμβιβασμού των εργαζομένων 
με τα αφεντικά- καθώς ξεμπροστιάζεται από τις αλλεπάλληλες ήτ¬ 
τες του. Εμείς δεν είμαστε εδώ, για να συντηρούμε έναν τέτοιου εί¬ 
δους συνδικαλισμό. Να επιταχύνουμε τη διαδικασία. Να τελειώνουμε 
λοιπόν με αυτόν, σπάζοντας την κοινωνική συναίνεση στη βάση του 
συστήματος. 

Δεν γίνεται όμως δουλειά απλώς με το να “σπάμε” ή με το να “τε¬ 
λειώνουμε” με το ένα και με το άλλο. Η κοινωνική συναίνεση χτίζεται 
στη βάση της χρεωκοπίας κάθε εναλλακτικής λύσης για τον άνθρω¬ 
πο και τη ζωή. Ο συνδικαλισμός - εργαλείο των αφεντικών χτίζεται 
πάνω στην απουσία εναλλακτικής οργανωτικής πρότασης των εργα¬ 
ζομένων. Το εξουσιαστικού τύπου κόμμα χτίζεται πάνω στην έλλειψη 
εναλλακτικών μορφών οργάνωσης της κοινωνικής πάλης. Αν λοιπόν 
θέλουμε να χτυπήσουμε αποφασιστικά το κράτος και το κεφάλαιο σε 
αυτή τη ζωή και όχι στη μεταθάνατον, πρέπει, όχι μόνο να “σπάμε”, 
αλλά και να χτίζουμε. Αν η κοινωνική συναίνεση, ο υποταγμένος συν¬ 
δικαλισμός και ο κομματισμός ηττηθούν, αυτό θα γίνει, μόνο αν πα¬ 
ράλληλα αντικαθίστανται από το “άλλο” στη συνείδηση των ανθρώ¬ 
πων. Και για αυτό το “άλλο” έχουμε σίγουρα πολλά να προτείνουμε 
ως χώροι επαναστατικής σκέψης και δράσης. Όχι με έτοιμες λύσεις, 
ούτε με περιχαρακώσεις λενινιστικής επινόησης των οργανώσεών 
μας από το κοινωνικό σύνολο και πρακτικές κομματικής παθογένει- 
ας αλλά σπάζοντας κάθε στεγανό και ιδεοληψία και μπολιάζοντας 
την κοινωνία με τις λογικές της αντεξουσίας, της αμεσοδημοκρατίας 
και της αυτοδιεύθυνσης, φτιάχνοντας κοινωνικό μέτωπο ενάντια στα 
αφεντικά. Στο ταξίδι που λέγεται ιστορία των κοινωνικών αγώνων, 
οι πολιτικοί μας χώροι, οι θεωρίες και οι πρακτικές μας έχουν να 
δώσουν πολλά, γιατί αποτελούν το μέλλον. 

Ξεκινώντας όμως από το παρελθόν έχουμε πολλά και να μάθουμε. 
Από το μαρξισμό έχουμε να κρατήσουμε ως βασικό μπούσουλα την 
κεντρικότητα των σχέσεων παραγωγής στον καθορισμό κάθε κοι¬ 
νωνικής πτυχής (τουλάχιστον στο τώρα). Από την αναρχική σκέψη 


έχουμε να κρατήσουμε ως πιο σημαντική την κεντρικότητα των σχέ¬ 
σεων εξουσίασης ως μέσου ερμηνείας και ανάλυσης της πραγμα¬ 
τικότητας και της ιστορίας. Από τη θεωρία και πρακτική της αυτο¬ 
νομίας, που μπόλιασε γόνιμα τα δύο επαναστατικά ρεύματα σκέψης 
στη σύγχρονη εποχή, έχουμε να κρατήσουμε τους τρόπους δράσης 
για το ξεπέρασμα του καπιταλισμού. Και από την ιστορία (έχουμε να 
μάθουμε) ότι διαρκώς διαγράφει κύκλους αλλά επιστρέφει εκεί όπου 
όλα έχουν συμβεί, για να τα αλλάξει και να τα επαναορίσει κάθε φορά 
με διαφορετικό τρόπο, διδάσκοντας ότι τίποτα δεν έχει κριθεί αλλά 
ότι όλα είναι υπό διαρκή επαναδιαπραγμάτευση. 

Η σύγχρονη μάχη της κοινωνικής ασφάλισης, που διεξάγεται σε όλο 
το δυτικό κόσμο, θέτει όλο και πιο επιτακτικά ένα διακύβευμα, που 
αυτή τη φορά αφορά εμάς και όχι το σύστημα. Αυτό της συγκρότη¬ 
σης ενός κοινωνικού μετώπου ενάντια στο κράτος και το κεφάλαιο. Ο 
ένας μετά τον άλλο, οι τομείς του “κοινωνικού” κράτους, όπως κερ- 
δήθηκαν μέσα στον 20ο αιώνα μέσα από τους κοινωνικούς αγώνες 
που μεταφράστηκαν συστημικά από τη διαμεσολάβηση της σοσιαλ¬ 
δημοκρατίας ανάμεσα στην κοινωνία και την εξουσία, εξαφανίζονται 
κάτω από το πέλμα του νεοφιλευθερισμού. Στην Ελλάδα, οι τελευταί¬ 
ες στάσεις αυτής της πορείας αφορούν την περαιτέρω εξαθλίωση 
και την ιδιωτικοποίηση της δημόσιας υγείας και της δημόσιας κοινω¬ 
νικής ασφάλισης, όπως δρομολογούνται από τη σημερινή κυβέρνηση. 
Το σταμάτημα και η αναστροφή αυτής της πορείας μέσα από τους 
κοινωνικούς αγώνες είναι θέμα αξιοπρέπειας για τα κινήματα. Και 
άσχετα από την έκβαση κάθε μικρού ή μεγάλου αγώνα στο παρόν, 
η αναστροφή μίας τέτοιας πορείας θα έρθει μόνο με την προοπτική 
συγκρότησης ενός μεγάλου κοινωνικού μετώπου με τα χαρακτηρι¬ 
στικά που θέλουμε, η οποία δε μπορεί να αναβάλλεται μόνιμα για 
το μέλλον. 

Η κοινωνική ανάγκη γεννά την ιστορία. Σήμερα, η κοινωνία έχει ανά¬ 
γκη από την (επαν)οργάνωση των αντιστάσεών της απέναντι στην 
εξουσία. Στην ιστορική αυτή καμπή, όπου όλα τα εξουσιαστικά μο¬ 
ντέλα αποτυγχάνουν το ένα μετά το άλλο και όπου η απόσταση με¬ 
ταξύ των κοινωνικών αναγκών και επιθυμιών και από την άλλη των 
επιλογών των κυριάρχων είναι πιο χαοτική από ποτέ, η κοινωνία έχει 
ανάγκη περισσότερο από ποτέ τις αντιεξουσιαστικές δομές που θα 
απελευθερώσουν τις αντιστάσεις της. 

Εκεί που η χρεοκοπία των εξουσιαστικών μορφών οργάνωσης είναι 
ολοφάνερη είναι στους χώρους δουλειάς. Ο γραφειοκρατικός συνδι¬ 
καλισμός, η παθογένεια της κομματικοποίησης και των μόνιμων αντι¬ 
προσώπων, η αποδυνάμωση των σωματειακών Γ.Σ. και κάθε μέσου 


συμμετοχής των εργαζομένων, η κοροϊδία και η ιδιοτέλεια εδώ και 
πολύ καιρό έχουν απομαζικοποιήσει τις αντιστάσεις των εργαζομέ¬ 
νων. 

Από την άλλη, όλα αυτά τα χρόνια τα αφεντικά δεν κάθονται με σταυ¬ 
ρωμένα χέρια. Για τον κατακερματισμό των εργαζομένων, ώστε να 
μην μπορούν εύκολα να οργανωθούν, εφεύρουν εξελιγμένες μεθό¬ 
δους, όπως το ίΓαηοΜδϊηη, την υπενοίκιαση εργαζομένων κ.τ.λ. Με 
τη χρήση των νέων τεχνολογιών εφαρμόζουν καθεστώς άκρατης 
παρακολούθησης μέσα στους χώρους δουλειάς. Για τον κατακερμα¬ 
τισμό των συμφερόντων τους καταφέρνουν τη διάχυση μίας αυταπά¬ 
της εξουσίας μέσα στο εργατικό δυναμικό, δημιουργώντας πυραμι¬ 
δοειδείς οργανώσεις της δουλειάς με την προσφορά ξεροκομμάτων 
- μπόνους σε όσους παίζουν καλύτερα το ρόλο του εξουσιαστή. Και 
όλα αυτά τα ντύνουν νομικά και κατασταλτικά, ώστε να φαντάζουν 
ανυπέρβλητα. Η εποχή του ενός ενιαίου καπιταλιστικού εργοστασί¬ 
ου, ως της κατ’ εξοχήν κλασσικής μονάδας της παραγωγής, έχει προ 
πολλού περάσει. Σήμερα ο καπιταλισμός μεταχειρίζεται ολόκληρη 
την οικονομία ως ένα τεράστιο εργοστάσιο με την ευελιξία που δί¬ 
νουν οι νέες τεχνολογίες πληροφορικής και επικοινωνιών και η πα¬ 
γκοσμιοποίηση. 

Οι μορφές οργάνωσης για τους χώρους δουλειάς που μπορούν σή¬ 
μερα να κάνουν τη διαφορά, καθώς έχουν τη δυνατότητα να μαζικο- 
ποιούν τις αντιστάσεις των εργαζομένων και να αντιπαραβάλλονται 
επιτυχημένα στην ευελιξία των αφεντικών, είναι αυτονόητα αντιε- 
ξουσιαστικές. Είναι τα συμβούλια εργαζομένων και οι συνελεύσεις 
βάσεις, που χρησιμοποιούν την άμεση δημοκρατία ως όργανο για τη 
συσπείρωση των ανθρώπων και την αντίσταση στα αφεντικά. Είναι οι 
μορφές οργάνωσης, που βάζουν (σε αντίθεση με τις εξουσιαστικές 
δομές) την προοπτική αυτοδιεύθυνσης της παραγωγής και ολόκλη¬ 
ρης της οικονομίας από το κοινωνικό σύνολο και έτσι φέρνουν πιο 
κοντά το ξεπέρασμα του καπιταλισμού και την αναρχική κοινωνία. Το 
μέτωπο ενάντια στα αφεντικά και το κράτος ξεκινά από την καρδιά 
του συστήματος, την παραγωγή. 

Σήμερα, δεν έχουμε την πολυτέλεια να είμαστε οπαδοί του αυτομα¬ 
τισμού της ιστορίας ούτε να επιτρέπουμε στην εξουσία να αλώνει τις 
ζωές μας, ενώ αφήνουμε τη μαζική οργάνωση των αντιστάσεών μας 
έρμαιο της τύχης ή της αναβολής. Το στοίχημα του κοινωνικού μετώ¬ 
που περνάει από το «εμείς», το «εδώ» και το «τώρα». Η εξουσία μας 
πετάει το γάντι και εμείς θα το σηκώσουμε. 

Αντώνης Μπρούμας 

ΔΕ ΘΑ ΤΟΥΣ ΧΑΡΙΣΟΥΜΕ ΤΙΠΟΤΑ 

Ό,τι κάνεις σήμερα δεν είναι αρκετό για το αύριο, είναι όμως απαραίτητο. 






ΠΡΟΙΟΖΟΥβΔ ννΖ. 

ΙΡ1011ΚΟΥ ΚΑ( — 


Οι δρόμοι του κέντρου δεν είχαν εκείνο το εκνευριστικό από κάθε 
άποψη μποτιλιάρισμα, που συναντάει κανείς σε μέρες απεργίας (και 
υποδηλώνουν τα χαμηλά ποσοστά συμμετοχής σε αυτήν). Τα μαγαζιά 
έβαλαν λουκέτο, οι οικοδομές ήταν κλειστές, ο ιδιωτικός τομέας, που 
είναι και το ζητούμενο κάθε ψορά, υπολειτούργησε και σε κάποιους 
τομείς δε λειτούργησε καθόλου. Η πόλη δε φόρεσε τα γιορτινά της, οι 
βιτρίνες δεν είχαν την τιμητική τους. Η 24ωρη απεργία της ΓΣΕΕ ήταν 
απόλυτα επιτυχημένη, η συμμετοχή του κόσμου στις συγκεντρώσεις 
έφτασε ίσως και να ξεπέρασε τα δεδομένα του 2001. 

Η άρνηση των εργαζομένων, της γενιάς των 700 ευρώ, της γενιάς 
των εγκλωβισμένων στις κάρτες και τις τράπεζες να δεχτούν τη νέα 
εργασιακή πραγματικότητα, καθώς και η διάθεση των "από κάτω" να 
υπερβούν το φοβικό τοπίο και το γκρίζο αύριο, ΕΚΦΡΑΣΤΗΚΕ. 

Μπορεί να σκόνταψε και να σκοντάφτει σε σύνδρομα και αγκυλώσεις 
του χτες, σε συντεχνιακές αναζητήσεις και μικροαστικές αυταπάτες, 
είτε το θέλουν κάποιοι όμως είτε όχι, ΕΚΦΡΑΣΤΗΚΕ. 

Στις 12 του Δεκέμβρη, 100.000 εργαζόμενοι πλημμύρισαν το κέντρο 
της Αθήνας. Πολλοί από αυτούς κατέβαιναν και εμπλέκονταν για πρώ¬ 
τη φορά σε κινηματικές διαδικασίες. Ανάλογη ήταν η εικόνα και στις 
υπόλοιπες πόλεις. Στη θεσ/νίκη σε ένα μαζικότατο συλλαλητήριο, οι 
διαδηλωτές κατέβασαν μια κάμερα παρακολούθησης, δηλώνοντας 
έμπρακτα την αντίθεσή τους στο δόγμα του "μεγάλου αδελφού", το 
ίδιο και στην Πάτρα, την Άρτα, την Ξάνθη, τα Γιάννενα και αλλού. 



Ιδιαίτερη μαζικότητα είχαν τα μπλοκ των Πρωτοβάθμιων Σωματείων 
Δημοσίου και Ιδιωτικού τομέα στην Αθήνα και οι αντίστοιχες πρωτο¬ 
βουλίες στη θεσ/νίκη, την Ξάνθη, την Πάτρα. 


Η παραίτηση του Μαγγίνα αποδεικνύει τη σημασία που έχουν οι με¬ 
τασεισμικές πολιτικές δονήσεις, όταν προκαλούνται από την πλατιά 
μαζική αγωνιστική δράση των εργαζομένων. 0α ήταν τουλάχιστον αφε¬ 
λής όποιος θεωρεί ό,τι "έφαγαν" τον τέως υπουργό "απασχόλησης" οι 
ανασφάλιστοι Ινδοί ή το αναψυκτήριο που διέθετε στο Κορωπί... Όπως 
δεν άφησε και τη Μαριέτα εκτός κοινοβουλευτικής ομάδας μόνο το 
βιβλίο της ιστορίας. 

Αυτό είναι κάτι που γνωρίζουν καλά οι εκδότες, τα ΜΜΕ και τα παπα¬ 
γαλάκια τους, γι αυτό προσπαθούν να αποσιωποιήσουν τη σημασία των 
αγώνων όπως και το ότι η απεργία ήταν ένα πραγματικό βαρόμετρο. 

ΦΤΑΝΕΙ ΟΜΩΣ ΑΥΤΟ; 

Σίγουρα όχι. 

Το ζήτημα της κοινωνικής ασφάλισης από μόνο του αφυπνίζει, προκα- 
λεί εκρήξεις αλλά μπορεί και να συσκοτίσει, να εγκλωβίσει, να πισω¬ 
γυρίσει, αν δεν τραβήξουμε από πάνω του το πέπλο μυστηρίου που το 


τυλίγει. Αν δεν αποσαφηνίσουμε όρους και έννοιες, αν δε διαλύσουμε 
μύθους και αυταπάτες. 

Η αντίσταση στην αντιασφαλιστική μεταρρύθμιση δε σταματάει στα 
όρια που έθεσε η απεργία, χρειαζόταν όμως αυτή η ημερομηνία ως 
αφετηρία εκκίνησης. Η ομιλία του Παναγόπουλου αλλά και το συνολι¬ 
κότερο πλαίσιο της ΓΣΕΕ, πέρα από τις επαναστατικές κορώνες δεν 
μπήκε ούτε μία στιγμή στην ουσία του προβλήματος, δεν άγγιξε τον 
πυρήνα της αντεργατικής επίθεσης και δε θα μπορούσε άλλωστε να 
το κάνει. Πώς θα μπορούσε να μιλήσει για την κλοπή του χρηματι¬ 
στηρίου, αφού η ηγεσία του συνδικαλιστικού κινήματος συμμετείχε σε 
αυτήν; Πώς θα μπορούσε να αναφερθεί στο νόμο Ρέππα αφού το στη¬ 
ρίζει; Πώς θα μπορούσε να κάνει λόγο για την εθνική ανάπτυξη και την 
ανταγωνιστικότητα, αφού σέρνεται πίσω από το άρμα τους; 

Από την άλλη όμως, ποιος αλήθεια τον άκουγε; Ποιος κατέβηκε στο 
δρόμο επειδή ένιωσε ότι τον εκφράζει πραγματικά η τριτοβάθμια "κο¬ 
ρυφαία" οργάνωση; 

Η συντριπτική πλειοψηφία των εργαζομένων συμμετείχε στις συγκε¬ 
ντρώσεις για να εκφράσει την οργή, την αγανάκτηση, το θυμό της. Πο¬ 
ρεύτηκε στους δρόμους των μεγάλων πόλεων επειδή δε χωράει πια 
στα καλούπια του νέου εργασιακού τοπίου, δεν αντέχει τη σύγχρονη 
σκλαβιά που δεν περιορίζεται μόνο στα όρια του εργασιακού χώρου. 
Οι εργαζόμενοι βροντοφώναξαν "κάτω τα χέρια από την ασφάλιση" και 
αυτό έμοιαζε πιο πολύ με ένα γενικό "ΦΤΑΝΕΙ ΠΙΑ" 

Οι εργαζόμενοι παράτησαν τις δουλειές τους για να επαναφέρουν 
στην επικαιρότητα την ωμή αλήθεια. Να θυμίσουν πως το 55% από 
αυτούς ζει οριακά με μισθούς που αγγίζουν στην καλύτερη περίπτωση 
τα 1000 ευρώ και άλλο ένα 20% με 1200, πολύ πιο κάτω από τις 
πραγματικές ανάγκες δηλαδή, πως η συντριπτική πλειοψηφία των συ¬ 
νταξιούχων τη "βγάζει" με 500 και 600 ευρώ, πως οι ανασφάλιστοι 
φτάνουν το 1.000.000 κι ας προσπαθεί η κυβέρνηση να μας πείσει ότι 
το ποσοστό είναι πολύ μικρότερο, παρουσιάζοντας ψεύτικα στοιχεία, 
πως οι άνεργοι είναι πλέον μισό εκατομμύριο. 

Αυτοί ήταν οι βαθύτεροι και ουσιαστικοί λόγοι που κινητοποίησαν τον 
κόσμο και όχι το πλαίσιο αιτημάτων της συνδικαλιστικής αριστοκρατί¬ 
ας ή τα παράσημα αγωνιστικότητας του ΠΑΜΕ. 

Η μαζική συμμετοχή του κόσμου στις συγκεντρώσεις δεν μπορεί να γί¬ 
νει αντικείμενο οικειοποίησης ούτε να χωρέσει στα ασφυκτικά πλαίσια 
των βαρύγδουπων εκφράσεων αγωνιστικής υπερηφάνειας και αυτοα- 
ναφορικότητας. 


Ο δρόμος για την οριστική απόσυρση όλων μεταρρυθμίσεων και νόμων 
και για την αναχαίτιση της πιο άγριας μεταπολιτευτικής επίθεσης στα 
εργασιακά δικαιώματα δεν τέμνεται σε κανένα σημείο με τα ρεαλιστι¬ 
κά μονοπάτια του διαλόγου, του συμβιβασμού και της ηττοπάθειας. 

Η απάντηση στις επιλογές κράτους και κεφαλαίου δεν ταυτίζεται με 
τις "βιώσιμες λύσεις" και τις προτάσεις για την ανακούφιση της οικο¬ 
νομίας και την ανάπτυξη. 

Οι σύγχρονες ανάγκες των εργαζομένων είναι πιο μπροστά από τη 
λογική του λιγότερου κακού και τη γραμμή της συνδιαλλαγής και της 
ήττας. 

Το ζήτημα είναι πώς θα βγουν μπροστά αυτές οι ανάγκες, πώς θα εκ¬ 
φραστεί η διάχυτη οργή και αγανάκτηση σε άλλη βάση, πώς θα πάρει 
χαρακτηριστικά αντίστασης σε μια προοπτική ρήξης. 

Απαραίτητες προϋποθέσεις για την οργάνωση της ράχης και της 
αντεπίθεσης είναι: 

Η ενεργοποίηση της ίδιας της βάσης, του ίδιου του κόσμου της εργα¬ 
σίας. Εδώ αποκτά πραγματικό νόημα το σύνθημα "παίρνουμε τον αγώ¬ 
να στα χέρια μας". Ο εμπλουτισμός των αιτημάτων με τις εμπειρίες, 
το λόγο, το βίωμα του κάθε εργαζόμενου είναι η μόνη εγγύηση για τη 
συνέχιση του αγώνα με άλλους όρους - με όρους νίκης. 

Η κατάκτηση της πραγματικής ενότητας της τάξης στη βάση των ανα¬ 
γκών και όχι στα πλαίσια των αιτημάτων και των μικροκομματικών παι- 
χνιδιών και ανταγωνισμών. 

Ο απεγκλωβισμός από τις χρεοκοπημένες αντιλήψεις όλων των απο¬ 
χρώσεων που οδήγησαν στον εκφυλισμό τους αγώνες και το κίνημα. 

Η απομυθοποίηση όλων των ιδεολογημάτων γύρω από το ζήτημα της 
κοινωνικής ασφάλισης. 

Η ενεργοποίηση και συμμετοχή της αντιεξουσιαστικής συνιστώσας, 
κάτι που γίνεται σήμερα αναγκαίος όρος για τη νικηφόρα έκβαση του 
αγώνα και το "άνοιγμα" νέων δρόμων κριτικής, αμφισβήτησης και άρ¬ 
νησης. 

Το εγχείρημα για το συντονισμό των σωματείων ήταν ένα αποφασιστι¬ 
κό πρώτο βήμα. Χρειάζονται όμως αρκετά ακόμα για να μπει ο αγώ¬ 
νας σε μια απελευθερωτική τροχιά, για να ακουστεί η φωνή των από 
κάτω. 


Τάσος Χριστόπουλος 

ΒΑΒΥΛΙ1ΝΙΑΙ5 


Πόλεμο στον πόλεμο των αφεντικών 

Η κατεδάφιση της κοινωνικής ασφάλισης, οι ιδιωτικοποιήσεις, η ανεργία, η φτώχεια και η ληστεία του δημόσιου κοινωνικού πλούτου 
αποτελούν αιτία ανοιχτού πολέμου με τα αφεντικά. Με την ενίσχυση του μετώπου αντίστασης, ανατροπής και ρήξης στους δρόμους 
του αγώνα και της αντεπίθεσης διάρκειας με το καθεστώς και τα άντρα της εξουσίας, κερδίζουμε τη ζωή μας. 

Οχι άλλη ήττα για τους εργαζόμενους, το λαό και την κοινωνία. 


Με μια νέα τακτική πολιτικών ελιγμών για το ασφαλιστικό προχωρεί 
η κυβέρνηση ύστερα από την παραίτηση-αποπομπή του «φιλοϊνδού» 
Μαγγίνα. Στη δεδομένη πολιτική συγκυρία αξιοποιεί στο έπακρο την 
παραίτησή του για να πείσει ότι τα αντιασφαλιστικά μέτρα θα είναι 
πιο ήπια. Στην ουσία η κυβέρνηση προσπαθεί να θολώσει τα νερά 
και να προχωρήσει τα σχέδιά της από καλύτερες θέσεις, ώστε να 
μειωθεί η αυξανόμενη κοινωνική διαμαρτυρία που αναδείχθηκε από 
την γενική απεργία της 12ης Δεκέμβρη και από τις απεργιακές κινη¬ 
τοποιήσεις μεγάλων κλάδων. Η αλήθεια όμως είναι ότι η μεγαλειώδης 
γενική απεργία της 12ης Δεκεμβρίου την τρόμαξε γιατί επανέφερε 
στο προσκήνιο το σύνδρομο Γιαννίτση και άρα μεγάλους τριγμούς στις 
καρέκλες εξουσίας. 

Την τρόμαξε και το γεγονός ότι εμπροσθοφυλακή αυτής της απεργί¬ 
ας δεν ήταν μόνο οι μισθωτοί και οι συνταξιούχοι, όπως επί εποχής 
Γ ιαννίτση, αλλά και τα στρώματα των γιατρών, των μηχανικών, των 
δικηγόρων, των φαρμακοποιών, των δημοσιογράφων. Στρώματα που 
αρχικά η κυβέρνηση δεν υπολόγισε τις αντιδράσεις τους, αλλά που 
τώρα θέλει να αποσπάσει σταδιακά τη συναίνεσή τους, με ήπιες αλλα¬ 
γές στα ταμεία τους, ώστε να τα αξιοποιήσει σε βάθος χρόνου για να 
στρέψει με άνεση όλα τα βέλη της στους μισθωτούς και τους συντα¬ 
ξιούχους. Η αρχή έγινε με τους δημοσιογράφους που παρασκηνιακά 
τους προτείνεται η αυτοτέλεια του ταμείου τους. Φυσικά η συνέχεια 
είναι γνωστή. Ήδη τα ΜΜΕ και οι ΚαψοΠρετεντέρηδες πριν τις γιορ¬ 
τές άρχισαν να επικαλούνται ένα πιο «ήπιο» νόμο για την βιωσιμότητα 
του ασφαλιστικού συστήματος και να γίνουν θυσίες, ώστε να δοθούν 
λύσεις...αρκεί να μην θίγονται τα δικά τους συμφέροντα. 


«0 δρόμος έχει τη δική του 
ιστορία»: μαθητικά ’91, ΕΑΣ 
’92, ΑΣΕΠ ’98, ασφαλιστικό 
2001, εκπαιδευτικά 2006. 


Στην ουσία η κυβέρνηση δεν υποχωρεί βήμα από το αρχικά αντια- 
σφαλιστικά σχέδιά της, παρά τους όποιους υπαινιγμούς της για τους 
βιαστικούς πολιτικούς χειρισμούς του παραιτηθέντος υπουργού και 
τη μη εξάντληση του «κοινωνικού διαλόγου» σε βάθος χρόνου. Προς 
ενίσχυσή της και ο πρόεδρος του ΣΕΒ που κάνει λόγω για ένα «νέο 
ξεκίνημα» στο ασφαλιστικό. Μ’ αυτή την ακολουθούμενη νέα τακτική 
της, η κυβέρνηση θέτει σε άμεση προτεραιότητα τον μεγάλο στόχο 
της που δεν είναι άλλος παρά ο αποσυντονισμός των αγώνων, η απο- 
μαζικοποίηση των κινητοποιήσεων, η συνειδητή διοχέτευση της ητ¬ 
τοπάθειας στις τάξεις των εργαζομένων, η παραπληροφόρηση και η 
σύγχυση για τις επιπτώσεις των αντιασφαλιστικών σχεδίων της. Ένας 
στόχος που θα επιτευχθεί από τη νέα υπουργό με τον προσχηματικό 
«κοινωνικό διάλογο»-απάτη που ξανακαλούνται να συμμετάσχουν και 
οι δύο υποταγμένες συνδικαλιστικές οργανώσεις ΓΣΕΕ-ΑΔΕΔΥ και θα 
της δώσουν το αναγκαίο άλλοθι για την κατ’ εξακολούθηση χειροτέ¬ 
ρευση της κατάστασης των εργαζομένων και την καταστρατήγηση των 
ασφαλιστικών δικαιωμάτων τους. 

Γεγονός είναι ότι η κυβέρνηση της ΝΔ συνεχίζει το μπαράζ των κα¬ 
πιταλιστικών κρατικών αναδιαρθρώσεων που το ΠΑΣΟΚ ξεκίνησε και 
με αμείωτη ένταση κάνει πλέον πράξη την προεκλογική «κρυφή ατζέ¬ 
ντα» της. Στο όνομα της Αγοράς, της Τάξης και της Ασφάλειας του 
καθεστώτος υλοποιεί: την ελαστικοποίηση των εργασιακών σχέσεων, 
την ιδιωτικοποίηση των κοινωφελών οργανισμών (ΔΕΗ, ΟΛΥΜΠΙΑ¬ 
ΚΗ, ΟΛΠ, ΟΛΟ κλπ) και τη λειτουργία άλλων με ιδιωτικοοικονομικά 


κριτήρια και τον απροκάλυπτο έλεγχο-καταστολή-ποινικοποίηση των 
διεκδικητικών και κοινωνικών αγώνων. Παράλληλα, με τον ταξικό 
προϋπολογισμό του 2008 μειώνει τις δαπάνες για υγεία, παιδεία- η 
Ελλάδα είναι τελευταία στην Ε.Ε. των 15- εντείνει τη λιτότητα και τη 
φορολογία των ασθενέστερων τάξεων και εκτινάξει στα ύψη τη νέα 
φτώχεια, την ανεργία, τις μαζικές απολύσεις και την ακρίβεια. 


Η κυβέρνηση προσπαθεί να θολώσει 
τα νερά και να προχωρήσει τα σχέδιά 
της από καλύτερες θέσεις, ώστε να 
μειωθεί η αυξανόμενη κοινωνική δι¬ 
αμαρτυρία που αναδείχθηκε από την 
γενική απεργία της 12ης Δεκέμβρη. 


Την ίδια στιγμή που η κυβέρνηση αλλάζει τακτική για την καταστρα¬ 
τήγηση των ασφαλιστικών δικαιωμάτων των εργαζομένων, η ΕΣΥΕ- 
Έρευνα Εργατικού Δυναμικού για το β’ τρίμηνο του 2007 είναι ιδιαίτε¬ 
ρα αποκαλυπτική για τη μισθολογική κατάσταση των εργαζομένων: 1,4 
εκατομμύρια εργαζομένων, δηλαδή ο μισός εργαζόμενος πληθυσμός 
(48,3%), παίρνουν το πολύ έως 1000 ευρώ καθαρά. Είναι ενδεικτικό 
ότι μεταξύ αυτών οι 640 χιλιάδες παίρνουν μισθό 750 ευρώ καθαρά, οι 
500 χιλιάδες παίρνουν από 501-750 ευρώ, οι 111 χιλιάδες από 251 - 
500 ευρώ και οι 24 χιλιάδες μέχρι 250 ευρώ. Σύμφωνα με την ίδια 
έρευνα 566.366 χιλιάδες εργαζομένων παίρνουν μισθό από 1001- 
1250 ευρώ, 319.544 εργαζόμενοι παίρνουν μισθό από 1251-1500 
ευρώ και μόλις 150.930 παίρνουν μισθό πάνω από 1501 ευρώ. 

Ακριβώς στον αντίποδα βρίσκονται οι τράπεζες και οι βιομηχανικοί 
όμιλοι που αυξάνουν συνεχώς τα κέρδη τους, λόγω της στυγνής υπε- 
ρεκμετάλλευσης των εργαζομένων και του λαού. Για το εννιάμηνο του 
2007 τα καθαρά κέρδη της Εθνικής Τράπεζας, της ΕυΓΟόαηΚ, της 
Πειραιώς, της ΑΙράα ΒαπΚ, του «γκρουπ» της Μαιϋη αλλά και της ΜΙ6 
ανέρχονταν συνολικά στα 4,5 δις ευρώ, ενώ τα καθαρά κέρδη των 
ομίλων Βαρδινογιάννη (Μότορ Όιλ), Στασινόπουλου (Βιοχάλκο), Κα- 
νελλόπουλου-Παπαλεξόπουλου (Τιτάνας), Μυτιληναίου, Μπόμπολα- 
Καλιτσάντση (ΕΛΤΕΧ), Κόκκαλη, Κουτσολιούτσου (ΡοΙΙϊ ΡοΙΜθ & ΚΑΕ) 
και Λαυρεντιάδη (ΑΙαρϊδ και Νεοχημική) έφτασαν τα 1,5 δις ευρώ. ΓΓ 
αυτή την υπερσυγκέντρωση της κερδοφορίας στα χέρια μια μικρής 
μειοψηφίας παλαιών και νέων αδίστακτων ολιγαρχικών «τζακιών», που 
ελέγχουν το 70% της συνολικής καθαρής κερδοφορίας - διαμορφώθη¬ 
κε περίπου στα 10 δις ευρώ (αύξηση 30% από πέρσι)- και που έχουν 
τους εργαζόμενους σε καθεστώς σκλαβιάς, χωρίς δικαιώματα και ενί¬ 
οτε απλήρωτους, κλείνουν όλοι το στόμα τους. 

Είναι πασιφανές ότι το καθεστώς του αγοραίου κρατισμού αποτελεί 
κολαστήριο για τους φτωχούς και Νταχάου για τους εργαζόμενους. 
Γ Γ αυτόν ακριβώς το λόγο κανείς δεν πρέπει να επαναπαύεται περι- 
μένοντας το κρατικό κυβερνητικό τέρας να του χτυπήσει ευθέως την 
πόρτα, δίδοντάς του το τελειωτικό χτύπημα. Αλλά κανείς δεν πρέπει 
να επαναπαύεται και να έχει εμπιστοσύνη στα κρατικά συνδικάτα των 
ΓΣΕΕ-ΑΔΕΔΥ που χρόνια τώρα παζαρεύουν τη χειροτέρευση της κα¬ 
τάστασης των εργαζομένων. Ούτε να ξεγελιέται και από την πρόσφατη 
«αγωνιστικότητά» τους για το ασφαλιστικό. Στην ουσία εξαναγκάστη¬ 
καν να κηρύξουν την 24ωρη γενική απεργία της 12ης Δεκεμβρίου 
κάτω από την αφόρητη πίεση των αυτοοργανωμένων πρωτοβουλιών 
δεκάδων πρωτοβάθμιων σωματείων και του συντονισμού τους και της 


ολοένα και αυξανόμενης λαϊκής οργής. 

Το μεγάλο ζητούμενο είναι να σταματήσει ο φόβος και ο τρόμος των 
εργαζομένων και του λαού μπροστά στην επικείμενη περιθωριοποί¬ 
ησή τους, λόγω της σφοδρής επίθεσης των κρατούντων. Ώστε να 
μην οδηγηθούν στο συμβιβασμό και στη μοιρολατρεία, αλλά αντίθετα 
να βγουν θαρρετά στο προσκήνιο και στο δρόμο και να πάρουν τους 
αγώνες και τη ζωή τους στα χέρια τους. Γιατί οι απόπειρες που προ¬ 
κρίνουν μια καρικατούρα εργατικής παρέμβασης, στην προσπάθειά 
τους να οικειοποιηθούν κομμάτια εργαζομένων, είναι ευκαιριακές και 
εμποτισμένες με το αστικοδημοκρατικό μικρόβιο «του τι ελέγχω» και 
τελικά δε διαφέρουν σε τίποτα από τις κομματικοκεντρικές λογικές 
της καθεστωτικής αριστερός, που ποτέ στα μεταπολιτευτικά της χρο¬ 
νικά δεν πραγματοποίησε έστω μια συμβολική μεγάλη πορεία διαμαρ¬ 
τυρίας στα χλιδάτα άντρα και τις γειτονιές των εκμεταλλευτών και των 
καταπιεστών του εργαζόμενου λαού. 

Πολλοί μπορεί να βαυκαλίζονται με φρασεολογικές αναφορές τύπου: 
«οι εξεγέρσεις δεν μπαίνουν στα μουσεία», ωστόσο δεν κάνουν τίπο¬ 
τα για να πραγματοποιηθούν στο σήμερα. Περισσότερο αναφέρονται 
στην ρομαντική εκδοχή τους παρά σαν μια σημερινή αναγκαία λαϊκή 
κοινωνική πράξη που μπορεί και να αποσπά νίκες, αλλά κυρίως να 
προχωρεί την κοινωνική οργή και αγανάκτηση που βρίσκεται βαθιά 
ριζωμένη στην αντίφαση κράτους/κοινωνίας και κεφαλαίου/εργασίας. 
Ωστόσο η ελπίδα βρίσκεται στους αυτοοργανωμένους, ασυμβίβα¬ 
στους, χειραφετημένους αγώνες των εργαζομένων, της νεολαίας, 
των φοιτητών και των οικονομικά και κοινωνικά αποκλεισμένων. Αυτών 
που δεν έχουν και δεν κατέχουν τίποτα!!! 


Η ελπίδα βρίσκεται στους αυτοοργα- 
νωμένους, ασυμβίβαστους, χειραφετη¬ 
μένους αγώνες των εργαζομένων, της 
νεολαίας, των φοιτητών και των οικο¬ 
νομικά και κοινωνικά αποκλεισμένων. 


Στο χέρι του λαού και των σύγχρονων κολασμένων είναι να δημιουρ¬ 
γήσουν μόνιμους και σταθερούς εφιάλτες στους κρατούντες, ώστε 
να δουν μέρος από τα όνειρά τους να παίρνουν σάρκα και οστά. Η 
εμπειρία άλλωστε υπάρχει. «Ο δρόμος έχει τη δική του ιστορία»: 
μαθητικά ’91, ΕΑΣ ’92, ΑΣΕΠ ’98, ασφαλιστικό 2001, εκπαιδευτικά 
2006. Αλλά και με μια μεγάλη εργατική και κοινωνική διαδήλωση, 
έκφραση της λαϊκής οργής, που θα μπορεί να φτάνει απειλητικά και 
μπροστά στα ανάκτορά τους και τις γειτονιές τους. Είναι γεγονός ότι 
η κατεδάφιση της κοινωνικής ασφάλισης, η αύξηση των ορίων συ- 
νταξιοδότησης μέχρι τα βαθιά γεράματα, η υφαρπαγή-δέσμευση του 
10% των κοινωνικών πόρων των ταμείων, η συνεχιζόμενη ληστεία του 
ιδρώτα των εργαζομένων και του κοινωνικού πλούτου, η χειροτέρευση 
του βιοτικού επιπέδου των εργαζομένων και των λαϊκών στρωμάτων 
αποτελούν αιτία πολέμου μέχρις εσχάτων. Στον πόλεμο αυτό δεν πε¬ 
ρισσεύει κανείς. Όλοι μας πρέπει να συμμετέχουμε και να πάρουμε 
καλές θέσεις στην εμπροσθοφυλακή. Γιατί τη νίκη, θα τη φέρει μόνο 
ο αδιάλλακτος, παρατεταμένος και ανειρήνευτος αγώνας διάρκειας. 
Ώστε να κερδίσουμε το δίκιο μας, την αξιοπρέπειά μας και εν τέλει 
την ίδια μας τη ζωή. 

Θοδωρής Θεοδωρόπουλος 

►► Μία ακόμα ρουφιανοκάμερα της υποτιθέμενης διαχείρισης της 
κυκλοφορίας, αλλά ουσιαστικά του φακελώματος διαδηλώσεων κι 
όχι μόνο, καταστράφηκε εκ θεμελίων ανήμερα της μεγάλης εργατο- 
ϋπαλληλικής απεργίας της 12/12 στη Θεσσαλονίκη. Η κάμερα επί της 
Εγνατίας στην Αριστοτέλους, που επιχειρήθηκε μετά επεισοδίων να 
καταστραφεί και σε αντίστοιχη διαδήλωση κατά του «Μεγάλου Αδελ¬ 
φού» την περίοδο του σκανδάλου των τηλεφωνικών υποκλοπών, δεν 
υπάρχει πια! Την ώρα που το μπλοκ των απεργών δημοσιογράφων 
σταμάτησε μπροστά στο άγαλμα Βενιζέλου κι ενώ ακολουθούσαν αυτά 
των αδιόριστων καθηγητών και φοιτητών, η ΑΚ Θεσσαλονίκης συμβο¬ 
λικά προχώρησε στην καταστροφή της ρίχνοντάς την από τη βάση της 
με τη χρήση σκοινιών. Η όλη ενέργεια δεν ξεπέρασε τα 3’ λεπτά κι 
έγινε κάτω από μαζική κι έντονη επευφημία από το σύνολο των απερ¬ 
γών ή περαστικών κάθε μπλοκ κάθε πολιτικής ταυτότητας! Νωρίτερα, 
η ΑΚ Θεσσαλονίκης είχε προχωρήσει συμβολικά στην κατάληψη για 
δύο ώρες των κεντρικών γραφείων του ΤΕΒΕ επί της οδού Εγνατί- 
ας με πανό: ΟΧΙ ΑΛΛΗ ΗΤΤΑ, ΟΧΙ ΣΤΗΝ ΚΟΜΜΑΤΙΚΗ ΞΕΦΤΙΛΑ. ΟΛΑ 
ΓΙΑ ΟΛΟΥΣ ΤΙΠΟΤΑ ΓΙΑ ΚΡΑΤΟΣ ΚΑΙ ΑΦΕΝΤΙΚΑ. Αργότερα πορεύθηκε 
πίσω από το πανό αυτόνομων δημοσιογράφων με σύνθημα: ΚΑΤΩ Η 
ΑΣΦΑ-ΛΗΣΤΡΙΚΗ ΤΡΟΜΟΚΡΑΤΙΑ. 

Την ίδια ώρα στην Αθήνα τα ΜΑΤ χτυπούσαν τα μπλοκ απεργών στο 
ύψος του Χίλτον με ρίψη δακρυγόνων, γκλομπς και προσαγωγές, κυρί¬ 
ως στο μπλοκ των αναρχικών/αντιεξουσιαστών που προσπάθησαν να 
απαντήσουν στην κατασταλτική τρομοκρατία. Συνελλήφθησαν τέσσερα 
άτομα, ενώ λίγη ώρα αργότερα μπροστά από τα γραφεία της ΓΕΝΟΠ- 
ΔΕΗ ασφαλίτες με τη συνδρομή ΜΑΤατζήδων συνέλαβαν και χτύπησαν 
δύο εναερίτες της ΔΕΗ, οι οποίοι με συναδέλφους τους «τύφλωσαν» 
με σακούλες απορριμμάτων τρεις κάμερες της ΕΛΑΣ που κατέγραφαν 
τις συγκεντρώσεις. Το κλίμα τρομοκράτησης συνεχίστηκε στη ΓΑΔΑ 
όπου τους αρνήθηκαν τα στοιχειώδη δικαιώματα. Οι εναερίτες με πα¬ 
ρέμβαση της ΓΣΕΕ αφέθηκαν ελεύθεροι, ενώ στους τέσσερις συλλη- 
φθέντες απαγγέλθηκαν κατηγορίες για πλημμελήματα. 


►► θύμα ακόμα μίας ομαδικής κακοποίησης έπεσε ο Βαγγέλης Πάλ- 
λης, από τις «ψυχές» του αγώνα των κρατουμένων για βελτίωση των 
συνθηκών στα ελληνικά κολαστήρια. Την Τετάρτη 5 Δεκέμβρη δέχτη¬ 
κε ομαδικό ξυλοδαρμό από τους δεσμοφύλακές του στις Δικαστικές 
Φυλακές Κορίνθου όπου για πολλοστή φορά είχε μεταχθεί. Μάλιστα 
μεταφέρθηκε τραυματισμένος στο νοσοκομείο. Οι συγκροτούμενοι 
του έβαλαν φωτιές ζητώντας βελτίωση των συνθηκών και θεωρήθηκε 
υποκινητής τους όπως και στην περίπτωση των εξεγέρσεων στο Μα- 
λανδρίνο και το ντόμινο που ακολούθησε σε όλα τα «σωφρονιστικά» 
ιδρύματα της χώρας. Σύμφωνα με τις Αρχές, ο Πάλης εξύβρισε δε¬ 
σμοφύλακα με αποτέλεσμα τον ξυλοδαρμό του. Μάλιστα δεν έφτασε 
μόνο αυτό, αλλά οδηγήθηκε και στο Αυτόφωρο όπου του επιβλήθηκαν 
επιπλέον 14 μήνες φυλάκισης! Μετά τη νοσηλεία του στο νοσοκομείο 
των φυλακών Κορυδαλλού, μεταφέρθηκε και πάλι στο πειθαρχείο των 
φυλακών Κορίνθου όπου κρατείται ως σήμερα! Άμεσα του συμπαρα¬ 
στάθηκαν συγκροτούμενοι του από τα Τρίκαλα. Σε κείμενό τους προς 
τον Υπουργό Δικαιοσύνης τονίζουν: «...Σπς 7/12 του 2007, η σωφρο¬ 
νιστική υπηρεσία της φυλακής Κορίνθου προέβη σύσσωμη στον άναν¬ 
δρο και βαρύτατο ξυλοδαρμό του, με την ενθάρρυνση (συγκατάθεση, 
ένοχη, άγνοια) κάποιων, δύο μέρες μετά την ένταση που προκλήθηκε 
μεταξύ της διεύθυνσης και των κρατουμένων με θέμα τις συνθήκες 
διαβίωσης στο εν λόγω κατάστημα. Ο ίδιος μάλιστα εισήχθη στο νο¬ 
σοκομείο Κορίνθου για να διαπιστωθεί η σοβαρότητα των τραυμάτων 
του και έκτοτε κρατείται στο πειθαρχείο της φυλακής. Αν νομίζουν 
ότι εμείς οι υπόλοιποι φίλοι και συγκροτούμενοι του Ευάγγελου Πάλ- 
λη θα τον αφήσουμε μόνο και απροστάτευτο στις άγριες ορέξεις δια¬ 
φόρων ανδρείκελων, στις ραδιούργες και ελεεινές μεθόδους τους, 
που θυμίζουν άλλες δεκαετίες, για τις οποίες δόθηκαν αγώνες και 



πολλοί από μας υπέφεραν στα μπουντρούμια των φυλακών ώστε να 
περάσουν ανεπιστρεπτί, τότε πλανούνται οικτρά και θα μας βρουν 
μπροστά τους. Από σήμερα 10/12 2007, οι κρατούμενοι της φυλακής 
Τρικάλων στην πτέρυγα Β1 ως πρωταρχικό και ελάχιστο δείγμα αλ¬ 
ληλεγγύης μας στο πρόσωπό του, αποφασίσαμε να απέχουμε από το 
συσσίτιο, απαιτώντας και αξιώνοντας τον άμεσο απεγκλωβισμό του 
από το πειθαρχείο, αλλά και την άμεση μεταγωγή του σε κάποιο σω¬ 
φρονιστικό κατάστημα καταδίκων, όπως άλλωστε αρμόζει και επιβάλ¬ 
λεται στην περίπτωσή του. Όσον αφορά τις ευθύνες που θα πρέπει ν’ 
αποδοθούν σε αυτούς που διέπραξαν μία τέτοια αποτρόπαια πράξη, 
όπως ο ξυλοδαρμός του αγωνιστή και συγκροτούμενου Β. Πάλλη και 
τις ελπίδες μας για απονομή δικαιοσύνης, δεν θα τις ε\/αποθέσουμε 
στα χέρια κανενός ανάλγητου και αδιάφορου αρμοδίου για τέτοια θέ¬ 
ματα. Εμείς απλώς διαβεβαιώνουμε κάποιους ότι έχει ο καιρός γυρί¬ 
σματα. .. ΚΡΑΤΟΥΜΕΝΟΙ Β1 ΑΚΤΙΝΑΣ ΦΥΑΑΚΗΣ ΤΡΙΚΑΛΩΝ, 10/12/2007» 
Την αλληλεγγύη τους εξέφρασαν με κείμενό τους στον Τύπο και άτο¬ 
μα που στο παρελθόν φυλακίστηκαν, κακοποιήθηκαν κι αγωνίστηκαν 
για τα δικαιώματα των φυλακισμένων τόσο ως κρατούμενοι όσο κι ως 
αλληλέγγυοι αργότερα. Μεταξύ άλλων αναφέρουν: «Ο τρόπος με τον 
οποίο αντιμετωπίζεται ο αγωνιστής κρατούμενος Βαγγέλης Πάλλης 
από τις διευθύνσεις των φυλακών και το υπουργείο Δικαιοσύνης 
(μεταγωγές, ξυλοδαρμοί, καταδίκες, πειθαρχικά), είναι ο τρόπος με 
τον οποίο αντιμετωπίζονται όλοι οι κρατούμενοι που αγωνίζονται για 
την αξιοπρέπειά τους. Ο αγώνας για αξιοπρέπεια και ελευθερία, για 
καλύτερες συνθήκες διαβίωσης, ενάντια στη σωφρονιστική βαρβαρό¬ 
τητα και αυθαιρεσία, πληρώνεται πολύ ακριβά. Δεν είμαστε διατε¬ 
θειμένοι να μείνουμε απαθείς θεατές των καθημερινών εγκλημάτων 
του απάνθρωπου συστήματος των φυλακών». Την καταγγελία υπο¬ 
γράφουν οι: Χρήστος Κυριάκού, Γιώργος Καλάίτζίδης, Κώστας Καλα- 
ρέμας, Παναγιώτης Ασπιώτης, Νίκος Κουνταρδάς, Γιώργος Τσόλκας, 
Πέτρος Καρασαρίνης, Ταράσιος Ζαντορόσνι, Τίμο Μπέρεντ, Γιάννης 
Ξύδας, θωμάς Φουρλής, Αργύρης Μουρατίδης. 


►► Αλλά και την Παρασκευή 7 Δεκεμβρίου, γύρω στις 12.30 το με¬ 
σημέρι, ομάδα από 15 περίπου δεσμοφύλακες όρμησε στον θάλαμο 
του νοσοκομείου των φυλακών Κορυδαλλού, όπου νοσηλεύονται ο 


Παναγιώτης Γεωργιάδης και άλλοι δύο συγκροτούμενοι του και τους 
πέταξαν στο προαύλιο. Σύμφωνα με καταγγελία του ίδιου του Γεωρ- 
γιάδη, αφού του έκαναν σωματικό έλεγχο, κατέσχεσαν όσα αντίτυπα 
της εφημερίδας «Το Κελί», ανακοινώσεις της Πρωτοβουλίας για τα 
Δικαιώματα των Κρατουμένων, του ΣΥΡΙΖΑ, της ΑΚΟΑ και οποιοδή- 
ποτε έντυπο πολιτικού περιεχομένου. Επίσης, φωτογράφισαν το 
προσωπικό του ημερολόγιο και γράμματα των παιδιών του. Οταν εκεί¬ 
νος ζήτησε να του δώσουν μια έκθεση κατασχέσεως, οι υπάλληλοι 
αρνήθηκαν, αφού την εντολή κατάσχεσης την έδωσε η διευθύντρια 
του νοσοκομείου, προκειμένου να απομακρυνθούν τα «απαγορευμέ¬ 
να και τρομοκρατικά κείμενα» από τη φυλακή. Παράλληλα του επι¬ 
βλήθηκε πειθαρχική ποινή 2 ετών για την κατοχή του υλικού. 0 Π. 
Γεωργιάδης κρατείται από το 2003, αντιμετωπίζει σημαντικά προβλή¬ 
ματα υγείας κι έχει συμμετάσχει πολύ ενεργά σε όλους τους αγώ¬ 
νες των κρατουμένων έκτοτε. Καταγγέλλοντας την άδικη τιμωρία 
του προχώρησε σε απεργία πείνας και δίψας από τις 18 Δεκέμβρη. 


►► Την ώρα που τυπωνόταν η «Β» ανακοινώθηκε ότι εγκρίθηκε η αίτη¬ 
ση αποφυλάκισης της φοιτήτριας Χριστίνας Τονίδου που κρατούνταν 
από τις 9 Σεπτέμβρη στις γυναικείες φυλακές Κορυδαλλού. Είχε συλ- 
ληφθεί μετά από την εισβολή ασφαλιτών στο ΑΠ0 όπου έγιναν συλλή¬ 
ψεις αδιακρίτως με ταυτόχρονη καταπάτηση κι άρση του πανεπιστη¬ 
μιακού ασύλου κατά την διάρκεια μικροέντασης από ομάδα νεαρών 
με τα ΜΑΤ στη διάρκεια των εγκαινίων της ΔΕ0. Η Χριστίνα Τονίδου 
αποφυλακίζεται με περιοριστικούς όρους ενώ δεν έχει οριστεί τακτική 
δικάσιμος. 


►► Από την 1η Δεκέμβρη περισσότεροι από 600 κρατούμενοι/ες σε 
ιταλικές φυλακές προχώρησαν σε απεργία πείνας ενάντια στην ποινή 
της ισόβιας κάθειρξης, με την ονομασία ΚΑΜΠΑΝΙΑ “Μαϊ άϊΓθ Μαϊ”. 
Στις αρχές του 2007, στην Ιταλία, κρατούμενοι των φυλακών του ΝυοίΌ 
(Σαρδηνία) καταδικασμένοι σε ισόβια, προχώρησαν σε αυτή την Κα- 
μπάνια με σκοπό την κατάργηση ττης ποινής των ισοβίων (“θΓηαδΐοΙο’ 
στα ιταλικά). Αυτή η πρωτοβουλία έχει σηματοδοτήσει τη δημιουργία 
μιας ευρείας κίνησης που χαρακτηρίζεται απ’ το σύνθημα “Μαϊ άϊΓθ 
Μαϊ’ (Ποτέ μην λες ποτέ) και στην οποία συμμετέχουν κρατούμενοι, 
πρώην κρατούμενοι, συγγενείς και φίλοι φυλακισμένων, οργανώσεις, 
ομάδες υποστήριξης φυλακισμένων ατόμων κ.α. Ως μέσο πίεσης προς 
το ιταλικό κράτος, οι κρατούμενοι οργάνωσαν απεργία πείνας αορί¬ 
στου χρόνου, η οποία ξεκίνησε απ’ την 1η Δεκεμβρίου. Μέχρι αυτή τη 
στιγμή, 600 φυλακισμένοι καταδικασμένοι σε ισόβια κάθειρξη καθώς 
και περίπου 1300 άλλα άτομα (κρατούμενοι, συγγενείς, φίλοι, αλλη- 
λέγγυοι/ες) δήλωσαν τη συμμετοχή τους στην απεργία πείνας, άλλοι 
με αποχή συσσιτίου, συμβολική απεργία πείνας για κάποιες μέρες και 
άλλοι με απεργία πείνας αορίστου χρόνου. Ως κινήσεις διεθνούς αλ¬ 
ληλεγγύης στον αγώνα των κρατουμένων προτείνονται τα παρακάτω: 
-Συγκεντρώσεις, διαμαρτυρίες έξω από ιταλικές Πρεσβείες και Προ¬ 
ξενεία 

-Αποστολή ανακοινώσεων, ίαχ και καρτών υποστήριξης 
(δες: νννννν.ϊπίοΓπιαοαΓΟθΓθ.ϊΐ) 

-Οργάνωση συλλογικών συμβολικών απεργιών πείνας 

-Μποϋκοτάζ σε ιταλικά προϊόντα 15 Δεκεμβρίου 2007: Διεθνής μέρα 

αλληλεγγύης 

Μετά από επιθυμία των κρατουμένων το μέρος της καμπάνιας που 
πραγματοποιείται έξω από τις φυλακές συντονίζεται από τις Οργάνω¬ 
ση ΡαηΐαηαίθΙ (Φλωρεντία) 

Για περισσότερες πληροφορίες 

νννννν.ϊηίοΓπιαοαΓΟθΓθ.ϊΐ, νννννν.δθηζαοθΠδυΓα.ΟΓη, νννννν.ϊηίοπΊΊα-αζϊοηθ. 
ίηίο 

►► Το αίτημα τοποθέτησης «ηλεκτρονικού βραχιολιού» στην Μαπηα 
ΡθΐΓθΙΙα, πρώην μέλος των ιταλικών Ερυθρών Ταξιαρχιών, απέρριψε 
η γαλλική δικαιοσύνη. Η εισαγγελία είχε αρχικά εκτιμήσει ότι αυτός 
ο ηλεκτρονικός τρόπος επιτήρησης ήταν ένας «αποδεκτός συμβιβα¬ 
σμός» στην κράτηση της ΡθΐΓθΙΙα, αλλά σύμφωνα με δικαστικές πηγές 
το εφετείο των Βερσαλλιών έκρινε ότι το «ηλεκτρονικό βραχιόλι» δεν 
αποτελούσε «επαρκή εγγύηση» για μια κρατούμενη που έχει ήδη δια- 
φύγει από την ιταλική δικαιοσύνη καταφεύγοντας στη Γαλλία. Η Μαπηα 
ΡθΐΓθΙΙα συνελήφθη για μικροαδίκημα στις 21 Αυγούστου στην περιοχή 
του Παρισιού και φυλακίστηκε εξαιτίας ιταλικού εντάλματος που εκ- 
κρεμούσε από την Ιταλία. Ήταν η 3η αίτηση της κρατούμενης για την 
αποφυλάκισή της. «Η απόφαση αυτή είναι απαράδεκτη σε ανθρώπινο 
επίπεδο», είπε η δικηγόρος της ΡθϊγθΙΙβ, Ιρέν Τερέλ και συμπλήρωσε, 
«δεν προτείνονται λύσεις για να αποφασισθεί κατόπιν ότι είναι τεχνι¬ 
κά αδύνατες να εφαρμοστούν». Όσον αφορά το αίτημα των ιταλικών 
εισαγγελικών αρχών για έκδοση της ΡθΐΓβΙΙα, το οποίο κατατέθηκε 
αμέσως μετά τη σύλληψή της, το εφετείο των Βερσαλλιών θα αποφαι- 
νόταν στις 14 Δεκεμβρίου. Η σύλληψή της είχε ήδη αναβληθεί αρκετές 
φορές. Η 53χρονη σήμερα Μαπηα ΡθΐΓθΙΙα είχε παλιότερα καταδικαστεί 
στην Ιταλία το 1992 ως μέλος των Βπηαΐθ Βοδδθ σε ισόβια κάθειρξη για 
τη δολοφονία ενός αστυνομικού επιθεωρητή και τον τραυματισμό του 
οδηγού του αυτοκινήτου του στη Ρώμη το 1981, όπως επίσης και για 
την απαγωγή ενός εισαγγελέα, για ένοπλη ληστεία και επιθέσεις. Η 
ΡθΐΓθΙΙα είχε καταφύγει από τα τέλη της δεκαετίας του 1980 στη Γαλλία. 
Μετά την απόρριψη του αιτήματος για «ηλεκτρονικό βραχιόλι» (η τρίτη 
αίτηση αποφυλάκισης ήταν στις 4/12), ξεκίνησε απεργία πείνας στις 
φυλακές ΡΓθδΠθδ από την προηγούμενη πέμπτη 6/12. 
ΐΊΐΙρ://θΓθδΐθδοαΙζοηθ.ονθΓ-όΙθ 9 .οοηΊ/ 


►► Από τη Δευτέρα 17 Δεκέμβρη το κρατούμενο ιστορικό μέλος της 
Αοΐϊοη ϋϊΓθοΐθ, ϋθαπ ΜαΐΌ ΒουϊΙΙαπ, θα μπορεί να βγαίνει από τη φυ¬ 
λακή καθημερινά για να πηγαίνει στο χώρο εργασίας του στο Μαρ- 
σέιγ, στην εκδοτική Αηοηο. 0 ΒουϊΙΙαπ, (δες παλαιότερα φύλλα της 
«Β»), φυλακισμένος εδώ και 21 χρόνια, 18 από τα οποία σε καθε¬ 
στώς απομόνωσης θα έχει τη δυνατότητα εξόδων. Εργάζεται εδώ 
και καιρό σαν επιμελητής κειμένων στην εκδοτική Αςοπο μέσα από 
τη φυλακή. Πλέον μπορεί να βγαίνει για δουλειά και να επιστρέφει 
τη νύχτα στη φυλακή για ύπνο. Η ΝαΐαΙϊθ Μθηίςοη βρίσκεται επί¬ 
σης σε καθεστώς ημιελευθερίας από τον περασμένο Αύγουστο. 
Την υποχρεώνουν και αυτή να επιστρέφει στη φυλακή τη νύχτα. 
νννννν.ΙΙϊόθίΤαΐδθόαδΜο/ 


►► Αναβλήθηκε για τις 16 Οκτώβρη 2008 η δίκη των 20 νεαρών 
που κατηγορούνται για επεισόδια μετά το τέλος πορείας διαμαρτυ¬ 
ρίας για το θάνατο Νιγηριανού μετανάστη στη Θεσσαλονίκη, ύστε¬ 
ρα από καταδίωξή του από ασφαλίτες, στα τέλη του περασμένου 
καλοκαιριού. Οι 20 άντρες και γυναίκες κατηγορούνται για «δια¬ 
τάραξη κοινής ειρήνης», ενώ 10 απ’ αυτούς κατηγορούνται και για 
«επικίνδυνη σωματική βλάβη από κοινού κατά συρροή». Το Τρι¬ 
μελές Πλημμελειοδικείο Θεσσαλονίκης ανέβαλε στις 5 Δεκέμβρη 
τη δίκη λόγω της απουσίας κάποιων από τους κατηγορουμένους. 


►► Ανακλήθηκε τελικά η μήνυση για συκοφαντική δυσφήμιση που 
είχαν υποβάλει 2 διευθυντές εργοστασίων ιδιοκτησίας Λαναρά 
(τα οποία έχουν κλείσει με ΙΟΟάδες απολυμένους) κατά 3 μελών 
της ΑΚ Θεσσαλονίκης και 2 πρώην εργαζομένων σε αυτά μελών 
του ΠΑΜΕ. Οι μηνύσεις αποσύρθηκαν αφού οι 2 διευθυντές απο¬ 
δέχθηκαν να ζητήσουν συγνώμη από τους μηνυθέντες για την τα¬ 
λαιπωρία που υπέστησαν. Οι μηνύσεις αφορούσαν αφίσες που κα¬ 

τήγγειλαν τους εν λόγω διευθυντές και το αφεντικό τους Λαναρά, 
για την ανεργία και το κλείσιμο των κλωστοϋφαντουργιών στη Νά¬ 
ουσα τα τελευταία 3 χρόνια, ενώ η δίκη είχε οριστεί για τις 10/12. 


►► Στις 6 Φλεβάρη θα εκδικαστεί τελικά η υπόθεση του φοιτητή Τίμο 
Μπέρεντ που είχε συλληφθεί όταν εγκλωβίστηκε σε επεισόδια που ακο¬ 
λούθησαν τη λήξη συναυλίας φοιτητών επί της Εγνατίας κατά τη διάρ¬ 
κεια των κινητοποιήσεων κατά του Νόμου πλαισίου και του άρθρου 16. 
Είχε κρατηθεί στις φυλακές Κομοτηνής και Διαβατών και αποφυλακί¬ 
στηκε με περιοριστικούς όρους. Ο ίδιος συμμετέχει σε φοιτητική οργά¬ 
νωση στην Γερμανία και βρισκόταν στην Ελλάδα προκειμένου να παρα¬ 
κολουθήσει και να δικτυωθεί με τις εδώ κινητοποιήσεις των φοιτητών. 


►► Πορεία αλληλεγγύης στους μετανάστες κι ενάντια στις δολοφονίες 
από συνοριοφύλακες πραγματοποιήθηκε το Σάββατο 8 Δεκέμβρη στο 
Αμύνταιο Φλώρινας με αφορμή ακόμη μία κρατική δολοφονία αλβανού 
μετανάστη από πυρά άνδρα της ΟΠΚΕ. Στην πανελλαδική συγκέντρω¬ 
ση και πορεία που διοργανώθηκε από αναρχικές/αντιεξουσιαστικές 
συλλογικότητες και άτομα συμμετείχαν περίπου 250 διαδηλωτές, ενώ 
έγινε συμβολικά ρίψη κόκκινης μπογιάς στο τοπικό ΑΤ. Ταυτόχρονα, κι 
αφού εξαντλήθηκε το μέγιστο χρονικό διάστημα λήψης απόφασης, το 
Τριμελές Συμβούλιο αποφάσισε την Τρίτη 18 Δεκέμβρη την προφυλάκι- 
ση του συνοριοφύλακα που πυροβόλησε και σκότωσε τον αλβανό οικο¬ 
νομικό μετανάστη ΙλμίΛατές σε μπλόκο κοντά στο Αμύνταιο Φλώρινας. 


►► Ελεύθερος αφέθηκε τελικά την Κυριακή 9 Δεκέμρβη ο φοιτητής 
Χ.Π., μέλος της Νεολαίας ΣΥΝ, που συνελήφθη στις 8/12 μαζί με άλ¬ 
λους 10 ακτιβιστές από το Νορβηγικό Ιηάγπίθάία και από ένα τοπικό 
Κοινωνικό Κέντρο, επειδή έβαψαν την Βρετανική πρεσβεία στο Όσλο. 
Ωστόσο, όπως κατήγγειλε αρχικά: 

- Του αφαιρέθηκε το κινητό και η δυνατότητα επικοινωνίας με δικηγόρο 

- Υποχρεώθηκε να περάσει 16 ώρες σε χώρο απομόνωσης χωρίς φως 

- Απειλήθηκε από τη Νορβηγική Αντιτρομοκρατική με απέλαση 
Τελικά, ανακρίθηκε από το Τμήμα Αλλοδαπών κι όχι την Αντιτρομοκρα- 
τική, και όταν επιβεβαιώθηκε η διαμονή του στη Νορβηγία για σπου¬ 
δές, αφέθηκε. 


►► Σχεδόν ένα μήνα έπειτα από την διαδήλωση 80.000 και πλέον 
ατόμων που ανέλαβαν και την ευθύνη για τα επεισόδια στη Γένοβα, 
τον Ιούλη του 2001, ολοκληρώθηκε την Παρασκευή 14 Δεκέμβρη, η 
δίκη των "25" που κατηγορούνταν για τα εν λόγω επεισόδια ενάντια 
στη Σύνοδο Κορυφής των 68. Από τους 25 μόνο ένας αθωώθηκε! 
Οι υπόλοιποι καταδικάστηκαν σε ποινές από 5 μήνες ως 11 χρόνια 
φυλάκισης. Για μια ομάδα 14 διαδηλωτών που συνελήφθησαν στην 
οδό ΤοΙθπιαϊάθ οι ποινές κυμάνθηκαν από 5 μήνες ως 2,5 χρόνια, 
ενώ ένας καταδικάστηκε σε 5 χρόνια για την καταστροφή του τζιπ 
των καραμπινιέρι που σκότωσε τον Οαάο θϊυΙΙίαηϊ. Σε εξοντωτική 
ποινή 11 χρόνων καταδικάστηκε μία κοπέλα κατηγορούμενη για τη 
συμμετοχή της στο «όΙαοΚ όΙοοΚ», ενώ άλλοι τέσσερις σε 3 χρόνια 
υπό το καθεστώς ελεγχόμενης ελευθερίας. Οι 24 υποχρεούνται 
από την απόφαση να πληρώσουν 100.000 ευρώ για δυσφήμιση του 
ιταλικού κράτους ενώ έπεται αστικό δικαστήριο για να οριστούν τα 
έξοδα της δίκης και το ύψος των προστίμων για την καταστροφή της 
πολιτιστικής κληρονομιάς της πόλης!!! Με αυτή την απόφαση κλείνει 
το πρώτο μέρος από μια σειρά δικών που αφορούν τις διαδηλώσεις 
στην Γένοβα, ενώ ακολουθούν αυτή του σχολείου Ωϊαζ, ΒαΙζαηθΐο, κα. 

Σάκης Κηπουρός 


ΒΑΡΒΑΡΙΣΜΟΙ 


* -\ 

Ευφυής κίνηση 

Έτσι μόνο μπορεί να χαρακτηριστεί η τοποθέτηση της Φάνης και 
Πάλλη Πετραλιά στη θέση του φιλεύσπλαχνου Μαγγίνα. Προερ¬ 
χόμενη από την ενασχόλησή της στην Ολυμπιάδα θα εφαρμόσει 
τέλεια το νέο πρόγραμμα της κυβέρνησης, της εφαρμογής του 
εθελοντισμού σε κάθε εργασία. 

Ανανέωση παντού 

Δεν έχουν Τσότρα πάνω τους 

Χαιρετίζοντας τη λογική της ανανεωτικής αριστερός ότι η 
ηλικιακή ανανέωση είναι και πολιτική, η Βαβυλωνία αποφάσισε 
να ξεκινήσει διαδικασίες επιλογής προέδρου της συνέλευσης. 

Για το λόγο αυτό, προτάθηκε μια σύντροφος 11 χρονών. Το 
όνομα δεν ανακοινώνεται αν δεν ολοκληρωθούν οι εσωτερικές 
διεργασίες. 

Από τη “Διακήρυξη της Κ.Ε. του Κ.Κ.Ε. Για τα 
90 χρόνια της Μεγάλης Οχτωβριανής Σοσια¬ 
λιστικής Επανάστασης στη Ρωσία (1917)”: 

“Το Σύμφωνο της Βαρσοβίας, που ιδρύθηκε το 1955, έξι χρόνια 
μετά τη συγκρότηση του ιμπεριαλιστικού ΝΑΤΟ, ήταν όργανο 
αμυντικό, φρουρός του σοσιαλισμού. Πολλές φορές η Σοβιετική 
Ένωση και τα άλλα κράτη-μέλη του πρότειναν την ταυτόχρονη 
διάλυση των δύο συνασπισμών, δίχως να υπάρξει αντίστοιχη 
ανταπόκριση. Η απόφαση του Συμφώνου της Βαρσοβίας, να 
δοθεί η διεθνιστική του βοήθεια στην Ουγγαρία (1956) και στην 
Τσεχοσλοβακία (1968), αποσκοπούσε στην υπεράσπιση της 
σοσιαλιστικής εξουσίας από την αντεπανάσταση. Η ταξική πάλη 
διεξαγόταν σε διεθνές επίπεδο, ανάμεσα στον καπιταλισμό και το 
σοσιαλισμό” 

“Μέσα σε λίγα χρόνια από την Οχτωβριανή Επανάσταση στη 
Σοβιετική Ένωση εξαφανίστηκε η ανεργία. Από το 1956 καθιερώ¬ 
θηκε η 7ωρη και η 6ωρη εργάσιμη μέρα, η πενθήμερη εργάσιμη 
βδομάδα. 

Εξασφαλίστηκε για όλους τους εργαζόμενους ο ελεύθερος 
χρόνος. Άλλαξε και το περιεχόμενό του χάρη στις υποδομές που 
δημιούργησε η σοβιετική εξουσία, όπως αναπαυτήρια, θέρετρα 
και κατασκηνώσεις. Ένα τεράστιο δίκτυο θεατρικών και κινημα¬ 
τογραφικών αιθουσών, καλλιτεχνικών και αθλητικών συλλόγων, 
μουσικών συνόλων και βιβλιοθηκών κάλυψε τη Σοβιετική Ένωση, 
μέχρι το μικρότερο χωριό, τα πιο απόμακρα σημεία της Σιβηρίας, 
όπου μεγάλες εκτάσεις της αξιοποιήθηκαν και κυριολεκτικά 
μεταμορφώθηκαν, χάρη στην ηρωική εργασία χιλιάδων εργατών, 
ανάμεσά τους πολλών εθελοντών.” 
τα σχόλια απλά περιττεύουν... 

___ / 

ΦΥΛΑΚΕΣ 


Η φωνή των φυλακισμένων 


Κρατική Μαφία 


Τ α τελευταία χρόνια πολύς λόγος γίνεται για τις φυλακές και τον 
υπερπληθυσμό κρατουμένων. Το Υπουργείο Δικαιοσύνης και οι 
άμεσα εμπλεκόμενοι γνωρίζουν πολύ καλά τις αιτίες, αλλά κανείς 
τους δεν έχει τα κότσια να αλλάξει την κατάσταση. 

Γιατί στο παρελθόν έχουμε δει καλούς υπουργούς (Κουβελάκης, 
Κανελλόπουλος) που είχαν το σθένος να αλλάξουν την κατάσταση 
στις φυλακές, αλλά οι άγνωστες δυνάμεις που ζούνε από την 
επιχείρηση σωφρονισμός και δικαιοσύνη είχαν τον τρόπο να τους 
αποσύρουν. Με λίγα λόγια, και να θέλει κάποιος Υπουργός να αλλάξει 
την κατάσταση στην δικαιοσύνη, την νομοθεσία και τις φυλακές, το 
μόνο σίγουρο είναι ότι θα πάει γρήγορα στο σπίτι του, γιατί θα πρέπει 
να είναι απέναντι στο οργανωμένο έγκλημα που αποτελείται από την 
πλειοψηφία της Δίωξης ναρκωτικών, τους ψυχίατρους ιατροδικαστές, 
το Χημείο, τους δικηγόρους τους σωφρονιστικούς υπαλλήλους, την 
κατασκευαστική εταιρεία ΘΕΜΙΣ, που τα τελευταία χρόνια φτιάχνει 
κάθε χρόνο δύο φυλακές. 

Όλοι αυτοί οι κύριοι που εμπλέκονται άμεσα ή έμμεσα με τα 
επαγγέλματα που προανέφερα έχουν στήσει εδώ και χρόνια την 
υποδομή και ο σκοπός τους είναι να πλουτίσουν και να αποκαταστήσουν 
τα παιδιά και τους συγγενείς τους στην ίδια επιχείρηση (Δικαιοσύνη). 
Όλοι αυτοί οι κύριοι είναι συγκοινωνούντα δοχεία και ενεργούν 
συλλογικά στα πρότυπα της Μαφίας. 

Ας πάρουμε τα πράγματα ένα ένα για να μας καταλάβει ο κόσμος που 
δεν γνωρίζει. Η Δίωξη ναρκωτικών, με την δικαιολογία ότι προσπαθεί να 
σώσει την κοινωνία από τις ναρκωτικές ουσίες, ενεργεί ανεξέλεγκτα. 
Κάνει έρευνες σε σπίτια ύποπτων για διακίνηση ναρκωτικών χωρίς 
την παρουσία εισαγγελέα, παραβιάζοντας τον νόμο, δημιουργεί 
κατηγορητήρια απίθανα και φανταστικά και στην ουσία αντικαθιστά 
την δικαιοσύνη - και ποτέ δεν βρέθηκε ένας έντιμος δικαστής να τους 
συνετίσει λίγο - όπως έχουνε γίνει τα πράγματα καλό είναι να σου 
δίνουν και την ποινή στα κρατητήρια. 

Μετά έχουμε τους δικηγόρους που δέχονται τις παρανομίες της 
Δίωξης. Στην ουσία ποτέ δεν προσβάλλουν τα ψεύτικα κατηγορητήρια, 
γιατί και αυτούς έτσι τους βολεύει, τα διογκωμένα κατηγορητήρια 
τους δίνουν το δικαίωμα να ζητούν πολλά χρήματα από τις οικογένειες 
των κατηγορουμένων για να έχουν δήθεν καλύτερη υπεράσπιση. Σε 
υποθέσεις ναρκωτικών οι δικηγόροι ποτέ δεν ζητούν να τηρηθεί 
ο νόμος περί πραγματογνωμοσύνης και επίτηδες στέλνουν τους 
τοξικομανείς πελάτες τους στην φυλακή, για να μπορούν στην πορεία 
να καταληστεύουν τις οικογένειες των τοξικομανών με εγγυήσεις, 
διακοπές ποινών κ.τ.λ. 

Ελάχιστες φορές ζητούν από τον ανακριτή για υποθέσεις ναρκωτικών 
την καθαρότητα των ουσιών, με αποτέλεσμα στημένες υποθέσεις 
του άρθρου 24 (περί μεταμέλειας) όπου κλείνουν άσχετους φυλακή 
με ναρκωτικά καθαρότητας 1% ως 2%. Στην ουσία δίνουν χρόνια 
και ισόβιες με αλεύρι και λουκουμόσκονη, εδώ οι κύριοι συνήγοροι 
σιωπούν συνειδητά. Όσο για το Χημείο που είναι υπεύθυνο για την 
ανάλυση των ουσιών, μόνο κατ’ εξαίρεση αναφέρει την καθαρότητα. 

Οι ιατροδικαστές ποτέ δεν εφαρμόζουν τον νόμο περί πραγματογνω¬ 
μοσύνης όπως ο νόμος ορίζει, και το οποιοδήποτε αποτέλεσμα της 
πραγματογνωμοσύνης , είτε θετικό είτε αρνητικό, στην ουσία είναι 
άκυρο, και εδώ όλοι σιωπούν - δικηγόροι, ιατροδικαστές, δικαστές. 

Όσο για τον νόμο των ναρκωτικών, εδώ μπαίνουν όλοι στο ίδιο 
τσουβάλι: χρήστες - διακινητές - έμποροι, όλοι δικάζονται με τον 
Νόμο Έκτισης Ποινών Εμπόρων Ναρκωτικών. Τώρα, τί σχέση μπορεί 
να έχει ένας μικροδιακινητής χρήστης με κάποιον που διακινεί τόνους, 
μόνο οι νομοθέτες και οι δικαστές γνωρίζουν. 

Όσον αφορά την χορήγηση αδειών, γίνονται εξωπραγματικά πράγματα. 
Τα συμβούλια των φυλακών (μετά από επικοινωνία με το Μαντείο των 
Δελφών) αποφασίζουν αν πρέπει να δεις την οικογένειά σου ή όχι. Για 
το νόμιμο δικαίωμά σου πολλές φορές θα πρέπει να περιμένεις ίσως 
και δύο χρόνια, και αφού σε εξοντώσουν ψυχικά με τις αλλεπάλληλες 
κομμένες άδειες και όταν έχεις φτάσει κοντά στην αναστολή, σου 



δίνουν την άδεια και έχουν την εντύπωση ότι σου κάνουν και χάρη. 
Βέβαια, υπάρχουν και τα «αγαπημένα τους παιδιά» που σε καμιά 
περίπτωση δεν τα στεναχωρούν και ανεξάρτητα από την ποινή τους, 
την άδεια την παίρνουν με την πρώτη αίτηση άδειας (τώρα για να γίνεις 
«αγαπημένο παιδί», ποτέ δεν κατάλαβα ποια είναι τα κριτήρια). 

Για το νόμιμο δικαίωμα της άδειας πολλές φορές σε αναγκάζουν να 
πας στο Συμβούλιο Πλημμελειοδικών και να πληρώσεις δικηγόρο μία 
και δύο φορές για κάτι που νομίμως δικαιούσαι και να εξαντλήσουν 


οικονομικά την οικογένειά σου. 

Επίσης υπάρχει σοβαρό πρόβλημα και με τις αναστολές - με 
αναιτιολόγητες αποφάσεις τα Δικαστήρια απορρίπτουν τις αναστολές, 
θεωρώντας ότι ένα πειθαρχικό που έληξε πρέπει να είναι αιτία για να 
μην πας μια ώρα γρηγοροτέρα στο σπίτι σου. 

Όλα αυτά που προανέφερα με κάνουν να πιστεύω ότι εδώ και χρόνια 
λειτουργεί ένας μηχανισμός που κατατρώει τις ψυχές και το σώμα 
των κρατουμένων, και αν δεν βρεθεί κάποιος να τους σταματήσει, 
αλίμονο μας! 

Κύριοι της Δικαιοσύνης, Καλά Χριστούγεννα. 


Υγ.: Το Σωφρονιστικό Σύστημα είναι ό,τι το χειρότερο λειτουργεί 
στο χώρο της Δικαιοσύνης και το Σωφρονιστικό Σύστημα εκτός των 
άλλων είναι και σαδιστικότατο. Ο κανονισμός είναι φτιαγμένος για 
να απαγορεύει οτιδήποτε είναι ευχάριστο στον κρατούμενο, μέχρι 
και το λεμόνι μας απαγορεύουν! Το κερασάκι στην τούρτα, στα 
προηγούμενα... Και επί της ευκαιρίας των εορτών που έρχονται, 
κύριοι της Δικαιοσύνης και Σωφρονιστική, ελάτε να μείνετε μαζί μας 
εδώ που μας έχετε στοιβάξει δέκα άτομα σε ένα θάλαμο 5x5. Ελάτε 
να κάνουμε Χριστούγεννα μαζί. 

Λάρισα 4/11/2007 


Γ ιατί επιθυμούμε την κατάργηση των πειθαρχικών ποινών; 0α 
προσπαθήσω να καλύψω την αναγκαιότητα της κατάργησης των 
Άρθρων 68-69-70-71 του 2776/99 όσο καλύτερα μπορώ για να σας 
γνωστοποιήσω ότι η ΑΟΡΙΣΤΗ ΚΡΑΤΗΣΗ των εξεγερμένων κρατου¬ 
μένων ΥΦΙΣΤΑΤΑΙ. Πως μπορούν να κρατούν έναν κρατούμενο που 
διεκδικεί τα αυτονόητα για να εκτίσει την ποινή του με ΑΞΙΟΠΡΕ¬ 
ΠΕΙΑ. 

Οι διοικήσεις των σωφρονιστικών καταστημάτων της χώρας στην 
πλειονότητά τους έχουν επικεφαλής ΡΟΠΑΛΑ-ΒΑΣΑΝΙΣΤΕΣ ή απο¬ 
τυχημένους πρώην γραμματείς που οι πολυετείς θητείες τους τούς 
αναβάθμισαν. Οι δυνατότητες που τους δίνει ο ΝΟΜΟΣ 58819/2003 
στα ΚΑΘΗΚΟΝΤΑ ΔΙΕΥΘΥΝΤΗ ΑΡΘΡΘΟ 57 του ίδιου νόμου είναι 
άπειρα και «καπελώνουν» και τις αποφάσεις της ανεξάρτητης κατά 
τα άλλα αρχής, της Δικαιοσύνης. Για παράδειγμα, στην παράγραφο 
29 του Άρθρου 37 «η υπερεξουσία του διευθυντή διατάσσει την 
κάθε είδους αποφυλάκιση των κρατουμένων». 

Η ερμηνεία σχεδόν όλων των άρθρων του εσωτερικού κανονισμού 
λειτουργίας των σωφρονιστικών καταστημάτων μπάζει από παντού. 
Οα μπορούσε σε σχετική ερώτηση του οποιουδήποτε να απαντήσει 
ότι, διατάσσω την κάθε είδους αποφυλάκιση, σημαίνει υπογράφω 
έγγραφα. Οα μπορούσαμε εμείς να απαντήσουμε πως θα μπορούσε 
να υπογράψει, χωρίς να δώσει λογαριασμό σε κανέναν, την όποια 
αποφυλάκιση κρατουμένου, υποταγμένου στο σύστημα. Άλλωστε 
αυτή η δυνατότητα δίνεται και από το άρθρο 67 παράγραφος 2 και 3 
όπου οι αξιέπαινες πράξεις των κρατουμένων βεβαιώνονται με έγ¬ 
γραφες αναφορές προς το συμβούλιο για να καταβληθούν οι αμοι¬ 
βές προς τους υποτακτικούς κρατούμενους. Η ασάφεια και η απερι¬ 
όριστη δύναμη που εκταμιεύεται από τα άρθρα και τις διατάξεις του 
σωφρονιστικού κώδικα και του εσωτερικού κανονισμού λειτουργίας 
καταστημάτων από μόνα τους αρκούν για την ΚΑΤΑΡΓΗΣΗ ΤΟΥΣ. 

0 ΑΝΥΠΑΚΟΥΟΣ ΚΡΑΤΟΥΜΕΝΟΣ και αυτός με την σειρά του μετά 
πάντα από τους υπάκουους και υποτακτικούς και αυτός με έγγραφη 
αναφορά ΥΠΑΛΛΗΛΟΥ-ΑΡΧΙΦΥΛΑΚΑ-ΔΙΕΥΘΥΝΤΗ ΚΤΛ. περνάει από 
το συμβούλιο να εισπράξει το ΠΕΙΘΑΡΧΙΚΟ ΠΑΡΑΠΤΩΜΑ ΑΡΘΡΟ 68 
ΚΑΙ 69, ΠΕΙΘΑΡΧΙΚΕΣ ΠΟΙΝΕΣ ΤΟΥ 2776/99 γιατί υποχρέωσή του 
είναι να πράξει τα αυτονόητα. Να αρνηθεί να εκτίσει ποινή σε ένα 
θάλαμο 100 περίπου τ.μ. με 67 κρατούμενους στο θάλαμο 2 των 
παλαιών κλειστών φυλακών των Τρικάλων τον Απρίλη του 206, όταν 
ο σωφρονιστικός κώδικας 2776/99 στο άρθρο 2 διασφαλίζει την αν¬ 


θρώπινη αξιοπρέπεια, στο άρθρο 3 απαγορεύει κάθε δυσμενή με¬ 
ταχείριση των κρατουμένων μεταξύ άλλων και για τις ιδεολογικές 
πεποιθήσεις, όταν το άρθρο 4 παράγραφος 1 λέει πως κατά την 
εκτέλεση της ποινής δεν περιορίζεται κανένα άλλο δικαίωμα των 
κρατουμένων εκτός του δικαιώματος στην προσωπική ελευθερία. 
Έχουν νομοθετήσει και έχουν δώσει 35 κυβικά μέτρα, 6 τετραγω¬ 
νικά δηλαδή, για κάθε κρατούμενο για να εκτίσει την ποινή του με 
αξιοπρέπεια. 

Εννοείται πως δε με βρίσκουν σύμφωνο νομοθετήματα και εντο¬ 
λές τις όποιας εξουσίας. Τους είπα, τον Απρίλη του 2006 στην 
παλαιό κλειστή φυλακή των Τρικάλων, ότι δεν συμμορφώνομαι με 
την εντολή που μου δίνεται να εκτίσω ποινή σε έναν θάλαμο με 67 
κρατούμενους με ένα μπάνιο και μια τουαλέτα. Τους είπα πως θί¬ 
γεται η αξιοπρέπειά μου να με εξαναγκάζετε να ζω σε ένα θάλαμο 
100 τ.μ. που κατά τα νομοθετήματά σας έπρεπε να εκτίουν ποινή 
25 ως 30 κρατούμενοι. Τους είπα πως δεν μπορώ να βλέπω συ¬ 
γκροτούμενους να κοιμούνται στο πάτωμα, να στέκονται στη σειρά 
να πάνε στην τουαλέτα να πλυθούν και να κάνουν όσα είναι ανα¬ 
γκαία. Τους είπα πως αρνούμαι να εκτελέσω τις εντολές τους. 

Έπραξα το αυτονόητο, τους τα γκρέμισα όλα και διασφάλισα την 
αξιοπρέπεια που βιαίως προσπάθησαν να τεμαχίσουν. Με μια ανα¬ 
φορά του διευθυντή των φυλακών Τρικάλων, του αρχιφύλακα και 
2 υπαλλήλων κατηγορούμαι για κακουργήματα, τα οποία είναι τα 
εξής: Στάση-εξέγερση-φθορά δημόσιου υλικού ιδιαίτερα μεγάλης 
αξίας, βίαιη ομαδική απόπειρα απόδρασης. 

Το αν βασανίστηκα - ταπεινώθηκα - μετατάχθηκα - φορτώθηκα 
πειθαρχικά γιατί έπραξα το αυτονόητο, πιστεύω πως δεν έχει και 
τόση μεγάλη αξία. Αξία έχει το άρωμα αλληλεγγύης που μυρίζω, 
Αξία έχει το πόσο ΛΕΥΤΕΡΟΣ και ΑΝΕΞΑΡΤΗΤΟΣ νιώθω όσο διαρ- 
κεί μια ΕΞΕΓΕΡΣΗ ή μια άρνηση εκτέλεση εντολής από όλα αυτά 
τα γουρούνια της εξουσίας. 

Κλείνοντας αυτή τη μικρή αλλά σημαντική διαδρομή στα συντρίμμια 
των Τρικάλων, μου θυμίζω πόσο σημαντικό και αναγκαίο για όποια 
μορφή αγώνα εντός των τειχών είναι το άρωμα της αλληλεγγύης, 
εντός και εκτός των τειχών. 


Ο Αγώνας Συνεχίζεται... 


Β. Π. 

Μ ισός χρόνος πέρασε από τη στάση των φυλακών Μαλανδρίνου 
και τη συμπαράσταση των κρατουμένων σε όλες τις φυλακές της 
χώρας. Τι έμεινε; 0 έντεχνος εμπαιγμός του υπουργείου Δικαιοσύνης, 
περνώντας μέσα από τα ΜΜΕ, πως εμείς οι κρατούμενοι είμαστε 
παράλογοι και ζητάμε να σκοτώνουμε και να «ζημιώνουμε» την 
κοινωνία χωρίς τιμωρία. 0 ψεύτικος λόγος του υπουργού Δικαιοσύνης 
που δήλωσε ότι κανείς δε θα υποστεί συνέπειες. Η παραπληροφόρηση 
της κοινής γνώμης σε έξαρση! 

Οι συνέπειες είναι τραγικές σε όσους πρωτοστάτησαν. Οι κρατούμενοι 
φορτώθηκαν χρόνια πειθαρχικών ποινών και υποδικίες για εικονικές 
ζημιές που δεν έγιναν. Π.χ. φυλακή Άμφισσας (πρώην σανατόριο): 27 
κρατούμενοι κατηγορούνται για ζημιές 1 εκ. ευρώ που αν τη γκρέμιζαν 
και την ξανάχτιζαν από την αρχή δεν θα έκανε τόσο. 

Η υπόθεση έχει ως εξής: «Στις 24/4/07 και περί ώρα 20.30, ενώ η 
φυλακή ήταν ήδη κλειστή, οι κρατούμενοι του θαλάμου από κοινού 
έβαλαν φωτιά σε κουβέρτες στον προθάλαμο, προξένησαν φθορές 
στο θάλαμο και σε αντικείμενα που βρίσκονταν εντός αυτού. Παρά 
δε τις συστάσεις των σωφρονιστικών υπαλλήλων να πάψουν τις 
ενέργειές τους αυτές, ξήλωσαν το παράθυρο του θαλάμου και το 
πέταξαν στο ανατολικό προαύλιο της φυλακής.» Αναφέρει κομμάτι 
του κατηγορητηρίου. 

Κοστίζει άραγε η απείθεια στις νόμιμες εντολές του προσωπικού του 
καταστήματος και η καταστροφή περιουσιακών στοιχείων του, 1 εκ. 
ευρώ και 2 χρόνια πειθαρχικής ποινής σε 27 κρατουμένους; Πόσες 
κουβέρτες και πόσα παράθυρα, σε πόσα χρήματα μεταφράζονται τα 
ψυχικά βασανιστήρια, οι εξαντλητικές μεταγωγές, η παραμονή των 
κρατουμένων σε εξευτελιστικά πειθαρχεία; «Κανείς δεν θα πάθει 
τίποτα». Είπε ο υπουργός! Καθημερινά στα δικαστήρια της χώρας 
συνεχίζονται να ακούγονται τα ισόβια για ψύλλου πήδημα. Εξοντωτικές 
ποινές για μικροποσότητες ναρκωτικών ουσιών. 

Τελικά ο νομοθέτης νομοθετεί για το καλό της κοινωνίας, ή για αν 
δημιουργεί νέους παράνομους; Οι κακοί είναι όλο στη φυλακή, ή οι 
κακοί δημιουργούν κακούς για να κρύβονται; 

Στοπ λοιπόν στις ποινές της ισόβιας κάθειρξης και για το τίποτα. Στοπ 
στο στοίβαγμα των κρατουμένων στα ομαδικά κελιά με τις αρρώστιες 
να σέρνονται. Διαχωρισμός των ναρκομανών σε κέντρα θεραπευτικού 
χαρακτήρα. 

Τα ευεργετικά δικαιώματα (άδειες, αναστολές) να δίνονται σε όλους 
και όχι επιλεκτικά, και ρατσιστικά. Τα δικαστικά μέγαρα και οι φυλακές 
να μη λειτουργούν σαν επιχειρήσεις με σκοπό το κέρδος, θέλουμε 
δικαιοσύνη αμερόληπτη και δίκαιη, τα σωφρονιστικά καταστήματα να 
έχουν ως σκοπό τους την υγεία και όχι να λειτουργούν σαν χωματερές 
ψυχών. 

Μας είχαν πει πως «τα γαλάζια παιδιά» δε θα δέρνουνε, μα οι πληγές 
μας ακόμα αίμα στάζουν! 

Ευχαριστώ για τη φιλοξενία και το ενδιαφέρον σας. 


Τα βγάζουν όλα στο σφυρί 

Να τους σταματήσουμε! 


Με το ξεπούλημα της κοινωνικής περιουσίας της ΔΕΗ, του ΟΛΠ, του ΟΛΟ και της ΟΛΥΜΠΙΑΚΗΣ, η κυβέρνηση της 
ΝΔ θα ολοκληρώσει τον πρώτο κύκλο της πολιτικής των ιδιωτικοποιήσεων, που πρώτο το ΠΑΣΟΚ ξεκίνησε, σε 
νευραλγικούς παραγωγικούς τομείς και κοινωφελείς οργανισμούς, με αποτέλεσμα τις αθρύες απολύσεις και την 
καταστρατήγηση των εργασιακών και ασφαλιστικών δικαιωμάτων των εργαζομένων. 

Είναι βέβαιο ότι οι παραπάνω οργανισμοί θα έχουν την ίδια κατάληξη με αυτήν των άλλοτε κραταιών κοινωφελών οργανισμών του ΟΤΕ, της 
003Μ0ΤΕ, των ΕΛΛ.ΠΕ, του Ταχυδρομικού Ταμιευτηρίου, της ΕΥΔΑΠ, της ΕΥΑΘ, που ενώ ήταν κερδοφόροι και παρουσίαζαν συνολικά καθαρά 
κέρδη περίπου 2,5 δις ευρώ, σήμερα τα καθαρά κέρδη τους μειώθηκαν δραματικά και ανέρχονται συνολικά μόλις στα 1,6 δις ευρώ. 0 λόγος; 
Μεγάλα τμήματα των παραπάνω οργανισμών βρίσκονται στα χέρια του ιδιωτικού κεφαλαίου με βάση κρατικές συμφωνίες ή μετοχοποιήσεις 
τους. Κραυγαλέα παραδείγματα αποτελούν τα ΕΛΛ.ΠΕ που το 35% κατέχει ο όμιλος Σπ. Λάτση και του ΟΤΕ που το 67% το κατέχουν διάφοροι με¬ 
γαλόσχημοι επιχειρηματίες. Η μεγάλη απόκλιση κερδών που παρατηρείται από την προηγούμενη κατάστασή τους οφείλεται στη νόμιμη ληστεία 
μεγάλου ποσοστού των κερδών τους που πάνε απευθείας στις τσέπες των καπιταλιστών και στις τράπεζες της Ελβετίας. Η συνέχεια βέβαια 
γνωστή. Για να καλύψουν αυτό το «έλλειμμα» οι κυβερνώντες αυξάνουν τα τιμολόγια πολλών ΔΕΚΟ, όπως έκαναν πρόσφατα. 

Πρόκειται για μια αντιλαϊκή αντικοινωνική πολιτική που φτάνει στα άκρα τη ληστεία του δημοσίου χρήματος και τα κατά καιρούς οικονομικά 
σκάνδαλα που γίνονταν στους οργανισμούς αυτούς, όσο αυτοί βρίσκονταν κάτω από απόλυτο κρατικό κυβερνητικό έλεγχο, θυμίζουμε μόνο ότι 
ανεξέλεγκτα οι κρατικοί, κυβερνητικοί αξιωματούχοι, επίτροποι, διευθυντές και προϊστάμενοι σαν ακρίδες λυμαίνονταν τα ταμεία των κοινωφε¬ 
λών οργανισμών με τις κομπίνες τους και υπεξαιρούσαν μεγάλα ποσά χωρίς να δίνουν λόγο ποτέ και σε κανέναν. Κι αν τυχόν κάποια υπόθεση 
υπεξαίρεσης χρημάτων και κομπίνων έφτανε στα δικαστήρια λόγω αλληλοκαρφώματος των κρατικών λαμόγιων μεταξύ τους, η αστική δικαιοσύνη 
φρόντιζε και την έκλεινε γρήγορα, «λόγω μη επαρκών αποχρώσεων ενδείξεων και αποδείξεων» και αθώωνε πανηγυρικά τους καταχραστές του 
δημοσίου χρήματος, παρά τη λαϊκή κοινωνική κατακραυγή. 

Χαρακτηριστική όμως είναι και η συνένοχη στάση των ξεπουλημένων κρατικοσυνδικαλιστικών οργανώσεων των ΓΣΕΕ-ΑΔΕΔΥ, αλλά και του ΠΑΜΕ 
που ευρισκόμενες σε διατεταγμένη υπηρεσία των κομματικών τους αφεντικών, ουδέποτε κήρυξαν γενική απεργία -έστω μια 24ωρη για τα μάτια 
του κόσμου- και καμιά βαρυσήμαντη μάχη δεν έδωσαν και δε δίνουν για την συνεχιζόμενη καταλήστευση της δημόσιας κοινωνικής περιουσίας και 
τις ιδιωτικοποιήσεις. Να τους σταματήσουμε! Με το να γίνουμε- ο καθένας από εμάς- προάγγελοι μιας πραγματικής εργατικής και κοινωνικής 
απειλής και ενός αντικαθεστωτικού αγώνα τέτοιου, που έχοντας προμετωπίδα του τον εργατικό και λαϊκό κοινωνικό έλεγχο θα τον κάνει πράξη και 
θα δίνει πραγματικές μάχες στους δρόμους με μαζικούς όρους για την αποτροπή των ιδιωτικοποιήσεων και ταυτόχρονα θα βάζει τα θεμέλια για την 
ανατρεπτική επανάκτηση του κοινωνικού πλούτου από το κράτος και το κεφάλαιο. 

Θόδωρος Θεοδωρόπουλος 


«Κάτσε εδώ. Πού να πάω;» 

«Κάτσε εδώ. Πού να πάω; Τους ξέρουμε τους κομμουνιστές τόσα χρόνια». Στην πορεία για το ασφαλιστικό υπήρχαν πολλοί κομμουνιστές 
- όπως το λέμε και εννοούμε αριστεροί. Και πολλοί δημόσιοι υπάλληλοι, επίσης. Γιατί, τα περισσότερα μαγαζιά της αγοράς στην πόλη 
λειτουργούσαν κανονικά - έχουν, δεν έχουν υπάλληλο. Σαν να μην είχε απεργία σήμερα 12 Δεκεμβρίου. Όπως δεν είχε και παλμό και δεν 
έφταιγε για αυτό ο βροχερός καιρός, τα σύννεφα που σκέπαζαν κατά διαστήματα το χιονισμένο Μιτσικέλι. Κάτι άλλο λείπει και είναι αυτό 
που φταίει. Προοπτική νίκης, προοπτική αγώνα, συγκεκριμένη άποψη και θέση για την ασφάλιση, για την εργασία, συνολικά τη ζωή. Ένα 
κλικ κατά δω που λέμε. Δεν μπορούν να το εκφράσουν αυτό βέβαια οι βολεμένοι των συνδικάτων ούτε οι τζάμπα μάγκες του «κόκκινου 
συνδικαλισμού». Αδυνατεί πολλές φορές να το εκφράσει επίσης η, όπως φαίνεται, προσωρινή ριζοσπαστικότητα των αναρχικών. 

«Είναι πολλοί νέοι για να είναι σοβαροί» σου λέει ο άλλος βλέποντάς τους στην πορεία να φωνάζουν συνθήματα για κατάργηση της μισθω¬ 
τής εργασίας, για αντίσταση σε κράτος-αφεντικά, για εναντίωση σε μαύρη εργασία-ανεργία, για επανάκτηση του κοινωνικού πλούτου. 
Τους αδικούν - αδικούν τους εαυτούς τους. Βλέπουν, όμως, στα παθιασμένα νεανικά πρόσωπα - που γερνάνε γρήγορα όπως ο καιρός 
το θέλει - τον παλιό τους εαυτό, αυτόν που μπορεί παλιά να ήτανε, αυτόν που μπορεί να ονειρεύτηκαν και να αφηγούνται στα παιδιά τους 
ματαιωμένοι στο μεσημεριανό τραπέζι. Στο τέλος της ημέρας, δεν μπορεί, μία σκέψη για τα “οργισμένα’ νιάτα που γυρεύουν να πάρουν 
τη ζωή στα σοβαρά και να βαδίσουν το δρόμο προς την ελευθερία, μία σκέψη, δεν μπορεί, θα την κάνουν. Όπως η γυναίκα στην αρχή του 
σημειώματος που βάδισε πορεία με το μπλοκ της Χειρονομίας... 


Λ.I., 9/12/2007 


Γ. ΠΑΠ. 

ΜΕΤΑΝΑΣΤΕΣ 


Μποναμάδες... για τους πρόσφυγες 

Όταν μια κοινωνία δε μπορεί να αντέξει τις παράπλευρες 
απώλειες ενός πολέμου που καθολικά καταδίκασε 



30/12/2007 
Ρατσιστική επίθεση 
εναντίον πακιστανών 
μεταναστών 
στο Αιγάλεω 

Η πιο αιματηρή επίθεση σε μια αλληλουχία ρατσιστικών επι¬ 
θέσεων σε βάρος Πακιστανών μεταναστών στα δυτικά 
προάστια έγινε στο Αιγάλεω τη νύχτα της Πέμπτης 30 Δεκεμ¬ 
βρίου. Όπως τον Οκτώβριο στο Ρέντη, μια ομάδα φασιστών 20- 
30 ατόμων οπλισμένη με μαχαίρια, ρόπαλα και σιδηρολοστούς 
επιτέθηκε στους μετανάστες μέσα στο σπίτι τους, καταφέρνο- 
ντας όμως αυτή τη φορά να χτυπήσει σοβαρά 5 άτομα, εκ των 
οποίων ο ένας νοσηλεύτηκε για πολλές ημέρες με εγκεφαλική 
αιμορραγία. Κατά την αποχώρησή τους, ένας από τους φασίστες 
απείλησε τους τραυματίες με πιστόλι. Η αστυνομία, που κλήθηκε 
από τους γείτονες, έφτασε όπως ήταν αναμενόμενο πολύ καθυ¬ 
στερημένα και η πρώτη τους κίνηση ήταν να ελέγξουν τα χαρτιά 
των τραυματιών. 

Η συγκεκριμένη επίθεση δεν είναι τυχαία ούτε μεμονωμένο πε¬ 
ριστατικό. Είναι καταφανές ότι στα δυτικά προάστια δρα οργανω¬ 
μένη ομάδα φασιστών, η οποία συστηματικά απειλεί και χτυπάει 
μετανάστες. Οι φασίστες έχουν πλέον σηκώσει κεφάλι αποθρα- 
συμμένοι τόσο λόγω της εισόδου του ΛΑΟΣ στη Βουλή και της 
ασυλίας που σταθερά τους προσφέρει η αστυνομία, όσο και από 
την ανοχή ενός κομματιού της ελληνικής κοινωνίας. Είναι χαρα¬ 
κτηριστικό ότι λίγες βδομάδες πριν την επίθεση είχε διαδηλώσει 
στο Αιγάλεω πρωτοβουλία αγανακτισμένων πολιτών «ενάντια 
στην υποβάθμιση» ζητώντας την απομάκρυνση των μεταναστών 
από το Αιγάλεω. 

Σε απάντηση των φασιστικών επιθέσεων οργανώθηκαν δύο δια¬ 
δηλώσεις στην περιοχή που κατέληξαν στο σημείο της επίθεσης. 
Η πρώτη έγινε την Πέμπτη 6/12 με κάλεσμα της Πρωτοβουλίας 
Αναρχικών Αιγάλεω και ήταν αρκετά δυναμική με περίπου 250 
άτομα, ενώ η δεύτερη την Κυριακή 9/12 με κάλεσμα μεταναστευ- 
τικών κοινοτήτων, αντιρατσιστικών, αριστερών οργανώσεων και 
τοπικών δημοτικών παρατάξεων με αρκετές εκατοντάδες άτομα 
και ίσως πλειοψηφία πακιστανών μεταναστών -πράγμα που δεν 
αποδεικνύει την πολύ μεγάλη συμμετοχή μεταναστών, αλλά μάλ¬ 
λον την κάτω των περιστάσεων συμμετοχή των ντόπιων. 

Αυτό που είναι βέβαιο είναι ότι όσο πληθαίνουν και αναβαθμί¬ 
ζονται οι ρατσιστικές επιθέσεις, όσο οι φασίστες αισθάνονται 
ασφαλείς και νομιμοποιημένοι να χτυπούν, η απάντηση του αντι- 
ρατσιστικού κινήματος πρέπει να πάψει να είναι συγκυριακή και 
αποσπασματική. Ιδιαίτερα σε μια εποχή που οι ευρωπαϊκές και 
εθνικές πολιτικές μετανάστευσης, ο κρατικός αυταρχισμός και 
ο διάχυτος κοινωνικός ρατσισμός διαμορφώνουν και στην Ελλά¬ 
δα τις συνθήκες για την ανάπτυξη της ακροδεξιάς και των κάθε 
λογής φασιστικών ομάδων, το ζήτημα της αλληλεγγύης στους 
μετανάστες δεν μπορεί να μένει σε ένα διακηρυκτικό επίπεδο, 
αλλά οφείλει να πάρει υλικά χαρακτηριστικά. Πρέπει, δηλαδή, 
να αναπτύξουμε συστηματική αντιρατσιστική δράση «με» και όχι 
μόνο «για» τους μετανάστες, να επιδιώκουμε πάντοτε τη μαζική 
απεύθυνση για την κοινωνική απονομιμοποίηση της δράσης των 
φασιστών, αλλά σε κάθε περίπτωση αυτό δεν αρκεί αν δεν συ¬ 
νεπάγεται και την πραγματική τους αποθάρρυνση. Να κάνουμε 
τους φασίστες να καταλάβουν το κόστος του να είσαι φασίστας. 

Γ.Μ. Μέλος του Δικτύου Κοινωνικής Υποστήριξης 
Προσφύγων και Μεταναστών 


Μ έρες γιορτινές πλησιάζουν και ο Δήμος Πατρέων στολίζει την 
πόλη με πολύχρωμες μπάλες και χαρούμενα φωτάκια (από τους 
φόρους μας προφανώς), ενώ από τα μεγάφωνα γλυκές, χριστουγεν¬ 
νιάτικες μελωδίες ξεχύνονται στους δρόμους ιδιαιτέρως τις ώρες λει¬ 
τουργίας των καταστημάτων. Όλοι οι πολίτες-καταναλωτές απαιτείται 
να κατακλυστούν από όμορφες εικόνες που θα τους ωθήσουν, ξεχνώ¬ 
ντας το ασφαλιστικό, τον προϋπολογισμό και τις αυξήσεις τιμολογίων 
της ΔΕΗ, να υπερφορτώσουν ήσυχοι τις κάρτες τους και να πάρουν το 
επόμενο καταναλωτικό δάνειο... 

Αυτές τις όμορφες στιγμές αστικής ευδαιμονίας, ταξικής γαλήνης και 
συμφιλίωσης φαίνεται να χαλάνε κάποιοι που τίθενται στο περιθώριο 
της ζωής, οι χιλιάδες πρόσφυγες στην Πάτρα, καταστρέφοντας το 
προφίλ της πλάστης ευμάρειας της πόλης. Σ’ αυτήν την κατεύθυνση, 
το κράτος σχεδιάζει την πραγματοποίηση «επιχείρησης σκούπα», με 
σκοπό την εξαφάνιση των προσφύγων (στην πλειονότητα Αφγανών). 
Τα επικείμενα πογκρόμ δυστυχώς δε συνιστούν μόνο συγκυριακή επι¬ 
λογή του κράτους, αλλά υποκινούνται από γνωστά λαμόγια, συγκεκρι¬ 
μένα επιχειρηματικά συμφέροντα και ρατσιστικές κορώνες των περισ¬ 
σοτέρων τοπικών μέσων ενημέρωσης. Τα μέσα μαζικής ενημέρωσης 
παρουσιάζουν τους πρόσφυγες ως εγκληματίες και όχι ως τα θύματα 
των εγκλημάτων που διαπράττει το παγκοσμιοποιημένο κεφάλαιο στο 
πλαίσιο της Νέας Τάξης Πραγμάτων, τρέφοντας το αυγό του φιδιού και 
υποδαυλίζοντας το ρατσισμό και την ξενοφοβία. 

Δεν είναι η πρώτη φορά όπου οι πρόσφυγες αντιμετωπίζονται ως 
υπάνθρωποι, απολύτως αναλώσιμοι προς όφελος των βρώμικων σχε- 
διασμών της κυριαρχίας. Όσοι -αφού πρώτα καταθέσουν μία περιου¬ 
σία στους δουλεμπόρους- κατορθώσουν έπειτα από ένα άθλιο ταξίδι 
να φτάσουν στην Πάτρα, καλούνται να ζήσουν υπό το φρικτό καθεστώς 
ομηρίας και τρομοκρατίας, αναγκασμένοι να υποστούν κάθε μορφή κα¬ 
ταπίεσης, βίας και εξευτελισμού της ανθρώπινης αξιοπρέπειάς τους. 
Τα περιστατικά των απανθρακωμένων κούρδων προσφύγων στα αμπά¬ 
ρια του δυρθΓίαεΐ πριν λίγα χρόνια, η δολοφονία του νεαρού Αφγανού 
από λιμενικούς πέρυσι, τα φετινά μαχαιρώματα, οι καθημερινοί ξυλο¬ 
δαρμοί, ο εξευτελισμός από λιμενικούς, μπάτσους και «νομοταγείς 
πολίτες» είναι λίγα από τα περιστατικά στην αλυσίδα του δράματος 
αυτών των ανθρώπων. 

Όταν συγκυριακά η εξουσία έχει ανάγκη από φθηνά εργατικά χέρια 
για τα αναπτυξιακά της έργα, όπως στην περίπτωση της Ολυμπιάδας, 


χρησιμοποιεί με το χυδαιότερο τρόπο τους μετανάστες, ενώ τις υπό¬ 
λοιπες περιόδους δε διστάζει να εφαρμόσει πάνω τους όλη τη ρα¬ 
τσιστική της βία. Είτε αυτό μεταφράζεται σε βασανιστήρια, βιασμούς 
και απελάσεις, είτε μεταφράζεται σε απρόκλητες δολοφονίες μέσω 
«τυχαίων εκπυρσοκροτήσεων» και «τυχαίων μαχαιρωμάτων». 

Σύμφωνα με τα επίσημα στοιχεία, από το Γενάρη μέχρι το Νοέμβρη 
του 2007 έχουν συλληφθεί 95.318 μετανάστες από την αστυνομία και 
6.396 από το λιμενικό, 56 βρέθηκαν νεκροί και άλλοι 54 παραμένουν 
αγνοούμενοι. Την ίδια ώρα, η Ελλάδα απορρίπτει συστηματικά τη χο¬ 
ρήγηση πολιτικού ασύλου στους πρόσφυγες. Το 2006 έκανε δεκτές 
μόνο 19 από τις 3.248 αιτήσεις προσφύγων από χώρες όπως Αφγανι¬ 
στάν, Σουδάν, Σρι Λάνκα και Σομαλία (ποσοστό 0,6%), ενώ από τους 
1.700 και πλέον πρόσφυγες από το Ιράκ, το Υπουργείο Δημόσιας Τά¬ 
ξης δεν χορήγησε σε κανέναν πολιτικό άσυλο (ποσοστό 0%, όταν το 
αντίστοιχο στη Σουηδία ήταν 75%) και συνεργάστηκε με τις τουρκικές 
αρχές για την απέλασή τους. Είναι χαρακτηριστικό ότι σε δειγματο¬ 
ληπτική έρευνα που έγινε σε 305 αιτήσεις, στις 294 δεν είχαν καν 
καταγραφεί οι ισχυρισμοί και οι απαντήσεις των προσφύγων, ενώ και 
οι 305 είχαν απορριφθεί με το ίδιο «καρμπόν» σκεπτικό, ότι δεν εί¬ 
ναι πρόσφυγες αλλά οικονομικοί μετανάστες. Σε κανέναν φάκελο δεν 
υπήρχαν πληροφορίες και αναφορές στους φόβους των προσφύγων 
ότι θα υποστούν διώξεις στην πατρίδα τους. 

Οι πρόσφυγες είναι θύματα των εγκλημάτων που διαπράττουν κράτος 
και αφεντικά. Οι προληπτικοί πόλεμοι της Νέας Τάξης, η συνεχιζόμενη 
καταπάτηση των ανθρωπίνων δικαιωμάτων και οι άθλιες συνθήκες σε 
Αφγανιστάν, Ιράκ και Μέση Ανατολή μπορεί να ευαισθητοποίησαν και 
την πατρινή κοινωνία κατά την κήρυξη των πολέμων, αλλά οι συνέπει- 
ές τους δεν φαίνεται να την αγγίζουν. Η κοινωνία πρέπει να καταλάβει 
το παιχνίδι που παίζεται στην πλάτη των προσφύγων και τη δική της 
και να συνειδητοποιήσει ότι έχουν κοινά προβλήματα, κοινά συμφέρο¬ 
ντα και κοινό εχθρό: το κεφάλαιο και τους υπηρέτες του. Η αλληλεγ¬ 
γύη δεν μπορεί να εξαντλείται στα απαραίτητα αιτήματα για καλύτερες 
συνθήκες διαβίωσης και πράσινες κάρτες, ούτε να παίρνει τη μορφή 
φιλανθρωπίας και οίκτου. Η αλληλεγγύη οφείλει να πάρει τη μορφή 
του ταξικού-κοινωνικού αγώνα ενάντια στην αιτία των προβλημάτων, 
τον καπιταλισμό. 


Ίριδα Φραγουλοπούλου 

ο Κορνήλιος Καστοριάδης και το 



Η ζωή και το έργο του Κορνήλιου Καστοριάδη ( 1922-1997) ανήκουν 
στην εξ ορισμού απωθημένη - με τη διπλή σημασία του όρου: κατα¬ 
σταλμένη και λησμονημένη - πλευρά της ιστορίας που είναι η επανά¬ 
σταση. Το φιλοσοφικό πάθος για την αλήθεια και το πολιτικό πάθος 
για την ελευθερία καθοδηγήσανε τη σκέψη και τη δράση του από την 
αρχή μέχρι το τέλος. 

0 Κορνήλιος Καστοριάδης μεγάλωσε στην Αθήνα στους ταραχώδεις 
καιρούς του Μεσοπολέμου, που οδήγησαν στη δικτατορία του Μετα¬ 
ξύ, στον Β’ Παγκόσμιο Πόλεμο, στη ναζιστική Κατοχή, στην Απελευθέ¬ 
ρωση και στην απόπειρα πραξικοπήματος των Ελλήνων κομμουνιστών 
τον Δεκέμβριο του 1944. Αυτό το «γελοία πρώιμο παιδί», όπως αυ- 
τοχαρακτηρίστηκε, άρχισε να διαβάζει φιλοσοφία σε ηλικία 13 ετών. 
Ταυτόχρονα με την υποταγή του στη φιλοσοφία εγκολπώθηκε αμέσως 
με ενθουσιασμό τις μαρξιστικές ιδέες, που τότε θεωρούνταν ότι τις 
«εκπροσωπούσε» και τις «ενσάρκωνε» το Κομμουνιστικό Κόμμα. Δε¬ 
καπέντε χρονών προσχώρησε στην Κομμουνιστική Νεολαία. Γρήγορα 
όμως βεβαιώθηκε για τη τεράστια απόκλιση της γραμμής του Κ.Κ. απ’ 
αυτό που θα ήταν μια επαναστατική πολιτική και αποχώρησε. Το 1939 
συνελήφθη και ανακρίθηκε από την Ασφάλεια της δικτατορίας Μεταξά, 
σύλληψη για την οποία έκτοτε κατηγορούσε ως υπεύθυνο τον Ανδρέα 
Παπανδρέου, επειδή ο τελευταίος, συλληφθείς και ανακρινόμενος 
στην Ασφάλεια του διαβόητου Μανιαδάκη, κατονόμασε ορισμένους 
γνωστούς του, μεταξύ αυτών και το Καστοριάδη, ως συνδρομητές της 
τροτσκιστικής φυλλάδας που διένειμε. 

Προς το τέλος του 1942 με τη μεσολάβηση ενός αγαπημένου φίλου 
του ο Καστοριάδης συναντά τον Σπύρο Στίνα, θρυλική μορφή του προ¬ 
πολεμικού επαναστατικού εργατικού κινήματος. Εντυπωσιάζεται αμέ¬ 
σως, όσο ποτέ ίσως στη ζωή του, όπως είπε ο ίδιος, από την οξύτητα, 
την τόλμη την αδιαλλαξία της πολιτικής σκέψης του Στίνα και προσχω¬ 
ρεί στην οργάνωση που εκείνος εμψύχωνε μαζί με τον Δημοσθένη 
Βουρσούκη, τον Γιάννη Ταμτάκο και άλλους επαναστάτες αγωνιστές, 
την Κομμουνιστική Διεθνιστική Ένωση Ελλάδας (Κ.Δ.Ε.Ε.). Η ομάδα 
αυτή ήταν ενταγμένη ιδεολογικά στην αριστερή πτέρυγα του τροτσκι¬ 
σμού και θεωρούσε τον εαυτό της αναπόσπαστο τμήμα της Δ’ Διε¬ 
θνούς, επειδή πίστευε, ότι ο μαρξισμός είναι η επαναστατική θεωρία 
του μαχόμενου ενάντια στην εκμεταλλευτική κοινωνία προλεταριάτου 
και ότι οι ιδέες του Τρότσκυ γενικά εκφράζουν το επαναστατικό πνεύ¬ 
μα του αυθεντικού μαρξισμού της προσταλινικής εποχής. 

Τον Δεκέμβριο του 1944 εκδηλώθηκε η ένοπλη απόπειρα πραξικοπη¬ 
ματικής κατάληψης της εξουσίας από το Κ.Κ.Ε. Οι σταλινικοί εξαπο¬ 
λύουν απηνή διωγμό εναντίον των διεθνιστών και κάθε διαφωνούντος 
μέσω της διαβόητης Ο.Π.Λ.Α., συνεχίζοντας το αποτρόπαιο έργο που 
ξεκίνησαν στην Κατοχή. Τότε πιάσανε και τον Καστοριάδη, αλλά αυτοί 
που τυχαία τον συνέλαβαν δεν ήξεραν ότι ήταν κι αυτός από τους 
πρώτους στον κατάλογο των καταζητουμένων και αφού τον ανέκριναν 
τον άφησαν. Τα Δεκεμβριανά υπήρξαν για τον Καστοριάδη η τελική 
αποκάλυψη του ολοκληρωτικού χαρακτήρα του Κ.Κ.Ε. και του σταλινι¬ 
σμού. Σύμφωνα με τον Καστοριάδη: «Αυτό που έγινε το Δεκέμβρη του 
’44 με κανένα τρόπο δεν μπορούσε να γίνει κατανοητό με τα υπάρχο¬ 
ντα τροτσκιστικά, ή ακόμη και μαρξιστικά σχήματα. Απ’ τη μια μεριά, οι 
λαϊκές μάζες ή ένα σημαντικό τους μέρος, συμμετείχαν στη σύγκρου¬ 
ση και υποστήριζαν το Κ.Κ. με την ιδέα πως η νίκη του Κ.Κ. θα άλλαζε 
το καθεστώς. Και συμμετείχαν, ακόμα μια φορά, χωρίς ούτε μια στιγμή 
να εκδηλώσουν πρωτοβουλία ή διάθεση αυτόνομης οργάνωσης και 
δράσης, αλλά πάντα υπακούοντας πειθήνια στο Κ.Κ. Απ’ την άλλη με¬ 
ριά, ήταν φως φανάρι - για μένα, τουλάχιστον - πως το Κ.Κ. πράγματι 
θα άλλαζε το καθεστώς αν νικούσε* όχι βέβαια εγκαθιδρύοντας το σο¬ 
σιαλισμό, αλλά εγκαθιδρύοντας τη διχτατορία του -βαφτισμένη "Λαϊκή 
Δημοκρατία” - και αρχίζοντας το μετασχηματισμό της χώρας προς 
μια κοινωνία Ρωσικού τύπου...Αν αυτή η εξέλιξη δεν πραγματοποιή¬ 


θηκε στην Ελλάδα, αυτό οφείλεται αποκλειστικά και μόνο στην διεθνή 
μοιρασιά των ζωνών επιρροής, ανάμεσα στους Αγγλοαμερικάνους και 
τους Ρώσους». 

Ο Καστοριάδης, ήδη στο Παρίσι από το Δεκέμβριο 1945, ενταγμέ- 
νος στο Διεθνιστικό Κομμουνιστικό Κόμμα - Γαλλικό Τμήμα της 4ης 
Διεθνούς σχηματίζει με τον Κλωντ Λεφόρ μια τάση, την τάση Σωλιέ 
- Μοντάλ, που παρουσιάζει τις δικές της θέσεις πάνω στο ζήτημα της 
Ε.Σ.Σ.Δ. και του σταλινισμού. Ήδη το 1946 ο Καστοριάδης, αναλύο¬ 
ντας το «ρωσικό ζήτημα», κατονομάζει τη γραφειοκρατία σαν κοινωνικό 
στρώμα που μονοπωλεί τη διεύθυνση της παραγωγής και εκμεταλλεύ¬ 
εται το ρωσικό προλεταριάτο και συμπεραίνει πως πρόκειται για ένα 
νέο ιστορικό τύπο οικονομίας και ένα νέο ιστορικό σχηματισμό, του 
οποίου η δομή «δεν διατηρεί ουσιαστικά τίποτε που να μπορεί να την 
διαφοροποιήσει εν γένει από οποιονδήποτε άλλον ιστορικό μηχανισμό 
κυριαρχίας μιας τάξης πάνω σε μιαν άλλη». Τον Φεβρουάριο του 1947 
ομιλεί για τη γραφειοκρατική κοινωνία σαν μια καινούργια και ολοκλη¬ 
ρωμένη μορφή ταξικής κοινωνίας και τον Αύγουστο του 1947 θέτοντας 
το ερώτημα: Ποιες είναι οι παραγωγικές σχέσεις στην Ε.Σ.Σ.Δ.; απαντά 
καθαρά και ξάστερα: «Οι παραγωγικές σχέσεις στην Ε.Σ.Σ.Δ. είναι τα¬ 
ξικές σχέσεις...Μια κοινωνική τάξη, η γραφειοκρατία, κατέχει τα μέσα 
παραγωγής, ενώ το προλεταριάτο δεν κατέχει απολύτως τίποτα». Το 
φθινόπωρο του 1948, όταν οι τροτσκιστές άρχισαν να υποστηρίζουν με 
ενθουσιασμό τον Τίτο, δηλαδή τον άνθρωπο που το 1941, πριν ν’ αρχί¬ 
σει την επίθεση κατά των ναζί, επέβαλε ως ΠΡΩΤΗ ΑΠΟΦΑΣΗ του γε¬ 
νικού επιτελείου των παρτιζάνων την εκτέλεση όλων των τροτσκιστών 
στο Βελιγράδι, η τάση των Λεφόρ-Καστοριάδη, που δεν είχε πια τίποτε 
το κοινό με τις τροτσκιστικές ιδέες, αποσχίσθηκε και οργανώθηκε σαν 
αυτόνομη ομάδα με το όνομα Σοσιαλισμός ή Βαρβαρότητα, αρχίζοντας 
τη δημοσίευση του ομώνυμου περιοδικού από τον Μάρτιο του 1949. 
Ενώ ο γραμματέας της 4ης Διεθνούς, ο μακαρίτης Μιχάλης Ράπτης 
(Πάμπλο) στο μανιφέστο του με τίτλο «Πού πάμε;», που δημοσιεύθηκε 
στο τεύχος Φεβρουάριου - Μαρτίου 1951 της «4ης Διεθνούς», προσέ- 
φερε ιδεολογική κάλυψη στη διαιώνιση της γραφειοκρατίας, μιλώντας 


για τον «ιστορικό ρόλο» της κατά τους «μεταβατικούς αιώνες» ανά¬ 
μεσα στον καπιταλισμό και τον σοσιαλισμό, ο Καστοριάδης αντίθετα 
είχε προσφέρει ήδη το 1949, με το κείμενό του «Οι παραγωγικές 
σχέσεις στη Ρωσία», την ταξική ανάλυση του γραφειοκρατικού συ¬ 
στήματος, κατονομάζοντας το κτήνος ως καθεστώς γραφειοκρατικού 
καπιταλισμού, θυμίζοντας, ότι η ύπαρξη μιας σοσιαλιστικής κοινω¬ 
νίας συνεπάγεται «την πλήρη πραγματοποίηση της εργατικής διεύ¬ 
θυνσης της παραγωγής», δηλαδή «την κατάργηση της ορισμένης και 
σταθερής διάκρισης ανάμεσα σε διευθύνοντες και εκτελεστές κατά 
την παραγωγική διαδικασία», ο Καστοριάδης ξεσχίζει τον πέπλο των 
νομικών μορφών ιδιοκτησίας ( κρατικοποίηση - σχέδιο), για ν’ απο- 
καλύψει τον ταξικό και εκμεταλλευτικό χαρακτήρα των πραγματικών 
παραγωγικών και κοινωνικών σχέσεων. 

Οι λαμπρές- κατά τον Κλωντ Λεφόρ - αναλύσεις του Καστοριάδη για 
τη γραφειοκρατική κοινωνία δικαιώθηκαν ευρύτατα λίγα μόλις χρόνια 
μετά τη διατύπωσή τους, γεγονός σπάνιο στην ιστορία των πολιτικών 
ιδεών, με την εργατική εξέγερση στην Ανατολική Γερμανία το 1953, 
το πολωνικό επαναστατικό κίνημα το 1956 και την Ουγγρική Επανά¬ 
σταση του 1956, την πρώτη και μοναδική ολοκληρωμένη κοινωνική 
επανάσταση κατά του γραφειοκρατικού καπιταλισμού, αφού όχι μόνο 
κονιορτοποίησε τους μηχανισμούς του Κόμματος και του Κράτους 
αλλά δημιούργησε επίσης αυτόνομα όργανα εξουσίας των μαζών, 
τα εργατικά συμβούλια, η ύπαρξη των οποίων υποσχόταν μια ριζική 
ανοικοδόμηση της κοινωνίας πάνω σε ελευθεριακές βάσεις. Η επα¬ 
νάσταση όχι μόνο καταπνίγηκε στο αίμα από τα ρωσικά τανκ αλλά, 
όπως ξέρουμε σήμερα, η Βουδαπέστη απέφυγε στο παρά πέντε τον 
εναέριο βομβαρδισμό της από ειδική μοίρα ρωσικών αεροπλάνων, 
που πετούσε γι’ αυτό το σκοπό μέσω Ρουμανίας για να παραπλανή¬ 
σει τους Νατοϊκούς. 

Πέραν όλων αυτών, η σύλληψη της γραφειοκρατίας από τον Καστο¬ 
ριάδη δεν έμεινε καθηλωμένη στις μαρξιστικής έμπνευσης αναλύ¬ 
σεις των δεκαετιών του 1940 και 1950. Είχε πλήρη επίγνωση του 
γεγονότος, ότι η γραφειοκρατία είναι πρωτίστως μια δομή εξουσίας, 





ΙΑΝΟΥΑΡΙΟΣ 2008 


Κορνήλιος Καστοριάδης 


ΒΑΒΥΛΩΝΙΑ 13 


τέλος του κλασσικού εργατικού κινήματος 


δηλαδή μια πολιτική δομή, που ενδέχεται να εξελιχθεί και σε οικονο¬ 
μικά κυρίαρχη κοινωνική τάξη. Όπως έγραψε ο ίδιος το 1977: «Η μο¬ 
ντέρνα γραφειοκρατία είναι, ώς ένα ορισμένο σημείο, σκεπτή μέσα στο 
μαρξικό πλαίσιο αναφοράς 1 πέρα όμως απ’ αυτό το σημείο, το κάνει να 
διαρραγεί.,.Αν μέναμε όμως σ’ αυτήν την ερμηνεία της γραφειοκρατί¬ 
ας, θα παραβλέπαμε τις ουσιώδεις διαστάσεις της πραγματικότητάς 
της - εκείνες ακριβώς που θέτουν υπό αμφισβήτηση την μαρξική σύλ¬ 
ληψη και την κάνουν τελικά απαράδεκτη. Ακόμη και στις "κλασικές” 
καπιταλιστικές χώρες, η ανάδυση και η αύξηση της γραφειοκρατίας 
δεν είναι δυνατόν κατά κανένα τρόπο να αναχθούν στη συγκέντρωση 
του "κεφαλαίου” και στη συνακόλουθη γραφειοκρατικοποίηση της πα¬ 
ραγωγής και της επιχείρησης». 

Ο Καστοριάδης ξεκινά την κριτική του στον Μαρξ από έναν στοχασμό 
πάνω στη σύγχρονη οικονομία και όχι από φιλοσοφική βάση. Ασκεί 
κριτική στην οικονομική θεωρία του Μαρξ, όχι επειδή πιστεύει ότι η 
οικονομία καθαυτή αποτελεί προνομιακό πεδίο της ανθρώπινης ύπαρ¬ 
ξης, αλλά ακριβώς επειδή δεν θεωρούσε το προλεταριάτο μια απλή 
κατηγορία της πολιτικής οικονομίας και την εργατική δύναμη σαν ένα 
"εμπόρευμα” ανάμεσα στα άλλα. Ο εμπνευστής της φόρμουλας ότι «η 
ιστορία όλων των ως τα τώρα κοινωνιών είναι ιστορία ταξικών αγώνων» 
κατέληξε στο παράδοξο αποτέλεσμα να γράψει ένα μνημειώδες έργο, 
το Κεφάλαιο, για φαινόμενα που καθορίζονται απ’ αυτούς τους αγώ¬ 
νες, όπου όμως αυτοί οι αγώνες απουσιάζουν εντελώς. Αντίθετα , ο 
Καστοριάδης, ζυμώνοντας με γόνιμο τρόπο τη σκέψη του με τη δουλειά 
άλλων επαναστατών και επωφελούμενος από τις συζητήσεις με τους 
συντρόφους του και με εργάτες των εργοστασίων της Ρενώ, μπόρεσε 
να δείξει ότι «η αληθινή πάλη των τάξεων βρίσκει την αρχή της μέσα 
στην ουσία της εργασίας στο καπιταλιστικό εργοστάσιο, σαν διαρκής 
σύγκρουση ανάμεσα στον ατομικό εργάτη και τους ανεπίσημα αυτοορ- 
γανωμένους εργάτες από τη μια μεριά, και το σχέδιο παραγωγής και 
οργάνωσης, που επιβάλλει η επιχείρηση, από την άλλη μεριά». 

Εξ αρχής ο Καστοριάδης πρεσβεύει μια διαρκή επανάσταση στους 
κόλπους της επαναστατικής θεωρίας, υπερβαίνοντας τη θεολογικού 
τύπου ξένωση της μαρξιστικής πατρολογίας, «γιατί ένας επαναστά¬ 
της είναι, διαρκώς, περισσότερο από ένας "αναθεωρητής” : είναι 
ένας επαναστάτης απέναντι στις ίδιες τις αντιλήψεις του, που ποτέ 
δεν μπορούν να μένουν γι’ αυτόν αληθινές από το απλό γεγονός ότι 
υπήρξαν αληθινές». Η αντίληψη ότι ο επαναστάτης κομίζει στην ερ¬ 
γατική τάξη τη Μια και Μοναδική Αλήθεια, βρίσκεται στις ρίζες του 
εκγραφειοκρατισμού του εργατικού κινήματος. Για τον Καστοριάδη : 
«Αυτή η σύλληψη - της επαναστατικής θεωρίας σαν επιστήμης που 
διαθέτει μια κατηγορία ειδικών, του κόμματος σαν ηγεσία της τάξης, 
της οργάνωσης του κόμματος σύμφωνα μ’ ένα μοντέλο που είναι στην 
πραγματικότητα ένα καπιταλιστικό μοντέλο, του ίδιου του σοσιαλισμού 
σαν απλού συστήματος αντικειμενικών μετασχηματισμών της οικονομί¬ 
ας - εκφράζει στην πραγματικότητα τη διείσδυση των καπιταλιστικών 
ιδεών, αξιών, δομών και προτύπων συμπεριφοράς στο εργατικό κίνημα. 
Γιατί στην πραγματικότητα ξαναεισάγει στην τάξη τη διαίρεση ανάμεσα 
σε διευθύνοντες κι εκτελεστές που είναι το θεμελιακό καπιταλιστικό 
γεγονός». 

Η ιδέα της αυτονομίας του προλεταριάτου δεν είναι παρά η επαναδι- 
ατύπωση μιας αρχής που δημιουργήθηκε από το κλασσικό εργατικό 
κίνημα, η οποία βρίσκεται αυτούσια σε κείμενα ανώνυμων Άγγλων ερ¬ 
γατών του 1818 ή του 1820, στα οποία δηλώνεται σαφέστατα πως οι 
ενώσεις των παραγωγών οφείλουν να αντικαταστήσουν το κράτος και 
πως η κοινωνία δεν έχει την ανάγκη καμμιάς άλλης κυβέρνησης πέρα 
από την κυβέρνηση αυτών των ενώσεων. 



στατικής πολιτικής στη σημερινή περίοδο» ο Καστοριάδης διαπιστώ¬ 
νει ότι «η πολιτική απάθεια των εργατών που βαστάει καιρό τώρα, 
φαίνεται να χαρακτηρίζει τις σύγχρονες καπιταλιστικές κοινωνίες» 1 
ότι «έξω από την παραγωγή το προλεταριάτο δεν εμφανίζεται πια ως 
τάξη που έχει δικούς της σκοπούς» 1 ότι η πάλη των τάξεων «έξω 
από τις επιχειρήσεις δεν εκδηλώνεται πια, ή καλύτερα μόνο ακρωτη¬ 
ριασμένη και παραμορφωμένη από τις γραφειοκρατικές οργανώσεις» 1 
ότι «η φιλοσοφία της κατανάλωσης διαπερνά το προλεταριάτο» 1 και 
ότι «η αποπολιτικοποίηση εμφανίζεται σαν χαρακτηριστικό όλων των 
καπιταλιστικών χωρών εδώ και δεκαπέντε σχεδόν χρόνια». Επιχει¬ 
ρώντας να απαντήσει στο κρίσιμο ερώτημα : «Τι γίνεται σήμερα το 
προλεταριάτο ως επαναστατική τάξη, εκεί όπου το προλεταριάτο αυτό 
υπάρχει πραγματικά;», οδηγείται σε απεγκλωβισμό από τα παραδοσι¬ 
ακά σχήματα του κλασσικού μαρξισμού. Για τον Καστοριάδη τα σχή¬ 
ματα αυτά καταρρέουν μπροστά στη σύγχρονη πείρα, γιατί θεωρούν 
πως οι αντιφάσεις του καπιταλισμού ήταν οικονομικού τύπου και ότι 
η δήθεν ανικανότητα του συστήματος να ικανοποιήσει τις οικονομικές 
διεκδικήσεις των εργατών θα τους ωθούσε στην ταξική πάλη και την 
επανάσταση. Όμως οι "αντικειμενικές” αντιφάσεις της οικονομίας 
εξαφανίζονται ή υπερβαίνονται από τον γραφειοκρατικό καπιταλισμό 
με την καθολική κρατικοποίηση ή με τον κρατικό έλεγχο επί της οι¬ 
κονομίας. Για τον Καστοριάδη : «Η ιδιωτικοποίηση των ατόμων είναι 
το χαρακτηριστικό το πιο χτυπητό των σύγχρονων καπιταλιστικών 
κοινωνιών», οι οποίες κατορθώνουν να καταστρέφουν «την κοινωνι¬ 
κοποίηση των ατόμων σαν πολιτική κοινωνικοποίηση» 1 και ειδικά η 
αδιαφορία των εργατών για την πολιτική, αποτέλεσμα επίσης της πεί¬ 
ρας της γραφειοκρατικοποίησης, οδηγεί στο ότι «το προλεταριάτο δεν 
εκφράζεται πλέον σαν τάξη στο πολιτικό πεδίο, δεν εκδηλώνει πλέον 
τη θέληση να μεταμορφώσει ή ακόμα να προσανατολίσει την κοινωνία 
με μια δική του έννοια, δρα το πολύ πολύ σ’ αυτό το έδαφος μάλλον 


σαν μια "ομάδα πίεσης”». 

Το 1963 ο Καστοριάδης, εμβαθύνοντας περισσότερο την επαναστατι¬ 
κή προβληματική και ανεβάζοντας σε άλλο επίπεδο την επαναστατική 
σκέψη, διακηρύσσει πλέον με πλήρη επίγνωση το τέλος του κλασσικού 
μαρξισμού καθώς και το τέλος του παραδοσιακού εργατικού κινήμα¬ 
τος, υπερβαίνοντας τη νεύρωση που καθηλώνει τους επαναστάτες σε 
μια "χρυσή εποχή” του επαναστατικού κινήματος, εξίσου φανταστική 
με κάθε άλλη "χρυσή εποχή” του παρελθόντος και σπάζοντας έτσι 
την υποδούλωση του ζωντανού παρόντος στο θεσμισμένο και νεκρό 
παρελθόν. Δεν πρόκειται πλέον για μια αναθεώρηση του κλασσικού 
μαρξισμού αλλά για μια ριζική αλλαγή θεωρητικού πλαισίου, για μια 
επανάσταση στις ιδέες που συνδέονται με το πρόταγμα του αυτομε- 
τασχηματισμού της κοινωνίας. 

Παρουσιάζουμε εδώ την ουσία της επιχειρηματολογίας που ανέπτυξε 
ο Καστοριάδης στο σημαντικότατο κείμενό του με τίτλο Να ξαναρ¬ 
χίσουμε την επανάσταση. Για τον Μαρξ, η κοινωνική διαίρεση είναι 
ανάμεσα σε καπιταλιστές που κατέχουν τα μέσα παραγωγής και σε 
προλετάριους δίχως ιδιοκτησία. Για τον Καστοριάδη, είναι διαίρεση 
ανάμεσα σε διευθύνοντες και εκτελεστές. Για τον Μαρξ, η κοινωνία 
κυριαρχείται από την αφηρημένη ισχύ του απρόσωπου κεφαλαίου. Για 
τον Καστοριάδη, κυριαρχείται από μια ιεραρχική γραφειοκρατική δομή. 
Για τον Μαρξ, η κεντρική κατηγορία για την αντίληψη των κοινωνικών 
καπιταλιστικών σχέσεων ήταν η κατηγορία της πραγμοποίησης, που 
προερχόταν απ’ το μετασχηματισμό όλων των ανθρώπινων σχέσεων 
σε σχέσεις αγοράς. Για τον Καστοριάδη, η κεντρική δομική στιγμή 
της σύγχρονης κοινωνίας δεν είναι η αγορά, αλλά η γραφειοκρατι¬ 
κή - ιεραρχική «οργάνωση». Η ουσιαστική κατηγορία για τη σύλληψη 
των κοινωνικών σχέσεων είναι το σχίσμα ανάμεσα στις διαδικασίες 
διεύθυνσης και εκτέλεσης των συλλογικών δραστηριοτήτων. Γ ια τον 
Μαρξ, η συμφυής με τον καπιταλισμό «αντίφαση» ήταν ότι η ανάπτυξη 
των παραγωγικών δυνάμεων γινόταν, πέρα από ένα σημείο ασυμβίβα¬ 
στη με τις καπιταλιστικές μορφές ιδιοκτησίας και ιδιωτικής οικειοποί- 
ησης του κοινωνικού προϊόντος και θα τις έκανε να εκραγούν. Για τον 
Καστοριάδη, η συμφυής με τον καπιταλισμό αντίφαση βρίσκεται στον 
τύπο του σχίσματος ανάμεσα σε διεύθυνση και εκτέλεση που ο καπι¬ 
ταλισμός πραγματοποιεί, καθώς επίσης και στην αναγκαιότητα, που 
του δημιουργείται από το γεγονός αυτό, να επιδιώκει ταυτόχρονα τον 
αποκλεισμό και τη συμμετοχή των ατόμων σε σχέση με τις δραστηριό- 
τητές τους. Για τον Μαρξ, το προλεταριάτο υφίσταται την ιστορία του 
μέχρι την ημέρα όπου την κάνει να εκραγεί. Για τον Καστοριάδη, το 
προλεταριάτο κάνει την ιστορία του μέσα στις δοσμένες συνθήκες, και 
οι αγώνες του μεταμορφώνουν διαρκώς την καπιταλιστική κοινωνία, 
μεταμορφώνοντας ταυτόχρονα και το ίδιο το προλεταριάτο. Για τον 
Μαρξ, η καπιταλιστική κουλτούρα παράγει είτε απλούς και καθαρούς 
φενακισμούς, που καταγγέλλονται σαν τέτοιοι, είτε επιστημονικές 
αλήθειες και αξιόλογα έργα, οπότε και καταγγέλλεται η αποκλειστική 
τους οικειοποίηση απ’ τα προνομιούχα στρώματα. Για τον Καστοριάδη, 
αυτή η κουλτούρα συμμετέχει, με όλες της τις εκδηλώσεις στη γενική 
κρίση της κοινωνίας και στην προετοιμασία μιας καινούργιας μορφής 
ανθρώπινης ζωής. 

Για τον Μαρξ, η παραγωγή θα παραμείνει πάντοτε το «βασίλειο της 
αναγκαιότητας» στη βάση μιας τεχνικής ουδέτερης και αμείλικτης και 
ορθολογικής καθαυτή. Για τον Καστοριάδη, η παραγωγή οφείλει να 
γίνει ο χώρος της δημιουργίας των συνεργαζομένων παραγωγών, ενώ 
ταυτόχρονα η συνειδητή μετατροπή της τεχνολογίας, για να μπορέσει 
να μπει στην υπηρεσία του ανθρώπου παραγωγού, οφείλει να είναι 
το κεντρικό έργο της μετεπαναστατικής κοινωνίας. Για τον Μαρξ, η 
ανάπτυξη των παραγωγικών δυνάμεων ήταν το κέντρο των πάντων, ο 
δε ασυμβίβαστος χαρακτήρας της με τις καπιταλιστικές μορφές έφε¬ 
ρε την ιστορική τους καταδίκη. Εντελώς φυσικά προέκυψε απ’ αυτό η 

Ανοίγοντας το 1959 μια συζήτηση «πάνω στα προβλήματα της επανα¬ 

ορνήλιος Καστοριάδης 


0 Κορνήλιος Καστοριάδης και το τέλος του κλασσικού εργατικού κινήματος 


μετέπειτα ταύτιση του σοσιαλισμού με την εθνικοποίηση και τη σχεδι- 
οποίηση της οικονομίας. Για τον Καστοριάδη, η ουσία του σοσιαλισμού 
είναι η κυριαρχία των ανθρώπων πάνω σ’ όλες τις όψεις της ζωής 
τους και κατά πρώτο λόγο πάνω στην εργασία τους. Απ’ αυτό απορρέ¬ 
ει, ότι ο σοσιαλισμός είναι αδιανόητος έξω από τη διεύθυνση της πα¬ 
ραγωγής από τους συνεργαζόμενους παραγωγούς και από την εξου¬ 
σία των εργατικών συμβουλίων. Για τον Μαρξ, το «δίκαιο των αστών» 
και άρα η ανισότητα των μισθών θα έπρεπε να επικρατήσει κατά τη 
μεταβατική περίοδο. Για τον Καστοριάδη, μια επαναστατική κοινωνία 
δεν θα μπορέσει να επιζήσει και ν’ αναπτυχθεί αν δεν εγκαθιδρύσει 
αμέσως την απόλυτη ισότητα των μισθών. Τέλος, στον παραδοσιακό 
μαρξισμό κυριάρχησε πάντα ο οικονομικός ντετερμινισμός και ο κυ¬ 
ρίαρχος ρόλος του κόμματος. Για τον Καστοριάδη, στο κέντρο των 
πάντων τοποθετείται η αυτονομία των εργαζομένων, η ικανότητα των 
μαζών να αυτοδιευθύνονται, χωρίς την οποία κάθε ιδέα σοσιαλισμού 
γίνεται αμέσως φενάκη. 

Για τον Καστοριάδη, η κατάρρευση του μαρξισμού σημαίνει μεταξύ 
άλλων και την ολοκλήρωση μιας φάσης της ιστορίας του εργατικού 
κινήματος και της ιστορίας της ανθρωπότητας, την οποία αποκαλεί 
θεολογική φάση, υπό την έννοια μιας θεολογίας της «επιστήμης», που 
προσφέρει την ψευδή βεβαιότητα ότι υπάρχει μια απρόσωπη αλήθεια 
άπαξ δια παντός καθορισμένη και καταχωρημένη μέσα σε μια θεωρία, 
ιδέα που αποτελεί φαντασίωση κάθε γραφειοκράτη και χρησιμεύει 
μόνο στη χειραγώγηση των καταπιεζομένων. «Το να μιλάει κανείς για 
το τέλος του παραδοσιακού εργατικού κινήματος - σύμφωνα με τον 
Καστοριάδη - σημαίνει κατανόηση του γεγονότος ότι μια ιστορική πε¬ 
ρίοδος φτάνει στο τέλος της, συμπαρασύροντας μέσα στην ανυπαρξία 
του παρελθόντος το σύνολο σχεδόν των μορφών και των περιεχο¬ 
μένων μέσα στα οποία οι εργαζόμενοι είχαν ενσαρκώσει τον αγώνα 
για την απελευθέρωσή τους. Όπως δεν θα υπάρξει ανανέωση των 
αγώνων ενάντια στην καπιταλιστική κοινωνία παρά μονάχα στο μέτρο 
που οι εργαζόμενοι θα απαλλαγούν απ’ τα κατάλοιπα της ίδιας τους 
της παρωχημένης δραστηριότητας, τα οποία εμποδίζουν την αναγέν¬ 
νηση αυτών των αγώνων, έτσι δεν θα μπορέσει να υπάρξει ανανέωση 
της δραστηριότητας των επαναστατών παρά μονάχα στο βαθμό που τα 
πτώματα θα θαφτούν καθαρά και οριστικά». 

Ποια είναι αυτά τα πτώματα; Είναι τα συνδικάτα και τα λεγάμενα σο¬ 
σιαλιστικά και κομμουνιστικά κόμματα. «Τι είναι το συνδικάτο σήμερα; 
Ένα γρανάζι της καπιταλιστικής κοινωνίας, απαραίτητο για την "καλή” 
της λειτουργία, τόσο στο επίπεδο της παραγωγής όσο και στο επί¬ 
πεδο της κατανομής του κοινωνικού προϊόντος...Τι είναι το πολιτικό 
κόμμα σήμερα; (το "εργατικό” εννοείται). Ένα όργανο διεύθυνσης 
της καπιταλιστικής κοινωνίας και πλαισίωσης των μαζών, που, όταν 
βρίσκεται "στην εξουσία”, δεν διαφέρει σε τίποτα από τα αστικά 
κόμματα, εκτός απ’ το ότι επιταχύνει την εξέλιξη του καπιταλισμού 
προς τη γραφειοκρατική του μορφή και του δίνει, μερικές φορές, μια 
περισσότερο απροκάλυπτη ολοκληρωτική τροπή...Δεν είναι μονάχα 
αυτά τα κόμματα και αυτά τα συνδικάτα που πέθαναν σαν αγωνιστικοί 
θεσμοί των εργαζομένων, είναι το κόμμα και το συνδικάτο. Όχι μόνο 
είναι ουτοπικό να θέλει κανείς να τα μεταρρυθμίσει, να τα αναμορφώ¬ 
σει, να συστήσει καινούργια, που ως εκ θαύματος θα ξέφευγαν απ’ 
τη μοίρα των παλιών είναι λάθος να θέλει κανείς να βρει μέσα στην 
καινούργια περίοδο τις αυστηρές τους αντιστοιχίες, αντικαταστάτες 
με "καινούργιες” μορφές που θα είχαν την ίδια λειτουργία». 

Έτσι, ο Καστοριάδης έχοντας ξεκινήσει ως επαναστάτης μαρξιστής, 
έφτασε στο σημείο όπου έπρεπε να διαλέξει ανάμεσα στο να μείνει 
μαρξιστής ή στο να μείνει επαναστάτης. Τα είκοσι χρόνια προσπά- 
θειάς του για ν’ αναπτύξει τις ιδέες του Μαρξ και να τις φωτίσει, κά- 
νοντάς τες να φωτίσουν την παγκόσμια ιστορία, τον οδήγησαν τελικά 
στο να σπάσει τον Μαρξ τον ίδιο, να διαπράξει δηλαδή μια πνευματική 
πατροκτονία, για να προχωρήσει παραπέρα. 

Η θεωρητική εργασία του Καστοριάδη υπήρξε άρρηκτα συνδεδεμένη 
με την τύχη του επαναστατικού εργατικού κινήματος μέσα στη σύγ¬ 
χρονη κοινωνία. Οι ιδέες της αυτονομίας και της δημιουργικότητας 


των μαζών, αυτό που αργότερα απεκάλεσε «εισβολή του θεσμίζοντος 
φαντασιακού εντός και δια της δραστηριότητας ενός ανώνυμου συλλο¬ 
γικού», που ανήκουν εξ ορισμού στα απωθημένα της ιστορίας, υπήρ¬ 
ξαν κατ’ αρχάς και πρωτίστως ιδέες πολιτικές και όχι φιλοσοφικές. 
Ο Καστοριάδης υπήρξε πολιτικός της ελευθερίας, προτού να γίνει 
ψυχαναλυτής και παιδαγωγός για να ολοκληρώσει τη βαθειά εμπλοκή 
του στα τρία «αδύνατα επαγγέλματα», κατά τον Φρόυντ. «Η πολιτική 
της ελευθερίας δεν είναι η πολιτική της μη παρέμβασης, αλλά της 
παρέμβασης με μια θετική έννοια* το μόνο όριο που γνωρίζει είναι το 
ψέμα, η χειραγώγηση και η βία». 

Ο Καστοριάδης ξανάπιασε από την αρχή το πρόβλημα της σχέσης με¬ 
ταξύ γνωρίζειν και πράττειν, για να καταλάβει ότι η θεωρία δεν είναι 
παρά ένα πρόταγμα, ένα πράττειν, η πάντοτε αβέβαιη προσπάθεια να 
φτάσουμε σε μια διαύγαση του κόσμου, η οποία στηρίζεται σε μια γνώ¬ 
ση αποσπασματική και προσωρινή, γιατί η πράξη ξεγεννάει συνεχώς 
μια καινούργια γνώση και η ίδια η επανάσταση, σαν έκρηξη της δημι¬ 
ουργικής δραστηριότητας των μαζών, είναι συνώνυμη με μια ανατροπή 
των ιστορικά κληρονομημένων μορφών της ορθολογικότητας. Σκεπτό- 
μενος ξανά το πρόβλημα της ιστορίας και της κοινωνίας, πέρα από 
τα παραδοσιακά σχήματα, κατέληξε στην αναγνώριση του απολύτως 
ιδιαίτερου χαρακτήρα τους, του μοναδικού τρόπου ύπαρξης αυτού που 
ονόμασε το κοινωνικό - ιστορικό, την ένωση και την ένταση της θεσμί- 
ζουσας κοινωνίας και της θεσμισμένης κοινωνίας, της ιστορίας που 
έχει γίνει και της ιστορίας που γίνεται η ίδια. Κέντρο της ιστορίας και 
κέντρο της κοινωνίας είναι αυτό που κάνει να αναδύεται το καινούργιο 
και που το ονόμασε το ριζικό φαντασιακό. Η θέσμιση της κοινωνίας εί¬ 
ναι πρωταρχική θέση σημασιών μη-πραγματικών και μη-ορθολογικών, 
τις οποίες ονομάζει κοινωνικές φαντασιακές σημασίες, που πηγάζουν 
από το ριζικό φαντασιακό και υλοποιούνται ή ενσαρκώνονται μέσα 
στους κοινωνικούς θεσμούς. 

Ο όρος φαντασιακό, όπως τον χρησιμοποιεί ο Καστοριάδης, δεν έχει 
καμμία σχέση με την τρέχουσα έννοια του «φανταστικού» ή του «κα- 
τοπτρικού». Ο Καστοριάδης δεν υπήρξε ένας φιλόσοφος της φαντα¬ 
σίας εν γένει, ή για να το πούμε στα ίσα ένας φαντασιοκόπος, όπως 
νομίζουν αυτοί που δεν τον διαβάζουν. Ο ίδιος, στο μέγα έργο του με 
τίτλο Η φαντασιακή θέσμιση της κοινωνίας, ένα από τα τέσσερα-πέντε 
φιλοσοφικά κείμενα που πρέπει να διασώσουμε σε περίπτωση παγκό¬ 
σμιου κατακλυσμού, ορίζει το ριζικό φαντασιακό ως εξής: «Το ριζικό 
φαντασιακό είναι ως κοινωνικο-ιστορικό και ως ψυχή/σώμα. Ως κοινω- 
νικο-ιστορικό, είναι ανοιχτός ποταμός του ανώνυμου συλλογικού* ως 
ψυχή/σώμα, είναι ρους παραστασιακός/αισθηματικός/προθεσιακός. 
Ό,τι μέσα στο κοινωνικο-ιστορικό είναι θέση, δημιουργία, οντοπραξία, 
το καλούμε κοινωνικό φαντασιακό με την πρώτη έννοια του όρου ή 
θεσμίζουσα κοινωνία. Ό,τι στην ψυχή/σώμα είναι γι’ αυτή θέση, δημι¬ 
ουργία, οντοπραξία, το καλούμε ριζική φαντασία». 

Η ιδέα της φαντασιακής θέσμισης της κοινωνίας συνιστά μια φιλο¬ 
σοφική επανάσταση πρώτου μεγέθους μέσα στην ιστορία των ιδεών, 
αποτελεί ανάδυση της ριζικής ετερότητας στο πεδίο της σκέψης που 
έρχεται σε ρήξη με την κληρονομημένη λογική και οντολογία, με το 
κυρίαρχο ρεύμα της φιλοσοφικής παράδοσης του ελληνο-δυτικού πο¬ 
λιτισμού. Ο Καστοριάδης ασκεί κριτική στη «θέσμιση από τη Δύση της 
σκέψεως ως Λόγου (ταΐίο )», ο οποίος δεσπόζεται από την τρομερή 
δύναμη μιας αυτονομημένης διάστασης του λέγειν, την οποία ονομά¬ 
ζει συνολιστική - ταυτιστική λογική, βασική θέση της οποίας είναι η 
ταυτότητα του είναι και του λέγειν και η υπαγωγή τους σε μια άπαξ δια 
παντός δεδομένη καθοριστικότητα. Με τα μέσα του ίδιου του Λόγου 
πηγαίνει πέρα απ’ τον θεσμισμένο Λόγο, για να δημιουργήσει μια άλλη 
λογική και οντολογία, μια λογική των μαγμάτων και μια οντολογία του 
φαντασιακού, γιατί φρονεί ότι ο τρόπος του είναι του φαντασιακού εί¬ 
ναι ο τρόπος του είναι ενός μάγματος. 

Η φιλοσοφική εργασία του Καστοριάδη από το 1964 και μετά υπήρξε 
μια διαρκής και απορητική διαύγαση του συνόλου της ανθρώπινης πεί¬ 
ρας, που περιελάμβανε τόσο τον στοχασμό πάνω στα μεγάλα κείμενα 
του παρελθόντος όσο και την ενασχόληση με τις προϋποθέσεις, τις 


συνέπειες, την φιλοσοφική σημασία των επιστημών, της ψυχανάλυ¬ 
σης, της κοινωνίας και της ιστορίας. Λέγει ο ίδιος: «Δεν φιλοσοφούμε 
- δεν ασχολούμαστε με την οντολογία - με σκοπό να σώσουμε την 
επανάσταση, αλλά με σκοπό να σώσουμε τη σκέψη μας και τη συνοχή 
μας. Η ιδέα ότι μια οντολογία, ή μια κοσμολογία, θα ήταν σε θέση να 
σώσει την επανάσταση ανήκει στον εγελο-μαρξισμό - ο οποίος, ως 
αντίληψη, είναι όσο το δυνατόν μακρύτερα γίνεται από τη δική μου». 
Το πρόταγμα της αυτονομίας, το σκεπτόμενο πράττειν που στοχεύει 
στην έξοδο του ανθρώπου από τον τρομοκρατικό ρουν της ιστορίας, η 
απαίτηση να δίνουμε εμείς τους νόμους στον εαυτό μας ως μέλη μιας 
στοχαστικά διαβεβουλευμένης συλλογικότητας, είναι συστατικό της 
θέσμισης της Δυτικής ιστορίας. Το πρόταγμα της κυριαρχίας δεν είναι 
ούτε επινόηση, ούτε μονοπώλιο της Δύσης. Σε μας εκφράστηκε στην 
πυρηνική κοινωνική φαντασιακή σημασία του καπιταλισμού, την απερι¬ 
όριστη επέκταση της «ορθολογικής κυριάρχησης» πάνω στη φύση και 
τους ανθρώπους, καθώς και στις διαστροφικές παραφυάδες της: τον 
ιμπεριαλισμό και τον ολοκληρωτισμό (στη φασιστική, τη ναζιστική και 
την κομμουνιστική παραλλαγή του ). Καταπολεμούμε αυτές τις τερα¬ 
τώδεις δημιουργίες. Πρέπει όμως να πούμε δυνατά και καθαρά ότι η 
Δύση δεν εξαντλείται σ’ αυτές. Η ελευθερία και η ισότητα ως έσχατες 
αξίες του ελληνοδυτικού πολιτισμού έχουν καθολική αξία και σ’ αυτές 
θέλουμε λελογισμένα να μεταστρέψουμε όλη την ανθρωπότητα. 

Μπορεί σήμερα η ανθρωπότητα ν’ αλλάξει τον εαυτό της, όπως το 
έχει κάνει δυο-τρεις φορές στο παρελθόν; Η υπόσχεση της αυτονο¬ 
μίας, γέννημα-θρέμμα του πολιτισμού μας, είναι ακόμη επιθυμητή; 
Ή μήπως η αυγή των υποσχέσεων παραχώρησε τελειωτικά τη θέση 
της στο δειλινό της ματαίωσης; Δεν μπορούμε ν’ απαντήσουμε εκ 
των προτέρων σ’ αυτά τα ερωτήματα. Εκείνοι που δεν εκλαμβάνουν 
τις αποτρόπαιες πράξεις των τέκνων του Μαρξ και του Αλλάχ ως το 
απαύγασμα της επαναστατικότητας και μπορούν ν’ ακούσουν δίχως 
υπεροψία, χωρίς να πιστεύουν ότι όσοι δεν συμφωνούν είναι λιγό¬ 
τερο άνθρωποι από τους ίδιους, τα παρακάτω λόγια ενός ανθρώπου 
που ασχολήθηκε με τα έσχατα διακυβεύματα της εποχής του, είναι το 
άλας της γης: «Ακόμα και ο όρος επανάσταση δεν ταιριάζει πια στην 
ουσία του προβλήματος. Δεν πρόκειται απλώς για μια κοινωνική επα¬ 
νάσταση, για την απαλλοτρίωση των απαλλοτριωτών, για την αυτόνομη 
διεύθυνση της εργασίας τους και όλων των δραστηριοτήτων τους από 
τους ανθρώπους. Πρόκειται για τη διαρκή αυτοθέσμιση της κοινωνίας, 
για μια ριζική απόσπαση από πανάρχαιες μορφές της κοινωνικής ζωής, 
που ξανανοίγει το ζήτημα της σχέσης του ανθρώπου με τα εργαλεία 
του, όσο και με τα παιδιά του, με τη συλλογικότητα όσο και με τις 
ιδέες, και τελικά, όλες τις διαστάσεις του έχει του, του ξέρει του, του 
μπορεί του. Ένα τέτοιο πρόταγμα που, εξ ορισμού, ταυτολογικά, δεν 
μπορεί πια να έχει σαν φορέα παρά μόνον την αυτόνομη και διαυγή 
δραστηριότητα των ανθρώπων, που δεν είναι τίποτε άλλο παρά αυτή 
η δραστηριότητα, προϋποθέτει και συνεπάγεται μια ριζική αλλαγή των 
ατόμων, της στάσης τους, των κινήτρων τους, της τοποθέτησής τους 
απέναντι στον τρίτο, στα πράγματα, στην ύπαρξη γενικά». 

Οι ιδέες του Καστοριάδη αποτελούν οδόσημα ελευθερίας για το αν¬ 
θρώπινο γένος. Με τον θάνατο αυτού του τιτάνα της σκέψης, όπως 
τον απεκάλεσε ο Εντγκάρ Μορέν, η Πολιτεία των Φιλοσόφων έχασε 
τον επιφανέστερο πολίτη της. Σήμερα, που η καθολική συνωμοσία 
σιωπής γύρω από το έργο του, την οποία οργάνωσαν οι λεγόμενοι 
προοδευτικοί διανοούμενοι την εποχή της καταθλιπτικής κυριαρχίας 
του κομμουνιστικού ολοκληρωτισμού, έχει αποτύχει, όλοι όσοι στον 
κόσμο εξακολουθούν να σκέπτονται έρχονται προς συνάντηση του ρη¬ 
ξικέλευθου καστοριάδειου πνεύματος. Στο πρόσωπο και το έργο του 
Κορνήλιου Καστοριάδη συμβολίζεται η αληθινή ιστορία της αυθεντικής 
επανάστασης στον 20ο αιώνα. Χαιρετίζω την ελευθερώτρια γλώσσα, 
την ενσαρκωμένη δύναμη της κριτικής σκέψης και το θεσμιστικό της 
ατομικής και κοινωνικής αυτονομίας πάθος του Κορνήλιου Καστοριά- 
δη. 

Δημήτρης Μαργαρίτης 

(Η ομιλία ήταν αφιερωμένη στη μνήμη του Σπύρου Στίνα για τα 20 
χρόνια από το θάνατό του) 

Για τον «ΚΑΣΤ0ΡΙΑΔΙΣΜ0» ως ΙΔΕΟΛΟΓΙΑ 


Μ έσα στη χρονιά του 2007 είδαμε όχι μόνο μια σειρά επετειακών 
εκδηλώσεων για τα δεκάχρονα από τον θάνατο του Κορνήλιου 
Καστοριάδη, όπως θα ήταν αναμενόμενο, αλλά και σημάδια αναζωπύ¬ 
ρωσης ενός θαυμασμού για τη σκέψη του —αποκλειστικά στην Ελλά¬ 
δα— που είχε συχνά τα χαρακτηριστικά αψελούς ενθουσιασμού και 
άκριτου οπαδισμού κατά τρόπο ανάρμοστο, πιστεύω, για έναν «στοχα¬ 
στή της αυτονομίας». Κατανοεί βέβαια κανείς τη δίψα του λεγάμενου 
αντιεξουσιαστικού χώρου για ισχυρά θεωρητικά παραδείγματα, σε μια 
εποχή που η σκέψη έχει λιγοστέψει απελπιστικά- δεν πρέπει να μας 
διαφύγει όμως ότι τον Καστοριάδη έτειναν πάντα να τον οικειοποι- 
ούνται και κύκλοι οι οποίοι κανονικά δεν θα έπρεπε να έχουν καμία 
σχέση με τη σκέψη του. Είναι χαρακτηριστική ας πούμε η έλξη που 
ασκούσε κατά την ψυχροπολεμική περίοδο σε μια μερίδα της φιλοαμε- 
ρικανικής δεξιάς, για ευνόητους λόγους: οι ρητορικές ακρότητες του 
αντιμαρξισμού του, η ίδια η άρνησή του να αναγνωρίσει το ποσοστό 
εδάφους που μοιράζοταν πραγματικά με τα πιο διαλεκτικά ρεύματα 
της μεταμαρξιστικής παράδοσης (με αποκορύφωμα την παροιμιωδώς 
εσφαλμένη ανάλυσή του της διεθνούς σκηνής στις αρχές τής δεκαετί¬ 
ας του ’80), είναι στοιχεία που έβλαψαν τελικά τη δημόσια εικόνα του 
και την πρόσληψή του. Και μιλώντας ακόμα πιο γενικά, η απροθυμία 
του να αναγνωρίζει τα θεωρητικά του χρέη σε οιαδήποτε παράδοση 
στοχασμού —στον Φίχτε και στην θεωρία του υποκειμένου στον γερ¬ 
μανικό ιδεαλισμό, στην καντιανή θεωρία του Σχηματισμού και ειδικά 
στην ερμηνευτική της αντιστροφή από τον Χάιντεγκερ, στον ντεσιζιο- 
νισμό του Σαρτρ και προπαντός στη φαινομενολογία του Μερλώ-Πο- 
ντύ, για ν’ αναφέρω μόνο τις εμφανέστερες— οδήγησε στην τεχνητή 
του μεγέθυνση στα μάτια όλων εκείνων οι οποίοι δεν είναι σε θέση 
να ελέγξουν τις πηγές του, πράγμα που εξηγεί εν μέρει γιατί αυτός ο 
στοχαστής έτεινε πάντα να έχει οπαδούς, αντί κριτικούς συνομιλητές 
ή διαδόχους. 

Λέγοντας αυτά δεν θέλω καθόλου να μειώσω τη συμβολή του Καστο¬ 
ριάδη στις επαναστατικές αναζητήσεις του εικοστού αιώνα, ούτε ν’ 
αμφισβητήσω τη θέση που δικαιωματικά κατέχει ανάμεσα στους σημα¬ 
ντικότερους στοχαστές των τελών αυτού του αιώνα - στη θεωρία όμως 
δεν υπάρχουν παρθενογενέσεις και, άλλωστε, το τελευταίο που χρει¬ 
αζόμαστε σήμερα είναι ένας φιλοσοφικός προφητισμός και πατρικές 
φιγούρες αδιαμφισβήτητου κύρους. Το σκέπτεσθαι είναι ένας μακρύς 
και κοπιώδης διάλογος από μιαν αβέβαιη και διαρκώς διακυβευόμενη 
θέση, και τα να σβήνει ρητορικά κάποιος τα ίχνη της διαλογικότητας 
μέσα στην ίδια του τη σκέψη, ενδίδοντας στην παρόρμηση για σύστη¬ 
μα, δεν είναι η καλύτερη υπηρεσία που μπορεί να προσφέρει στον 
στοχασμό. Ειρωνικά ίσως θα μπορούσε κανείς να παρατηρήσει ότι η 
τάση του Καστοριάδη να μιλάει σαν να ήταν αυτός ο πρώτος (και τε¬ 
λευταίος) στοχαστής στον κόσμο, όπως και η προσκόλλησή του σε 
αναρίθμητους κοινούς διαφωτιστικούς τόπους, είναι το ανυπέρβλητο 
κατάλοιπο ενός αριστερίστικου δημαγωγισμού με τον οποίον δεν έλυ¬ 
σε ποτέ την αμφίθυμη σχέση του. 

Σήμερα που οι ψυχροπολεμικές αντιπαραθέσεις είναι πια παρελθόν, 
άλλου είδους οικειοιποιήσεις του Καστοριάδη θα έπρεπε να αφυπνί¬ 
σουν τα κριτικά μας αντανακλαστικά. Φιλελεύθεροι δυτικιστές του 
εκσυγχρονιστικού τύπου, καθώς και ελληνοκεντριστές όλων των απο¬ 
χρώσεων (είδαμε το τελευταίο του βιβλίο, Η ελληνική ιδιαιτερότητα, 
στις βιτρίνες ως και νεοφασιστικών βιβλιοπωλείων) πιθανότατα πα¬ 
ρανοούν ουσιώδεις πλευρές της σκέψης του, όμως πρέπει να κατα¬ 
λάβουμε τί ακριβώς μέσα σε αυτή τη σκέψη την καθιστά ευάλωτη σε 
τέτοιου είδους σφετερισμούς. Η καταγοήτευση του Καστοριάδη με την 
αρχαία Ελλάδα από τα τέλη τής δεκαετίας του ’70 και ύστερα, καθώς 
και η ανάγκη του να υποδείξει ένα ιστορικό πρόπλασμα των πολιτι- 

κών του ιδεών, τον οδήγησαν σε μια εξόχως μυθοποιητική και τεχνητά 
ομογενοποιημένη σύλληψη του «ελληνικού», όπου οι πιο σκοτεινές 
πλευρές του αρχαιοελληνικού κόσμου εξαφανίζονται ταχυδακτυλουρ¬ 
γικά ενώ επιβάλλεται μία πολιτισμική ενότητα παραδείγματος η οποία 
εξαλείφει όλες τις ετερογενείς και δραματικά ασύμβατες μεταξύ τους 
συνιστώσες του εύθραυστου ιστορικού πειράματος που υπήρξε ο πο¬ 
λιτισμός του ελληνικού άστεως. Δεν έχω φυσικά στα πλαίσια αυτού 
του σύντομου σημειώματος τον χώρο να συζητήσω διεξοδικά όλα τα 
προβλήματα που θέτουν οι ύστερες πραγματεύσεις του Καστοριάδη - 
μπορώ να υποδείξω όμως ένα σημείο που θεωρώ κεντρικής σημασίας 
σε αυτή τη συζήτηση. 

Μιλώντας ο Καστοριάδης για δημοκρατία με την καθ’ ύλην έννοια του 
όρου, δηλαδή μορφές οργανωμένης συλλογικότητας που βασίζονται 
στην ισότιμη διαβούλευση και στη διάχυση των προνομίων, πρότεινε 
την αρχαία ελληνική πόλη ως το πρωτοφανές ιστορικό περιβάλλον στο 
οποίο αναδύθηκε —και ως έναν βαθμό πραγματώθηκε— μια τέτοια 
σύλληψη. Καθένας μπορεί να δει πόσο η ιδέα αυτή συμπίπτει με τις 
αξιώσεις του παραδοσιακότερου ευρωκεντρικού φιλελευθερισμού ο 
οποίος, ήδη από τον δέκατο όγδοο αιώνα, βάσει του διπλού αξιώμα¬ 
τος ότι, πρώτον, η αρχαία ελλάδα είναι ο «φυσικός» πρόγονος της 
νεοτερικής Ευρώπης και, δεύτερον, ο ευρωπαϊκός πολιτισμός είναι 
εγγενώς ανώτερος από κάθε άλλον στον κόσμο, προσπάθησε να 
κατοχυρώσει το μονοπώλιο στα «ανώτερα» πολιτισμικά επιτεύγματα 
της ανθρωπότητας, μεταξύ των οποίων η φιλοσοφία, η επιστήμη και η 
δημοκρατία. Σήμερα, εν πολλοίς και χάρη στη συμβολή τής κοινωνικής 
ανθρωπολογίας που στις καλύτερες εκδοχές της έθιξε πολλά από τ’ 
αυτονόητα του ευρωπαϊκού πολιτισμού, γνωρίζουμε ότι αυτό δεν είναι 
αλήθεια. Στους αυτόχθονος της Αμερικής και της Αυστραλίας, στην 
υποσαχάρια Αφρική και στην κεντρασιατική ζώνη ανακαλύψαμε κοινω¬ 
νίες (προφανώς όχι όλες) που λειτουργούν εξίσου αν όχι πολύ περισ¬ 
σότερο ισονομικά, διαβουλευτικά και με επίγνωση των θεσμών τους, 
και οπωσδήποτε χωρίς τις δραματικές ανισότητες που έπλητταν ακό¬ 
μα και στις πιο δημοκρατικές του στιγμές το ελληνικό άστυ... Πέραν 
όμως αυτών των εμπειρικών στοιχείων που επιβάλλουν έναν δεύτερο 
αναστοχασμό επί του ζητήματος, υπάρχει εδώ, νομίζω, προπαντός ένα 
ζήτημα αρχής: μία σκέψη που θέλει να λέγεται αντιεξουσιαστική, σκέ¬ 
ψη ταγμένη στην ανάγκη να ελευθερωθεί η ανθρωπότητα απ’ όλη την 
ανισότητα και την ετερονομία που σώρευσε πάνω της ένας πολιτισμός 
της σπάνης και της απώθησης, οφείλει να προϋποθέσει την ανάγκη 
για ισότητα και αυτοκαθορισμό ως θεμελιώδη, κατά κάποιον τρόπο 
εγγενή και αυθόρμητη ροπή τής ανθρωπότητας - ροπή η οποία μόνο 


κάτω από την πίεση τραυματικών και απρόβλεπτων ιστορικών συμβά¬ 
ντων μπορούσε να ανακοπεί, και υπό ένα τέτοιο πρίσμα να ερμηνεύσει 
την πραγματική ιστορία. 

Αν υιοθετήσουμε ένα τέτοιο πρίσμα, ολοφάνερα η δημοκρατία (με την 
ουσιαστική πάντα έννοια του όρου) δεν μπορεί να θεωρηθεί «επινό¬ 
ηση» κανενός αποκλειστικά πολιτισμού: μάλλον το αντίθετο επιβάλ¬ 
λεται, να εξηγήσουμε πως γεννήθηκε ιστορικά, και πως μπόρεσε να 
διαιωνιστεί, η ανθρώπινη δουλεία και οι ατελείωτες θεσμικές και ψυ¬ 
χολογικές της μεταμορφώσεις. Όσο για την εισφορά του ελληνικού 
πολιτισμού πολύ πιο μετριοπαθές —αλλά και πιο ακριβές— θα ήταν 
να πούμε ότι έγκειται μάλλον στην εννοιοποίηση του πολιτικού: τη 
δημιουργία μιας ειδικής γλώσσας αφηρημένων εννοιών και όρων για 
να αρθρώσει προβλήματα που γεννά η συλλογική ανθρώπινη δράση, 
τα οποία και άλλοι είχαν θέσει και αντιμετωπίσει, ενδεχομένως και 
πολύ αποτελεσματικότερα, μιλώντας ωστόσο ακόμη γι’ αυτά με τον 
μεταφορικό τρόπο τής σκέψης που εξακολουθούμε ν’ αποκαλούμε 
«μυθική»... Αν η γένεση μιας εννοιακής γλώσσας είναι ουσιώδης 
πολιτισμική δημιουργία και διεύρυνση των οριζόντων τού νοητού, δεν 
πρέπει να μας διαφεύγει ωστόσο και το ποσοστό της ξένωσης —ετε¬ 
ρονομίας— που φέρει αυτή εγγενώς μαζί της: η αφηρημένη έννοια 
εκπροσωπεί το ίδιο είδος βίας απέναντι στη μη αναγώγιμη υλική φύση 
των πραγμάτων όπως το γενικό ισοδύναμο (το χρήμα) απέναντι στην 
ποιοτική φύση των άναγκών και των αξιών - και, πρακτικά, είναι η 
γενίκευση της χρηματικής οικονομίας εκείνη που έκανε δυνατή την 
αφηρημένη σκέψη, την ίδια τη φιλοσοφία. 

Ακόμη πιο γενικά μιλώντας, καμία έκθεση του περιεχομένου της 
ετερονομίας δεν είναι δυνατή χωρίς μια εστιασμένη ανάλυση της 
εμπορευματικής δομής (μολονότι η ριζική δυνατότητά της εισάγεται 
με την ίδια τη γλώσσα) και των ειδικών σχέσεων κυριαρχίας (φυλετι¬ 
κής, ταξικής και εργαλειακής έναντι της φύσης) που κωδικοποιούνται 
μέσα στις λεγάμενες «φαντασιακές σημασίες» των κοινωνιών... Αν 
ο Καστοριάδης δεν αντιστάθηκε πάντα στον πειρασμό να εισάγει και¬ 
νούργιες έννοιες εκεί που οι συσχετισμοί περιεχομένου μπορούσαν 
κάλλιστα να υπηρετηθούν από ήδη υπάρχουσες μόνο και μόνο για έχει 
τα προνόμια της πατρότητας, τουλάχιστον δεν ήταν αφελής: ήξερε να 
τις χρησιμοποιεί με συνέπεια σαν κριτικά εργαλεία για τον σκοπό του. 
Η πραγμοποίηση αυτών των εννοιών στα χέρια των αφελών οπαδών 
είναι θλιβερή και εκθέτει τον ίδιο τον εμπνευστή τους. «Ετερονομία», 
«αυτονομία», «θεσμίζουσα κοινωνία», «θεσμισμένη κοινωνία», «μάγ¬ 
ματα» και «φαντασιακές σημασίες» έχουν γίνει στο στόμα τους μια ξύ¬ 
λινη γλώσσα που τείνει να υποκαταστήσει με έτοιμα κλισέ κάθε ανα¬ 
μέτρηση της σκέψης με ένα πολύπλοκο πραγματικό. Όσοι φαντάζονται 
ότι μπορεί να συσταθεί μία σοβαρή φιλοσοφία της ιστορίας ή κριτική 
του πολιτισμού βάσει της εναλλαγής τριών καθεστώτων, της «αυτο¬ 
νομίας», της «ετερονομίας» και της «ασημαντότητας», σκέφτονται με 
πιο πρωτόγονο τρόπο απ’ ό,τι τα εγχειρίδια του ιστορικού υλισμού 
της ΕΣΣΔ - λες και οι κοινωνίες είναι ομοιότροπα «θεσμισμένες» ή 
«θεσμίζουσες», απ’ όλα τα μέλη τους δηλαδή και στον ίδιο βαθμό, λες 
και το «φαντασιακό» τους δεν είναι εγγραφή στη δομή τού χαρακτήρα, 
δηλαδή εσωτερίκευση, ήδη εξωτερικών, υλικών σχέσεων κυριαρχίας, 
λες και η «δημιουργικότητα» εγγυάται από μόνη της τα συγκεκριμένα 
κοινωνικά περιεχόμενα που προκύπτουν... Αν μου επιτρέπεται λοιπόν 
να κλείσω με έναν παραινετικό τόνο, ας πω ότι γνήσια αντιεξουσια- 
στική σκέψη δεν πρόκειται να αναπτυχθεί ποτέ μέσ’ από τη σύσταση 
και τη λειτουργία εφηβικών ίαη-εΙαό, που είναι τα ίδια περισσότερο 
σύμπτωμα παρά κριτική της «εποχής τής ασημαντότητας». 

Φώτης Τερζάκης 

Κορνήλιος Καστοριάδης 


Γιατί Κ0ΡΝΗΛΙ0 ΚΑΣΤΟΡΙΑΔΗ; 


Σε ποια σταυροδρόμια του Λαβύρινθου έγι¬ 
νε η "συνάντηση" και μας εισήγαγε αυτός ο 
Κορνήλιος σε ορισμένα πραγματάκια σχετικά 
με το πρόταγμα, το στοχασμό, τη διαύγαση, 
το φαντασιακό, προκειμένου να εμπλουτιστεί 
η κριτική της κοινωνικής απελευθέρωσης, 
ενάντια πρώτα στο δικό της ολοκληρωτισμό 
αλλά και ενάντια στους άλλους ολοκληρωτι¬ 
σμούς. Προκειμένου να αρθεί το αδιέξοδο της 
"ανάλυσης της κοινωνικής πραγματικότητας" 
από τα ιδεολογικά στερεότυπα που τα όπλα 
της κριτικής τους ούτε πορδές δεν εκπυρσο¬ 
κροτούσαν πλέον. Και κυρίως, προκειμένου να 
αναδυθεί η διαρκής θεσμίζουσα κριτική σκέψη 
που αναγνωρίζει την επανάσταση ως ιστορική 
δημιουργία και όχι ως καθεστώς. 

Στο δρόμο μας βρήκαμε τον Κορνήλιο όταν τα ερωτήματα έρχονταν 
σαν χιονοστιβάδα και η φανερά μεγαλειώδης ανεπάρκεια των κλασ¬ 
σικών του αναρχισμού όσο δίκιο κι αν είχαν, η χρήση τους ούτε για 
εσωτερική κατανάλωση δεν ήταν. Ας "πετάξουμε" μερικά ερωτήματα. 
"Ο Λένιν, ο Τρότσκι, ο Στάλιν είναι μοναδικοί υπεύθυνοι για το αίμα 
των μη αληθινών εργατών στην Κρονστάνδη, στη Μαχνοβτσίνα ή οι 
ρίζες του κόκκινου δεσποτισμού βρίσκονται στο Μαρξ;" 

"Ο Μαρξ ο νεανικός ή ο γεροντικός έχει ανατρεπτικά στοιχεία που 
παρερμηνεύτηκαν από τους στρατοπεδάρχες του κόμματος;" 

"Η ανάπτυξη των παραγωγικών δυνάμεων είναι επαρκής συνθήκη για 
την ανάπτυξη και τον καθορισμό της συνείδησης;" 

"Το ευφυολόγημα της ταξικής πάλης είναι επαρκής εργαλείο για την 
εξήγηση του κοινωνικο-ιστορικού φαινομένου;" 

"Ο Μπακούνιν, ο Νετσαγιεφ, ο Καφιέρο μήπως είναι μαρξιστές; Αυτή η 
υποψία μήπως οδηγούσε και αυτούς στον ολοκληρωτισμό όπως όλες 
τις μαρξιστικές ρίζες;" 

"Οι σιτουασιονιστές με προεξέχων τον βαρετό Γκύ και τη σαχλαμάρα 
Βανεγκέμ είναι αντιεξουσιαστές ή βαθιά μαρξιστές-λενιστές;" 

"Οι αντιεξουσιαστές μαρξιστές ή οι ελευθεριακοί κομμουνιστές είναι 
σχιζοειδής κατάσταση ή συνεκτικές έννοιες μεταξύ τους;" 

"Ο όρος κομμουνισμός είναι όρος που παραπέμπει σε απελευθερω¬ 
τική κοινωνία;" 

"Η ΟΝΤ, ΡΑΙ είναι αντίστοιχη του μπολσεβίκικου κόμματος ή απελευ¬ 
θερωτική δύναμη;" 

"Νταντά, Μπρετόν, Μπέντζαμιν, Λούκατς, Σαρτρ, σχολή Φρανκφούρ¬ 
της γιατί όλα αυτά τα πνεύματα με τον Μαρξ ενώ είχε προηγηθεί το 
σταλινικό μοντέλο;" 

"Γιατί οι κοινωνίες οδηγούνται και μέσα από ποιες διαδικασίες στο 
φασισμό, στον κομμουνισμό, στις θρησκείες, σε σημασίες και αξίες 
μισαλλόδοξες;" 

"Η σημερινή απάθεια, η παρατηρησιακή σχέση της κοινωνίας με τον 
εαυτό της και η απουσία παράστασης για τον εαυτό της όπως και η 
άνοδος της ασημαντότητας πού οφείλονται;" 



"Η ψυχανάλυση είναι επαναστατική (αρχαίο ερώτημα). Είναι επαρκής 
η κλασσική ψυχανάλυση;" 

Ο Κορνήλιος, πέρα από τις ηθικολογικές αναποτελεσματικές καταγ¬ 
γελίες, επανεξετάζει τον Μαρξ θεωρώντας τον υπεύθυνο για την λε- 
νινιστική αντίληψη η οποία έχει τις ρίζες της στον ίδιο τον Μαρξ. "Ο 
ηγετικός ρόλος του κόμματος" ως κάτοχος της αλήθειας του επιστη¬ 
μονικού σοσιαλισμού οδηγεί "την τελευταία τάξη" της ιστορίας "ορίζει 
το προλεταριάτο", διατυπώνει "νόμους της ιστορίας", τους νόμους κί¬ 
νησης της κοινωνίας, επικεντρώνει "στην ανάπτυξη των παραγωγικών 
δυνάμεων" και οργανώνει το καθεστώς μετάβασης στον κουμουνισμό. 
Ακριβώς αυτά θα διαχειριστεί ο Λένιν, ο Τρότσκι, ο Στάλιν και οι επί¬ 
γονοί τους. 

Ο μαρξισμός γνήσιος λάτρης του επιστημονισμού, της καπιταλιστικής 
υπερπαραγωγής, της βιομηχανικής οργάνωσης της κοινωνίας ου¬ 
δέποτε ήθελε την καταστροφή του καπιταλισμού. Για το μαρξισμό η 
απαλλοτρίωση των μέσων παραγωγής από το κράτος ήταν η επαρκής 
και αναγκαία συνθήκη για το σταμάτημα της ίδιας της αλλοτρίωσης. 
Έτσι, τα δετή προγράμματα εκβιομηχάνισης των Λένιν και Τρότσκι, η 
σταχανοβιτική λατρεία της εργασίας, ο σοσιαλιστικός εξηλεκτρισμός, 
η οικειοποίηση της ταιυλοριστικής σχεδιοποίησης της παραγωγής 
δεν είναι διαστρέβλωση της μαρξιστικής ιδεολογίας αλλά οι γνήσιες 
απόρροιές της. Ο μαρξισμός "απόγονος" της σκέψης του Ντεκάρτ, 
του θετικισμού, των Καντ, Σαιν Σιμόν, της διαλεκτικής του Χέγκελ, 
θεωρώντας και αυτός τον άνθρωπο ένα ζώο, δημιούργησε τη δική του 
θετικιστική φιλοσοφική ιδεολογία δίνοντας παράλληλα το δικό του πε¬ 
ριεχόμενο στην ευτυχία. Αυτή η αντίληψη της ευτυχίας, μη βλέποντας 
άλλο νόημα μέσα στον κόσμο από την αναπαραγωγή του κόσμου και 
την αναπαραγωγή του ανθρώπου, θεωρεί πως η κατάσταση πραγμά¬ 
των που ευνοεί μέγιστα τη βιομηχανία, ευνοεί μέγιστα την κοινωνία. 
Ο Λένιν, ο Στάλιν, ο Πολπότ αλλά και ο Ρουμάνος Τσαουσέσκου αντέ¬ 
γραψαν και εφάρμοσαν τη μαρξιστική παραδοξολογία χωρίς να αφή- 


σουν ούτε μια εκδοχή προκειμένου να εφαρμοστεί στο μέλλον. 

Η συμμετοχή των κοινωνιών στις διαδικασίες αυτές του ολοκληρωτι¬ 
κού μοντέλου αλλά και σε ακόμα χειρότερες, όπως είναι θεοκρατικές 
κοινωνίες, δεν μπορούν να εξηγηθούν με την βία των από πάνω στους 
από κάτω. Ούτε η συμμετοχή ευφυών ανθρώπων στη διαχείριση των 
ολοκληρωτισμών μπορεί να ερμηνευτεί μόνο με τη λογική του υλικού 
οφέλους, ούτε μπορεί να εξηγηθεί επίσης πώς εκατομμύρια άνθρωποι 
στην Ινδία βρίσκονται οικειοθελώς στην κατώτερη κάστα. Το φαντασια- 
κό, η επινοημένη θέσμιση παράγει και ενισχύει τις σχέσεις κυριαρχίας 
εσωτερικεύοντάς τες σαν αξίες και σημασίες καθαγιασμένες από το 
θεό ή την ιδεολογία. Αυτό ακριβώς το φαντασιακό είναι που κινητοποι¬ 
εί και δίνει νόημα στο πράττειν του ατόμου ή της κοινωνίας. 

Ο Κορνήλιος ανάλογη κατάρρευση βλέπει και στις δυτικές κοινωνίες 
όπου στην άνοδο της ασημαντότητας είναι σαφής και η παρακάτω πα¬ 
ράγραφος που μας αφορά όλους: 

Πώς λοιπόν έχει δει το μέλλον της αυτή η κοινωνία; Άλλες κοινωνίες 
πριν από αυτή είχαν δει το δικό τους μέλλον ως ατέρμονα επανάληψη 
ή ως αναμονή της πραγμάτωσης μιας μυθικής Επαγγελίας. Αυτή το 
έζησε μέσα από την ιδεολογία της προόδου - που είτε θα ήταν συνε¬ 
χής και βαθμιαία (φιλελευθερισμός) είτε θα οδηγούσε με ένα απότομο 
άλμα σε ένα ποιοτικό μετασχηματισμό (μαρξισμός/αναρχισμός). 

Στην πραγματικότητα και οι δυο παραλλαγές (κοινός τόπος και "επα¬ 
ναστατικός προοδευτισμός") εγγράφονται στην ίδια σφαιρική ερμηνεία 
της Ιστορίας. Σύμφωνα με αυτήν, η "πρόοδος" ήταν μοιραία (αυτή ήταν 
επίσης η ρητή θέση του Μαρξ και υπόρρητη απαίτηση, ώστε να έχει 
νόημα το σύνολο του έργου του). Βαθύτερα έπρεπε επίσης η Ιστορία 
να "έχει νόημα" (από αυτή την άποψη ο ρόλος της ιουδαιοχριστιανικής 
κληρονομιάς υπήρξε αποφασιστικός, η θέση της όμως είναι ομοούσια 
με την κυρίαρχη ελληνοδυτική φιλοσοφική θέση σύμφωνα με την οποία 
στο κέντρο βρίσκεται ο λόγος, που έχει γίνει Λόγος [Ραϊδοη] και μάλι¬ 
στα θείος Λόγος). Λίγο ενδιαφέρει αν αυτό το "νόημα" μεταφράστηκε 
ως "πρόοδος" και όχι πια ως "δοκιμασία", για παράδειγμα, και τελικά 
μετατράπηκε σε άφθονα κουδουνιστά αργύρια, σε συσσώρευση των 
παραγωγικών δυνάμεων και "άνοδο του βιοτικού επιπέδου". 

(Άνοδος της ασημαντότητας, σελ. 30-31) 

Το ζήτημα για μας δεν είναι να αποκαλύψουμε το ψεύδος του μαρ¬ 
ξισμού ή του φιλελευθερισμού αλλά με ποιους όρους, με ποια ση¬ 
μειολογία και ποια ορολογία θα το κάνουμε αυτό. Γιατί ναι μεν δεν 
είμαστε μαρξιστές αλλά όταν η μέθοδός μας και η γλώσσα μας είναι 
μαρξιστική θα έχουμε και καλώς θα έχουμε τις συνέπειες που είχε ο 
μαρξισμός από την κοινωνία δηλαδή την πλήρη καταδίκη και συντριβή 
του. 0 κίνδυνος αυτός με άλλα λόγια σημαίνει ότι δεν είμαστε ούτε πιο 
αριστεροί, ούτε πιο δεξιοί από τον μαρξισμό. Αλλά είμαστε έξω τελεί¬ 
ως από αυτό το πλαίσιο. Αυτό λοιπόν είναι το σημείο που ο Καστο¬ 
ριάδης μας βοήθησε και θα μας βοηθήσει αφάνταστα. Αυτός εξάλλου 
είναι ο λόγος που προκειμένου να δώσουμε νόημα στο ελευθεριακό 
πρόταγμα και να το αποσυγχήσουμε από τη μαρξιστική ή αναρχική (το 
ίδιο είναι) ιδεολογία πρέπει να το διασφαλίσουμε όσο φανερά μπο¬ 
ρούμε και όσο δυνατά μπορούμε με το πλαίσιο της ΜΗ ΚΑΤΑΛΗΨΗΣ 
ΤΗΣ ΕΞΟΥΣΙΑΣ, ΤΟΥ ΔΙΑΡΚΟΥΣ ΣΤΟΧΑΣΜΟΥ ΚΑΙ ΑΥΤΟΣΤΟΧΑΣΜ ΟΥ, 
ΤΟΥ ΑΝΤΙΚΑΠΙΤΑΛΙΣΤΙΚΟΥ ΔΙΑΦΩΤΙΣΜΟΥ για την ελευθερία, και κυρί¬ 
ως η απουσία της μελλοντολογικής υπόσχεσης να αντικατασταθεί με 
το κοινωνικο-ιστορικό πράττειν ή όπως λέμε εμείς με τη δράση σε μια 
διαρκή κοινωνική αλληλεπίδραση. 

Νώηας Σκυφτούλης 

Σύνοδος 
δημόσιων 
σχέσεων 
στο Μπαλί 

0 ΟΗΕ διοργάνωσε μια διεθνή διάσκεψη για το κλίμα στο 
εξωτικά Μπαλί. Το πρώτο Ιδνθήμερο του Δεκεμβρίου αντι¬ 
πρόσωποι από 159 χώρες παρατηρητές κυβερνητικών και μη 
οργανώσεων, θα διαπραγματεύονταν τους όρους της νέας 
συνθήκης μείωσης των ρύπων που θα διαδεχθεί το πρωτό¬ 
κολλο του Κιότο, η ισχύς του οποίου λήγει το 2012. 

Αν το Κιότο ήταν ένας ανέξοδος εφησυχασμός, το Μπαλί δεν τηρεί 
καν τα προσχήματα. Η κουστωδία που μαζεύτηκε εκεί ήταν έτοιμη να 
διαπραγματευτεί τα όλο και αυξανόμενα κέρδη της “πράσινης οικο¬ 
νομίας”, και απέδειξε περίτρανα το τέλος της όποιας αυτοτέλειας 
του οικολογικού κινήματος. Το Κιότο έδειξε ότι και η υπογραφή συμ¬ 
φωνιών είναι κενό γράμμα. Καμιά ρητορική περί αλλαγής συνηθειών 
δεν μπορεί να αποκρύψει ότι είναι στο ϋΝΑ του συστήματος, από τις 
απαρχές του ακόμα, ο διαχωρισμός ανθρώπου φύσης. 

Το δέος του Υψηλού στον Καντ. 0 Καντ όμως έβλεπε δύο διαφορε¬ 
τικές εμφανίσεις της φύσης, τη φύση ως μηχανισμό που είναι αιτιο¬ 
κρατικά καθορισμένη φύση όπως ανασυγκροτείται με τους όρους της 
επιστημονικής γνώσης και τη φύση ως οργανισμό, δηλαδή ως ιδωμέ¬ 
νη κατ αναλογία ενός έργου τέχνης. Ακόμα και αυτός ο θολός διαχω¬ 
ρισμός έλαβε σήμερα τέλος. Η φύση πλήρως μετρήσιμη, αναπαρα- 
γόμενη στα εργαστήρια είναι ο καμβάς της διαρκούς ανάπτυξης και, 
στην περίπτωση του Μπαλί, αντιμετωπίζονται απλώς οι ανεπιθύμητες 
παρενέργειες. 0 καπιταλισμός και ο άνθρωπος είναι πλέον έννοιες 
ασύμβατες. Πώς μπορεί η φύση να εμφανιστεί ως διαδικασία και όχι 
ως μορφή, ως δημιουργός και όχι ως δημιουργημένη; Να υπάρξει μια 
δημιουργική αλληλόδραση του πολιτισμού με τη φύση; Το σύστημα 
κυριαρχίας αδυνατεί να απαντήσει, είναι έξω από τη λογική με την 
οποία συγκροτήθηκε. 

Μόνο σε αυτή τη βάση μπορεί να γίνει συζήτηση με όρους κινήμα¬ 
τος. Καμία σύνοδος και κανένας πράσινος οργανισμός ή κόμμα δεν 
μπορούν να δώσουν λύση. Μόνη λύση η έκρηξη ενός κινήματος που 
θα διαρρήξει τους δεσμούς του με τους θεσμούς και θα αυτοοργα- 
νωθεί επαναδιεκδικώντας μια νέα σχέση με τη φύση, εξαλείφοντας 
τα ιδεολογήματα διαχωρισμού υποκειμένου αντικειμένου, την ηθική 
της αποτελεσματικότητας, την κατανάλωση ως όρο ύπαρξης. Τα ψήγ¬ 
ματα τέτοιων μορφών αρχίζουμε να βλέπουμε γύρω μας σε κινήσεις 
και κινήματα πόλης, στη μάχη του νερού, στις μάχες των κατοίκων 
ενάντια στην “ανάπτυξη”. Τα πρωτοσέλιδα της Καθημερινής και της 
Ελευθεροτυπίας που εκθειάζουν τις κινήσεις πολιτών είναι αμήχανες 
απόπειρες ενσωμάτωσης που στη θέση της λέξης “άνθρωπος” βά¬ 
ζουν τον “πολίτη” προδιαγράφοντας την μη αποστοίχιση. Όλα είναι 
μπροστά μας, όλα κρίνονται. 


ΕΙΔΗΣΕΙΣ 

ΑΗΤΙΕΕΟΥ3ΙΔΧΤΙΚΗ ΕΦΗΜΕΡΙΔΑ- | Μ 


Πλημμύρα αριστερά, πλημμύρα δεξιά... γέμισε ο τόπος παντού νερά 


Ροδόπη, Έβρος, Ηλεία... το νναΐθ γ ροΙο έχει γίνει πια καθημερινότητα για τους κατοίκους. Όπως όλοι βλέπουμε (αν και κανείς δεν το αναφέρει), 
το μεγάλο πρόβλημα που δημιουργούν οι δασικές πυρκαγιές δεν είναι η απώλεια της βλάστησης αλλά η συνεχής διάβρωση και υποβάθμιση των 
εδαφών, κάτι που φαίνεται σε βάθος χρόνου και αποτελεί το βασικό παράγοντα καταστροφής των χερσαίων οικοσυστημάτων. 

Στον ελλαδικό χώρο, οι βροχές -λόγω των απότομων κλίσεων του εδάφους και της απουσίας προστατευτικής βλάστησης μετά τις πρόσφατες 
πυρκαγιές- παρασύρουν μαζί τους μεγάλες ποσότητες γόνιμου εδάφους δημιουργώντας τις γνωστές πλημμύρες. Το έδαφος αυτό τελικά κα¬ 
ταλήγει στη θάλασσα και παύει να είναι χρήσιμο για τη βλάστηση. Η βλάστηση που φύεται σε υποβαθμισμένους, από άποψη εδαφικών πόρων , 
τόπους είναι πιο επιρρεπής στις πυρκαγιές. Επομένως δημιουργείται ένας φαύλος κύκλος: η πυρκαγιά φέρνει την υποβάθμιση κι η υποβάθμιση 
με τη σειρά της προσελκύει νέα πυρκαγιά. Επίσης, οι ρυθμοί αναπλήρωσης του εδάφους είναι πολύ πιο αργοί από τους ρυθμούς αναπλήρωσης 
της βλάστησης. Έτσι, όταν έχουμε μεγαλύτερους ρυθμούς απώλειας απ’ ό,τι αναπλήρωσης, μπορούμε να οδηγηθούμε ακόμα και στην ερημο¬ 
ποίηση των δασικών τόπων, φαινόμενο όχι σπάνιο για τη χώρα μας. 

Είναι σίγουρα αναγκαία η επανασύσταση της Δασικής Υπηρεσίας για να σώσουμε τα δάση που μας έχουν απομείνει από φαινόμενα ανάλογα του 
καλοκαιριού και την επικείμενη συνέχειά τους, τις πλημμύρες. Η Δασική Υπηρεσία τόσο με την εμπειρία των δασολόγων περιβαλλοντολόγων 
όσο και με την λεγάμενη «αειφόρο διαχείριση», δηλαδή την υλοτόμηση, ξύλευση, αραίωση, αναγέννηση, αναδάσωση, φύλαξη (με απλά λόγια, με 
την πρόληψη), μπορεί να δώσει σημαντικές λύσεις στον τομέα των δασικών πυρκαγιών και των πλημμυρών. Μόνο με την αρμονική συνεργασία 
δασικών υπαλλήλων, πυροσβεστών και τοπικών αρχών, μόνο αν η δασοπυρόσβεση τεθεί υπό την επίβλεψη της Δασικής Υπηρεσίας, μπορούν να 
αποφευχθούν τα παραπάνω φαινόμενα με προεξάρχον παράδειγμα αυτό της Πελοποννήσου. 

Όπως αναφέρει ο Χρίστος Γαλλής (δασολόγος-περιβαλλοντολόγος ερευνητής του ΕΘΙΑΤΕ), «τα δάση αυτά ήταν παρθένα! Ουσιαστικά τροφοδο¬ 
τήσαμε το δάσος με καύσιμη ύλη! Και χίλια πυροσβεστικά αεροπλάνα να είχαμε, δε θα μπορούσαν να σβήσουν την πυρκαγιά! Τι να σου κάνουν 
οι πυροσβέστες σε ένα ενιαίο δάσος, χωρίς δρόμους και αντιπυρικές ζώνες, με τόση καύσιμη ύλη;» Καταλαβαίνουμε λοιπόν ότι και η πρόσφατη 
πρόταση της κυβέρνησης, με την οποία τίθεται η επίβλεψη των πυρκαγιών στον περιφερειάρχη, το πολύ πολύ να επαυξήσει την επίβλεψη. Σε 
καμία περίπτωση όμως δεν προσφέρει προοπτικές για την επίλυση του προβλήματος. 

Ένα είναι το σίγουρο: όσο υπάρχει καπιταλισμός, τα δάση θα καίγονται. Σύμφωνα λοιπόν με τα παραπάνω (και με άλλα πολλά που κατά καιρούς 
έχουν διατυπωθεί από συντρόφους σε στήλες της Βαβυλωνίας), η σχέση μας με το περιβάλλον δεν μπορεί να είναι αδιάφορη. 0α είναι είτε 
σχέση φιλίας είτε σχέση έχθρας. Η ευθύνη της επιλογής ανήκει σε εμάς τους ίδιους! Αν επιλέξουμε να είμαστε φίλοι με το περιβάλλον, έχουμε 
πόλεμο με αυτούς που το καταστρέφουν. Αν επιλέξουμε να είμαστε φίλοι με τους τελευταίους, έχουμε πόλεμο με τη φύση... Κι όλοι ξέρουμε 
ποιος θα νικήσει στο τέλος, γι’ αυτό: 

ΕΝΑΝΤΙΑ ΣΤΗΣ ΦΥΣΗΣ ΤΗ ΛΕΗΛΑΣΙΑ 
ΑΓΩΝΑΣ ΓΙΑ ΤΗ ΓΗ ΚΑΙ ΤΗΝ ΕΛΕΥΘΕΡΙΑ 

Μποχώτης Αθανάσιος, φοιτητής Δασολογίας και Φ.Π. 

Βλαστοκϋτταρα: Η Ζωή Εν Τάφω 

0α ξεκινήσω λίγο ανορθόδοξα. Από τον Φίχτε. 0 Φίχτε λοιπόν, όρισε ένα απόλυτο εγώ με όρους κοσμολογίας, ως δημιουργικό αίτιο, Και ένα 
τεράστιο ερώτημα. Πώς ένα αδιαφοροποίητο εγώ μπορεί να γεννήσει κάποιον διαφοροποιημένο κόσμο; Εδώ είναι που το εγώ αναγνωρίζει 
ένα ουκ εγώ. Η αυτοσυνείδηση είναι αδύνατη χωρίς την αναγνώριση του άλλου. Μονάχα με τον αμοιβαίο περιορισμό τους γεννιέται ο κόσμος 
όπως τον ξέρουμε. 0 Φίχτε πίστευε, σε αντίθεση με τον Καντ, ότι δεν υπάρχουν σταθερές και αμετάβλητες μορφές. Εδώ όμως κρύβεται η 
απελπισία του. Η ταλάντευση και η διάψευση θα συνεχιστούν επ’ άπειρον. Αφού δεν υπάρχει περίπτωση να συμφιλιωθούν το εγώ και το ουκ 
εγώ, ας μην υπάρχει ουκ εγώ καθόλου!!! Αφού όλες οι μορφές και οι κατηγορίες είναι ψευδαισθήσεις, όλες τους πρέπει να ξεριζωθούν. 0 
Φίχτε απαίτησε να εκμηδενιστεί ο αντικειμενικός κόσμος. Η εξουσία τον άκουσε, αντικειμενοποίησε τον κόσμο σε σημείο κατάργησης και 
αναπαραγωγής του στα εργαστήρια. 

Σε μια εκδήλωση στη Θεσσαλονίκη με θέμα την ηθική διάσταση της βιοιατρικής, η δρ. Ρουθ Φέιντεν έκανε μια καίρια ερώτηση: «ποιος θέτει 
τα όρια της παρέμβασης;» Μπορεί να μην το έχουμε συνειδητοποιήσει αλλά η γενετική υπόσχεται ήδη το τέλος της φαλάκρας, την παραγω¬ 
γή παιδιών κατά παραγγελία, την εξάλειψη της ιδιαιτερότητας. Τα βλαστοκύτταρα παράγονται πλέον με ιστούς από το χέρι παρακάμπτοντας 
τις ηθικές ενστάσεις για τη χρήση εμβρύων. 0 άνθρωπος ανασκευάζει τη ζωή με όρους αγοράς. Τι σε πειράζει ρε φίλε αν γίνουμε εξυπνό¬ 
τεροι, ομορφότεροι και καθολικά υγιείς; Όλα αυτά στηρίζονται στον αποκλεισμό, τη διάκριση. Αν τα φάρμακα για το έιτζ δεν φτάνουν ούτε ως 
αντίγραφα στην Αφρική, φανταστείτε τι θα γίνει με αυτά τα επιτεύγματα. Οι άνθρωποι πλέον δεν θα περιορίζονται σε ταξικούς διαχωρισμούς 
αλλά στην ουσία σε οντολογικούς. 

Από την άλλη πλευρά, η πρόοδος στον τομέα της εμπειρίας ευ όρου ζωής έρχεται σε αντίφαση με την εκτίναξη των τιμών των τροφίμων που 
αποκτά μόνιμα χαρακτηριστικά. Η αύξηση της ζήτησης στην Κίνα και την Ινδία, η ανάπτυξη των οικοκαυσίμων που περιόρισε την παραγωγή 
σιτηρών κατά το μισό και η άνοδος ζήτησης σε ζωοτροφές είναι μόνο παράμετροι σε ένα εξωφρενικό παιχνίδι κέρδους. 0 κίνδυνος να μειω¬ 
θεί πάρα πολύ ο αριθμός των ανθρώπων με πρόσβαση σε τρόφιμα δεν είναι μόνο ορατός αλλά και επιθυμητός για την κυριαρχία. Η εναντίωση 
στη νέα σχέση του ανθρώπου με τη ζωή του πρέπει να είναι καθολική, δεν υπάρχει εναλλακτική διαχείριση πρέπει να δώσουμε διαστάσεις 
γενικευμένης απείθειας στη διαφαινόμενη οργή, να αποδομήσουμε πλήρως την ιδεολογία των σταδίων. 

0 Όργουελ 
δεν είχε τη φαντασία 
του Ιουλίου Βερν 


Η παρακολούθηση των πορειών από τις κάμερες ελέγχου της κυκλοφορίας είναι 
πλέον νόμος του κράτους. Προκαταλαμβάνεται έτσι η απόφαση του Συμβουλίου της 
Επικράτειας, που μάλλον για το λόγο αυτό καθυστέρησε τόσο πολύ. Η κυβέρνηση 
έτσι εναρμονίζεται πλήρως με την ευρωπαϊκή πρακτική του επανακαθορισμού του 
δικαίου στη βάση του δικαίου της αστυνομίας και της κατάργησης του έξω. 

Η Δύση χρησιμοποιεί την αστυνομία στις επεμβάσεις στο εξωτερικό και επιβάλλει το 
στρατό στο εσωτερικό. Το τέλος των συγκρούσεων γίνεται νόμος επιβάλλοντας μια 
ιδιότυπη σιωπή και ποινικοποιόντας κάθε αντίσταση. Οι κοινωνίες ελέγχου διαμορ¬ 
φώνουν μια νέα ενεργή ταυτότητα, στη βάση του φόβου. Όσοι σχηματισμοί αντιδρούν 
με όχημα την υπεράσπιση του κράτους δικαίου είναι χαμένοι από χέρι. 

Η όλο και πιο συστηματική χρήση του τρομονόμου δείχνει το εύρος των αλλαγών. 
Ο Σανίδάς πέρασε αυτόματα στο επόμενο στάδιο, ζήτησε από την αστυνομία να 
καθαρίσει τις περιοχές πέριξ της πλατείας Κουμουνδούρου, και θεάτρου από τους 
μη χρήσιμους. Για “λόγους εμπέδωσης του αισθήματος ασφάλειας”, καθορίζοντας 
τον πολίτη ως “συμμέτοχο στην οικονομική ζωή της χώρας” και ορίζοντας το εύρος 
του νέου πογκρόμ. Είναι η αναβάθμιση του λόγου των νεοφασιστών; Όχι, είναι η 
διεύρυνση των ορίων της δικαιοσύνης που τείνει να ορίσει κάθε δραστηριότητα. 
Μονόδρομος η συνολική απείθεια απέναντι στην επιβαλλόμενη σιωπή. 


Η εξάρτηση της ανεξαρτησίας 


Διαβάζοντας το βιβλίο του Παναγιώτη Κονδύλη «θεωρία πολέμου» βρίσκεσαι μπροστά 
σε μια αποκάλυψη, τον τρόπο με τον οποίο αντιμετώπισαν οι Μαρξ και Ένγκελς τον 
πόλεμο. «Στον πόλεμο υπάρχει μια και μόνη ορθή πολιτική γραμμή, να προχωρήσεις 
με τη μεγαλύτερη δυνατή ταχύτητα και ενεργητικότητα για να νικήσεις τον εχθρό. 
Αν οι σύμμαχες κυβερνήσεις το κάνουν αυτό θα τους το αναγνωρίσω, αν δέσουν 
τα χέρια των στρατηγών τους θα αντιταχθώ». Αυτή η ρήση του Ένγκελς δεν είναι 
μεμονωμένη αλλά βρίσκεται στο κέντρο της λογικής των σταδίων. Σε σημείο μάλιστα 
κάποιοι πόλεμοι να βαφτίζονται δίκαιοι αν βοηθούν να νικηθεί κάποιος αντιδραστικός 
ηγεμόνας ή να κινηθεί προς το επαναστατικό ιδεώδες ένας λαός. Είναι εμφανές ότι η 
πραγματικότητα οφείλει να υπηρετήσει την ιδεολογία και ότι η τελεολογική αντίληψη 
της ιστορίας είναι πάνω από τον άνθρωπο. 

Αργότερα, όταν υιοθετήθηκε η ανάλυση του ιμπεριαλισμού, η πολιτική εδαφικοποιή- 
θηκε και συνδέθηκε με εθνικοαπελευθερωτικούς πολέμους των οποίων οι συνέπειες 
είναι σήμερα πλέον ορατές. Η ανακήρυξη της μονομερούς ανεξαρτησίας του Κόσο- 
βου με βάση το σχέδιο Αχτισάρι είναι προαποφασισμένη. Είναι ένα σχέδιο δημιουρ¬ 
γίας μιας θνησιγενούς κρατικής οντότητας με διεθνή εποπτεία. Η Ε.Ε. αποφάσισε να 
στείλει 1800 αστυνομικούς και άλλους τόσους δικαστές στο Κόσοβο για την οργάνω¬ 
ση της διαδικασίας. Εκεί που πρέπει να σταθούμε είναι ότι η ανεξαρτησία αυτή είναι 
η πρώτη εφαρμογή του τέλους του γεωπολιτικού συστήματος των σταθερών συνόρων 
του μεταπολέμου. 

Έχουμε ξαναγράψει ότι οι διεθνείς οργανισμοί που δημιουργήθηκαν για τη διευθέτη¬ 
ση των πάγιων συνόρων αδυνατούν πλέον να παίξουν τον όποιο ρόλο. Η σύγχρονη 
αποικιοκρατία ελλοχεύει μέσα στους προληπτικούς πολέμους ομογενοποίησης και 
στην αναδιαμόρφωση του δικαίου. Στο Κόσοβο βρίσκεται και η μεγαλύτερη βάση των 
ΗΠΑ σε ευρωπαϊκό έδαφος. Μα καλά, δε σέβεσαι την επιθυμία ενός λαού να αυτο- 
διοικείται; Μην αναγνωρίζοντας την ταύτιση αυτοδιοίκησης και κράτους, θα ήθελα να 
τονίσω ότι η περίπτωση του Κόσοβου αποτελεί μια πρώτης τάξης ευκαιρία να επα- 
ναδιαπραγματευτούμε την έννοια του διεθνισμού στη βάση της πλήρους απεμπλοκής 
από τις ιδεολογικές συνιστώσες του αντι-ιμπεριαλισμού, την ανάγκη κατοχής εξου¬ 
σιαστικών δομών και την εθνικοποίηση των αντιστάσεων. Πρέπει η συζήτηση να γίνει 
στη βάση κινηματικών διεργασιών άρνησης με όπλο τη μη κατάληψη της εξουσίας που 
θα διαμορφώσουν υπόγειες διεργασίες ενοποίησης των αντιστάσεων σε νέα βάση. 

Φιλήμονας Πατσάκης 


Ντου γιου φιλ λαϊκ πανκ? 

Π 

Η ιστορία του Γιώργου 


Σ τα τέλη της δεκαετίας του ’60 γεννήθηκε στο χωριό 
Ομόνοια, κάπου στην κεντρική Ελλάδα, ένα πανέμορφο 
αγοράκι 4,5 περίπου κιλά. 0 Γιωργάκης. 0 Γιωργάκης από 
τις πρώτες κιόλας ώρες τις ζωής του φαινόταν πως δεν θα 
είναι σαν τα άλλα παιδάκια. Από τα πρώτα χρόνια της ζωής 
του είχε μια συμπεριφορά -πώς να το πούμε- πιο ελαφρά, 
η συγκέντρωση του αδύναμη, ο κώλος του ούτε μια στιγμή 
κάτω. Συνέχεια σε κίνηση, κάπως αφελής, επιθετικός και 
πάντα εριστικός. Συχνά πυκνά και ο πατέρας του και ο δά¬ 
σκαλος και ο παπάς τον κάνανε 
ασήκωτο στο ξύλο. 

Πολύ σύντομα ο Γιώργης 
ανεβοκατέβαινε τον κεντρικό 
δρόμο μπροστά από το σχο¬ 
λείο και την κεντρική πλατεία 
του χωριού. Κάθε ατασθαλία, 
κάθε αδικία, κάθε άπλυτο, το 
έβγαζε στην φόρα, έβριζε και 
τον δάσκαλο και τον παπά και 
τον πατέρα και το δήμαρχο και 
κάθε χωριανό τον έβαζε στην 
θέση του με λόγια κοφτερά. Αυ¬ 
τόν τον καιρό και μόνο η σκέψη 
μίας συνάντησης με τον Γιώργη, 
έφερνε τρόμο στους χωριανούς 
και κυρίως όσων η φωλιά τους 
ήταν λερωμένη. Με τον καιρό 
κάποιοι, αρκετοί θα λέγαμε, άρ¬ 
χισαν να βρίσκουν μια γοητεία 
στον Γιώργη: “θέλει τσαμπουκά 
να τα λες έξω από τα δόντια, εί¬ 
ναι δύσκολο να γίνεις Γιώργης” 
λέγανε στις συζητήσεις, “στα μάτια σου ζει ένας Γιώργης, 
είσαι επαναστάτης” άκουγες, “ένας ευαίσθητος άνθρωπος 
που δεν δειλιάζει να τα πει έξω από τα δόντια ένας Γιώργης 
του χωριού μας” γράφανε σε εφημερίδες για πρωτοπορι¬ 
ακούς ποιητές, άλλοι πάλι τον είχανε στα λόγια τους σαν 
απειλή “ένας Γιώργης σου χρειάζεται να σε στολίσει να σου 
πω εγώ” φώναζαν σε καυγάδες. Όλοι σίγουροι πως αυτό 
που μοιάζει με τρέλα είναι η ιδιοφυία του. Περνώντας τα 
χρόνια η φήμη του γιγαντώθηκε -μόλις άρχισε να τελειώνει 
η εφηβεία του και αφού κανένας δεν του είχε γλιτώσει- ήταν 
σχεδόν μύθος. Παιδιά σε όλη την γύρω περιοχή ήθελαν να 
γίνουν σαν τον Γιώργη. Έφτιαχναν γαμάδια σε κύκλο στους 
τοίχους και στα θρανία τους. 0 Γιώργης συνέχιζε ακάθεκτος 
πάνω κάτω τον ίδιο δρόμο και δώστου βρισιές και δώστου 
σχόλια και κράξιμο και σε κάποιους ροχάλες, πλέον όμως 
είχε φτιάξει με το μυαλό του και έξτρα λόγους για επίθεση: 
τον κυρ Θανάση με την κοιλιά τον έλεγε δεξιοκοιμητή, γιατί 
κοιμόταν από τη δεξιά πλευρά του κρεβατιού του -και όπου 
τον έβλεπε τον κυνηγούσε με μανία μεγάλη- τον μπάρμπα 
θόδωρα τον έλεγε κοψοκάρβελο, γιατί έκοβε τη γωνία από 
τη φρατζόλα όταν την έπαιρνε από τον φούρνο -αυτόν τον 
έφτυνε, μια φορά τον είχε κλωτσήσει και στα αχαμνό- και 
άλλα τέτοια ακατάληπτα έλεγε για τον καθένα, όσο περ¬ 
νούσε ο καιρός οι χωριανοί σιγουρεύονταν πως δεν ήταν 
ιδιοφυής αλλά τρελός, και ο Γιώργος από Γιώργης έγινε 
Τρελογιώργης, η φήμη του άρχισε να εξασθενίζει -αλλά όχι 
να χάνεται- όσοι ήταν ακόμα πιστοί σε αυτόν κάνανε μεγαλύ¬ 
τερα γαμάδια σε κύκλο ενώ πλέον γράφανε και διάφορα από 


τα ρητά του: “ΕΞΩ 01 ΚΟΨΟΚΑΡΒΕΛΟΓ “ΠΙΣΩ ΔΕΞΙΟΚΟΙΜΗ- 
ΤΕΣ” ΊΔΙΟΙ ΕΙΝΑΙ 01 ΚΑΚΟΙ, ΔΕΞΙΟΚΟΙΜΗΤΕΣ ΚΑΙ ΚΟΨΟΚΑΡ¬ 
ΒΕΛΟΓ και άλλα τέτοια ακατάληπτα. Σύντομα μια συνάντηση 
με τον τρελογιώρη μπορούσε να αποτελέσει αστείο και ευκαι¬ 
ρία για δούλεμα, για κάποιους: «που’σαι Γιώργη με τα ωραία 
σου» άκουγες συχνά, ενώ τα σχόλιά του μπορούσαν να γίνουν 
πολύ καλή τροφή για κουβέντα στο καφενείο «που’σαι Θανάση 
δεξιοκοιμητή» ή «τρώγε τη γωνία από τον ψωμί, μα μη σε δει 
ο τρελογιώργης, χαχαχα» λέγανε και γελούσανε. Συνήθως 
όμως εξοργιζόταν: «άντε ρε 
τρελογιώργη, τράβα από δω» ή 
«άντε γαμήσου ρε τρελογιώρη 
με τις μαλακίες σου» φώναζαν. 
Τριανταπέντε χρόνων πια ο 
τρελογιώργης είχε καταντή¬ 
σει για όλο το χωριό βαρετός, 
γραφικός και αναμενόμενος. 
Περνούσαν από τον κεντρικό 
δρόμο και ενώ αυτός έδινε τον 
καλύτερό του εαυτό, στο εδώ 
και σχεδόν σαράντα χρόνια 
επαναλαμβανόμενο παιχνιδάκι 
του, βρίζοντας και φωνάζοντας 
στους πάντες, οι πάντες περ¬ 
νούσαν τελείως αδιάφοροι, 
όλοι είχανε μάθει τα στέκια 
του και τα βίτσια του, κάνανε 
την ανάλογη μανούβρα και έτσι 
εύκολα και χωρίς πολλά πολλά 
προσπερνούσαν - όσοι είχανε 
κάνει έστω και ένα γαμάδι στο 
παρελθόν τον κοιτούσαν είτε 
αναπολώντας είτε με ντροπή για το παρελθόν τους και την 
κάνανε όσο πιο γρήγορα γινότανε. Οι πιο τακτικοί του δρόμου 
λέγανε: «όχου μωρέ, κάθε μέρα τα ίδια και τα ίδια», «γάμησέ 
μας ρε Γιώργη κάθε μέρα» λέγανε με οίκτο και βαρεμάρα. 
Οι πιο συμπονετικοί του λέγανε: “Γιώργη παιδί μου, ηρέμησε 
πια” ή «Γιώργη μου, κάτσε παιδί μου, μεγάλωσες» ακόμα και 
οι χειρότεροι ο παπάς, ο πατέρας και ο δάσκαλος μπορούσαν 
πια να τον συμπονούνε -και πιο πολύ το κάνανε για εκδίκη¬ 
ση- πέντε χρόνια αργότερα ο Γ ιώργης έβαλε όλη του δύναμη 
και το πάθος, έλεγε τις περισσότερες βρισιές, φώναζε πιο 
δυνατά παρά ποτέ, έκραζε τους πάντες και για τα πάντα, είχε 
ξεφύγει τελείως. Αφροί από το στόμα του, φτυσιές και κραυ¬ 
γές, γκριμάτσες και χειρονομίες προς όλους, όμως ο καιρός 
είχε φτάσει, 40 χρόνια το ίδιο βιολί κάθε μέρα χωρίς καμία 
διαφοροποίηση, ούτε στις λέξεις, ούτε καν στα σημεία που 
καθόταν, 40 χρόνια ό,τι και αν έκανε ήταν πια αναμενόμενος, 
δεν σόκαρε, δεν έλεγε τίποτα καινούριο, τα ακατάληπτα του 
είχανε γίνει εμμονή, δεν ήταν απρόβλεπτος, καθόλου απρό¬ 
βλεπτος, 40 χρόνια τα λόγια του είχανε στομώσει δεν ήταν 
κοφτερά πια. 40 χρόνια είχε πια συμβεί δυστυχώς το χειρότε¬ 
ρο: ΟΛΟΣ 0 ΚΟΣΜΟΣ ΤΟΝ ΕΓΡΑΦΕ ΣΤΑ ΑΡΧΙΔΙΑ ΤΟΥ. 

Το μόνο που τον θύμιζε πια ήταν τα γαμάδια στους τοίχους. 

ΥΓ. Είμαι από αυτούς που δεν μετάνιωσαν για τα γαμάδια που 
φτιάξανε στους τοίχους, ούτε και τα αναπολώ, Το μόνο που 
θέλω είναι ο τρελογιώργης να γίνει πάλι Γιώργης και να τρο¬ 
χίσει τα λόγια του... να κόβουν και πάλι σαν ξυράφι. 

Β. Νάνος 

Απώλεια εαυτού 


ΓΙΑΝΝΕΝΑ: 

Η ΜΑΧΗ ΓΙΑ ΤΟΥΣ ΕΑΕΥ0ΕΡΟΥΣ 

ΔΗΜΟΣΙΟΥΣ ΧΩΡΟΥΣ 

ΔΕΝ ΠΡΕΠΕΙ ΝΑ ΣΤΑΜΑΤΗΣΕΙ 

Να μη χαθούν τα "Ξενία" του μέλλοντος 



ΓΙΑΝΝΕΝΑ. Η συρρίκνωση των ελεύθερων δημόσιων χώρων στα 
Γιάννενα είναι διαπιστωμένο γεγονός εδώ και χρόνια, ιδιαίτερα 
μετά το 2001 όταν η τότε δημοτική αρχή αποφάσιζε να μετατρέ¬ 
ψει σε γκαράζ αυτοκινήτων την κεντρική πλατεία της πόλης. Παρά 
τους αγώνες των πολιτών, η πλατεία έγινε γκαράζ, συμβάν που 
άνοιξε τους “ασκούς του Αιόλου’ για παραπέρα επίθεση στους δη¬ 
μόσιους χώρους. Σήμερα το γκαράζ λειτουργεί με την πλατεία να 
παραμένει αδιαμόρφωτη, ένα γιαπί που πληγώνει το μάτι κατοίκων 
και επισκεπτών, και σαφώς μικρότερη από ό,τι ήταν πριν: ό,τι χά¬ 
θηκε ανήκει πλέον στην αυτοκινητοβιομηχανία Αυδής στην οποία 
ο δήμος ξεπούλησε την πλατεία. 

Η ιδιωτικοποίηση του πρώην δημοτικού καφενείου της Όασης με 
τον ενοικιαστή να καταπατεί κομμάτι της κεντρικής πλατείας ήταν 
η συνέχεια και η επίθεση στους δημόσιους χώρους κορυφώθηκε 
με το γκρέμισμα του Ξενία (Μάιος 2006) και την εκχώρηση του χώ¬ 
ρου (13 στρ.) στον μεγαλοξενοδόχο Μήτση. Το ξενοδοχείο, ονό- 
ματι “θΓαηά Βθγβϊ’, επτά ορόφων (το Ξενία είχε δύο) που υψώνεται 
σήμερα σαν θηρίο στο χώρο του πάρκου του Κουραμπά, διεκδικεί 
άνετα τον χαρακτηρισμό του Ύίΐθ ΜαΙΙ’ των Ιωαννίνων. Το πλήθος 
των πολεοδομικών παραβάσεων και των πολιτικών-εισαγγελικών 
παρεμβάσεων, ο όγκος του τσιμέντου που κρύβει τον ουρανό στο 
κέντρο της πόλης, η άγρια καταστολή, οι απειλές, οι διώξεις που 
αντιμετώπισαν όσοι πολίτες αντέδρασαν (θυμίζουμε την επέμβα¬ 
ση των ΜΑΤ, τον Ιούνιο του 2005, στο προαύλιο του ξενοδοχείου 
απέναντι σε όσους επαναοικειοποιήθηκαν το δημόσιο χώρο), αρ- 
κούν να τεκμηριώσουν το χαρακτηρισμό. 

Η υπόθεση Ξενία χάθηκε οριστικά. Ό,τι ακολουθεί (τσιμεντο¬ 
ποίηση του στρατοπέδου Βελισσαρίου που θα μπορούσε γίνει 
ένα μεγάλο πάρκο-ανάσα, εκχώρηση παραλίμνιας περιοχής στο 
υπεραστικό ΚΤΕΛ στην οποία αντιστέκεται σχετική πρωτοβουλία 
πολιτών, νέο δημαρχείο στο κέντρο, ξενοδοχείο στη Λιμνοπούλα 
δίπλα στη λίμνη, ξενοδοχείο μέσα στην ακρόπολη του Κάστρου, 
γήπεδο-εμπορικό κέντρο στα όρια της πόλης, εκχώρηση σε ιδιώ¬ 
τες του πάρκου Κατσάρη, κ.ά.), τα επόμενα “Ξενία’ για την πόλη 
δεν θα χαθούν εάν προηγουμένως χαραχθεί ένα όριο, μακριά από 
μικροκομματικές σκοπιμότητες, ιδεολογικές ταμπέλες, φιλο-ανα- 
πτυξιακές ρητορείες. Και το όριο αυτό δεν μπορεί να είναι άλλο 
από την υπεράσπιση και διεύρυνση του δημόσιου χώρου, ως τό¬ 
που ελεύθερου, προσβάσιμου σε όλους τους πολίτες, κοινωνικού. 
Ας δεσμευτούν όλοι σε αυτό και τα λέμε... 


Καθώς κινείσαι υπόγεια, αφήνοντας από πάνω μια πόλη που μετατρέ- 
πεται ταχύτατα σε σκηνικό, νιώθεις μετέωρος μέσα σε ένα αγχωτικό 
μέρος χωρίς οικειότητα. Μέσα στα μέσα μεταφοράς μεταφέρεσαι δεν 
μετακινείσαι και η διαφορά αυτή είναι κρίσιμη για τον τρόπο που κάθε 
πρωί τα βλέμματα κοιτούν χωρίς να βλέπουν. 

Δύο ναοί έχουν στηθεί στο βωμό της κατανάλωσης, στην μια πλευρά 
το ΜαΙΙ, ο νέος δημόσιος χώρος, ένα στρατόπεδο συγκέντρωσης κα¬ 
ταναλωτών. Σε έναν περίγυρο όπου η πόλη τεμαχίζεται οριστικά από 
την Αττική οδό ενώ η περιοχή πλαισιώνεται από ομοιόμορφες κατοι¬ 
κίες, τις εργατικές κατοικίες της μεσαίας τάξης. Ένα άστυ τεχνητό. 
Στο εσωτερικό του το ΜαΙΙ είναι ένας αποστειρωμένος χώρος αγοράς 
ψυχαγωγίας, ένας χώρος όπου ο εργαζόμενος συμμετέχει για οκτώ 
ώρες σε ένα καθοριστικό πείραμα. Την παροχή υπηρεσιών σε ένα μη 
περιβάλλον. Εάν γίνει πυρηνικό ατύχημα, ο υπάλληλος του ΜαΙΙ θα το 
καταλάβει όταν βγει έξω στην επιφάνεια. Το αν είναι μέρα ή νύχτα αν 
βρέχει ή όχι είναι κάτι που δεν αντιλαμβάνεσαι και στην ουσία είναι 
δευτερεύον. Εδώ δεν ζούμε, ψωνίζουμε. 

Το δεύτερο είναι το ιστορικό κέντρο της Αθήνας, με τα ανακαινισμένα 
νεοκλασικά πολυκαταστήματα. Η λέξη ιστορικό είναι μέρος μιας μαρ- 
κερτινίστικης αναφοράς, καθώς στην πραγματικότητα στο εσωτερικό 
του ο χώρος συμπιέζεται και παγώνει, στην ουσία καταργείται. Υγει¬ 
ονομική ζώνη, ένα σημείο κατάργησης της καθημερινότητας, εδώ η 
μελαγχολία δεν χωρά, είναι μια διαδικασία για το σπίτι. 

Στις γιορτές το πλήθος σαρώνει τα ράφια. Νιώθεις όμως τη μονα¬ 
ξιά, πόση μοναξιά κυκλοφορεί κάτω από τα φώτα, πόση μελαγχολία 
κουβαλούν τα ποτάμια των ανθρώπων. Πιστωτικές κάρτες, δάνεια, 
ατελείωτα ψώνια, λίστες, κι όμως μια στυφή γεύση στο στόμα. Ανεκ¬ 
πλήρωτοι σέρνουν τις σακούλες, ένα μάταιο πλιάτσικο, ένα νευρωτι¬ 
κό ξέσπασμα και μετά; Η πείνα δεν κορέστηκε. Η αντικατάσταση της 



αναζήτησης της ευτυχίας από την ακόρεστη κατανάλωση, την ανάγκη 
για διαρκή δημιουργία ψευτοαναγκών είναι μέρος της διάλυσης κάθε 
συνεκτικού δεσμού μιας επιβλητικής ομογενοποίησης, μέρος της γε- 
νικευμένης παθητικότητας. Η μη δημοκρατία δε βρίσκεται μόνο στις 
όλο και πιο διευρυμένες στιγμές καταστολής. 

Η χαρά της κατανάλωσης συμπίπτει με τον αποκλεισμό. Η φωταγωγία 
είναι έντονη για να κρύψει τη ζωή στο σκοτάδι, τη ζοφερή εικόνα μιας 
κοινωνίας που στηρίζει την ευημερία της στη δυστυχία κάποιων άλλων. 
Η πίστη σε ένα ακριβό χαμόγελο πρέπει να εδράζεται στη συγκριτική 
εικόνα του τρίτου και τέταρτου κόσμου και στην ψευδαίσθηση της φι¬ 
λανθρωπίας. Η εικονογράφηση έγινε ζωή. 0 άνθρωπος που απώλεσε 
την προσωπικότητά του πρέπει να αγοράσει στυλ, με μια όλο και πιο 
συρρικνούμενη ημερομηνία λήξης. Οι υπάλληλοι αυτών των ναών συ¬ 
ζητούν στα διαλείμματα σε χώρους άθλιους, μακριά από τα φώτα της 
καταναλωτικής ράμπας. Άλλος οκτάωρος, άλλος τετράωρος, άλλος 
ενοικιαζόμενος από εταιρείες μίσθωσης. Έχουν ένα κοινό: τη γνώση 
ότι το βαρέλι δεν έχει πάτο, ότι μόνο ο φόβος και η ανασφάλεια ορί¬ 
ζουν την αποδοχή της μη ζωής. Νιώθει μια υπόκωφη οργή να ανεβαίνει 
σαν λυγμός στον λαιμό. Άντε, τις σκατζάραμε και φέτος. 

Φιλήμονας Πατσάκης 


ΜΠΑΧΟΥΤΣΙ ΝΑΟΥΣΑΣ 

Άλλη μια επίθεση ιδιωτών στο νερό! 

Εύκολο κέρδος μυρίστηκαν οι εταιρίες που δραστηριοποιούνται στο χώρο της ενέργειας, στους 
καταράκτες της Νάουσας. Συνεχώς συμβαίνουν γεγονότα που επιβεβαιώνουν το σύγχρονο πό¬ 
λεμο του νερού (όπως αναδείχτηκε από τις κοινωνικές διεργασίες ενάντια στην εκτροπή του 
Αχελώου) με δύο πλευρές να αντιμάχονται: Τις ιδιωτικές εταιρείες και το κράτος από τη μια 
και την κοινωνία από την άλλη. Όταν η τελευταία απουσιάζει η λεηλασία είναι καθολική. 

Η εταιρεία «Στεργιόπουλος και ΣΙΑ» έχει ξεκινήσει την κατασκευή υδροηλεκτρικού σταθμού 
στην περιοχή Μπαχούτσι ισχύος 1.320 κιλοβάτ. Στο σημείο όπου θα κατασκευαστεί το 70% 
του νερού θα μπει σε αγωγούς μειώνοντας τόσο τη στάθμη νερού της Αράπιτσας ώστε να 
καταργηθεί ο καταρράκτης 50-60 μέτρων που υπάρχει εκεί. Οι επιπτώσεις στη μορφολογία 
και τη χρήση γης θα είναι σημαντικές, όπως είναι γνωστό από ανάλογες παρεμβάσεις στο 
φυσικό περιβάλλον. 0 Δήμος Νάουσας αντιτίθεται εξαρχής στον Υ/Σ καταθέτοντας από τον 
Ιούνιο του 2006 ένσταση στο Νομαρχιακό Συμβούλιο και τη Ρυθμιστική Αρχή Ενέργειας. Το Ν.Σ 
όμως ενέκρινε τους περιβαλλοντικούς όρους του έργου και η εταιρία πήρε την έγκριση για να 
ξεκινήσει την κατασκευή. 

Στη συγκεκριμένη περίπτωση ο Δήμος είναι αντίθετος και δηλώνει τη συνέχιση των προσφυγών 
του σε τοπικά και ευρωπαϊκά δικαστήρια. Το έργο όμως θα συνεχίζεται μέχρι να κατορθώσει 
να ολοκληρωθεί. Τα ζητήματα προστασίας του περιβάλλοντος χρειάζονται άμεση αντιμετώπιση 
και αυτή, έχει αποδειχτεί, μπορεί να υπάρξει μόνο με την δραστηριοποίηση των πολιτών της 
ίδιας της κοινωνίας. 

Με την κατασκευή ενός φράγματος, μια εταιρεία ενέργειας αποκτά τον έλεγχο του συγκεκριμένου φυσικού πόρου, του νερού. Οι τοπικές κοινω¬ 
νίες δεν έχουν τίποτα να κερδίσουν στη Νάουσα αφού οι αλλαγές στο φυσικό τους περιβάλλον δεν σχετίζονται με την δική τους εξέλιξη αλλά με 
την κερδοφορία εκατομμυρίων ευρώ από συγκεκριμένες εταιρίες. Η συνεργασία του ΤΟΕΒ Νάουσας με την «Στεργιόπουλος» και ο ισχυρισμός 
περί ωφέλειας των αγροτών είναι φανερά αργυρόνητη προσπάθεια για την εξασφάλιση κοινωνικής νομινοποίησης της παρέμβασης της εταιρείας. 
Άλλος ένας Υ/Σ από ιδιωτική εταιρεία γίνεται στους Αγ. Οεοδώρους της Νάουσας, ισχύος 480 κιλοβάτ ενώ ιδιώτες προσπαθούν να πάρουν άδεια 
και για τον καταρράκτη του «Μπίλυ». 

Ο Δήμος Νάουσας δηλώνει ότι δεν έχει δικαίωμα απόφασης σε αυτά τα ζητήματα. Η κοινωνία όμως, οι συνελεύσεις της, έχουν το πρώτο δικαί¬ 
ωμα απόφασης για ζητήματα που την αφορούν σε καθολικό επίπεδο. Όταν το συνειδητοποιούν αυτό τότε έχουμε αποτελέσματα στην αειφόρα 
διαχείρηση του περιβάλλοντος. 

Κινήσεις, συνελεύσεις πολιτών σε όλη την Ελλάδα το αποδεικνύουν αυτό καθημερινά. 

0α αναμένουμε την εξέλιξη στην όμορφη Νάουσα. 



Γ. Παπαχριστοδούλου 


Νίκος Ιωάννου 

ά 





Σημάδια πολέμου 


* Πωλείται... Το πιο μικρό κράτος στον κόσμο πωλείται. Και το όνομα 
αυτού Σίλαντ. Ετος ίδρυσης 1967, οπότε και αγοράστηκε από τον εκ¬ 
κεντρικό, να τον πεις, Βρετανό εκατομμυριούχο Ρόι Μπέιτς. Το αυτο- 
ανακηρυχθέν κράτος, το οποίο δεν έχει αναγνωρισθεί από καμιά χώρα 
στον κόσμο, πωλείται έναντι του ποσού των 750 εκατ. ευρώ! 
θέλετε μια περιγραφή του πριγκιπάτου της Σίλαντ; Πρόκειται για 
μία μεταλλική πλατφόρμα 550 τ.μ. που στέκεται πάνω σε δύο στύ¬ 
λους από σκυρόδεμα στ’ ανοικτά του Χάργουιτς, στην ανατολική 
Αγγλία, η οποία κατασκευάσθηκε το 1941 για να φιλοξενήσει μία 
αντιαεροπορική πυροβολαρχία. Η πλατφόρμα είναι προσπελάσι¬ 
μη μόνον από ελικόπτερα ή πλοία και οι ιδιοκτήτες της δεν χάνουν 
ευκαιρία να εκθειάζουν τα πλεονεκτήματά της στους επίδοξους 
αγοραστές: απρόσκοτη θέα στο απέραντο γαλάζιο, εγγυημένη ηρε¬ 
μία και απουσία φόρων. Ψάχνετε ακόμη για δώρα τώρα τις γιορτές; 


* Την ίδια ώρα, η Σουηδία, αναγνωρισμένο κράτος αυτή, γίνεται η 
πρώτη χώρα που ανοίγει πρεσβεία στον εικονικό κόσμο του διαδικτυ¬ 
ακού παιχνιδιού "δθοοηά ϋίβ", στο οποίο οι κυβερνοναύτες καλούνται 
να ζήσουν μια νέα ζωή. Η σουηδική πρεσβεία δεν θα εκδίδει διαβατή¬ 
ρια ή βίζες αλλά θα δίνει πληροφορίες για τις γραφειοκρατικές διαδι¬ 
κασίες που απαιτούνται ώστε οι ενδιαφερόμενοι να αποκτούν τέτοιου 
είδους έγγραφα στον πραγματικό κόσμο. 

Στο "Βθοοηά Ι_ϊίβ", που δημιουργήθηκε από την εταιρεία ϋηάθπ Ι_αό 
στο Σαν Φρανσίσκο, έχουν ανοίξει και πολλά εικονικά μαγαζιά πραγμα¬ 
τικών εταιριών. Μια αγορά 3 εκατομμυρίων ανθρώπων (τόσοι μετρώ- 
νται οι χρήστες του παιχνιδιού) δεν θα μπορούσε να μείνει για καιρό 
ανεκμετάλλευτη... 


0 πόλεμος, όπως κι ο φόβος, έχει μία μυρωδιά, κι έχουμε αρχίσει 
να οσμιζόμαστε αυτήν τη δυσοσμία πάνω από τη γη μας, δήλωσε 
ο Μάρκος των Ζαπατίστας, επισημαίνοντας ότι ο κίνδυνος για 
μια νέα ένοπλη σύρραξη στην επαρχία Τσιάπας στο νότιο Μεξικό 
είναι αυξημένος. 

«Εμείς που έχουμε εμπλακεί σε πόλεμο μπορούμε ν’ αναγνω¬ 
ρίσουμε τους δρόμους από τους οποίους αυτός ετοιμάζεται και 
πλησιάζει. Τα σημάδια του πολέμου είναι ορατά στον ορίζοντα. 0 
πόλεμος, όπως κι ο φόβος, έχει μία μυρωδιά, κι έχουμε αρχίσει να 
οσμιζόμαστε αυτήν την δυσοσμία πάνω από τη γή μας. θα πρέπει να 
προετοιμασθούμε για το σοκ», τόνισε στην ομιλία του ο Μάρκος. 
0 επικεφαλής του αντάρτικου ΕΖΙ_Ν καταγγέλλει τις επιθέσεις 
της «υποτιθέμενης αριστερός», που διοικεί την επαρχία Τσιά¬ 
πας, «η οποία είναι στο πλευρό του στρατού, της αστυνομίας, ή 
των παραστρατιωτικών». 

Κατά την εκδήλωση στο Σαν Κριστόμπαλ ντε λας Κάσας, την ιστο¬ 
ρική πρωτεύουσα της Τσιάπας, ο Μάρκος ανακοίνωσε εξάλλου 
πως πρόκειται για την τελευταία εμφάνισή του στα μέσα ενημέρω¬ 
σης, «τουλάχιστον γι’ αρκετό καιρό». «Είναι η τελευταία φορά που 
βγαίνουμε για δραστηριότητες αυτού του τύπου, θέλω να πω για 
εκδηλώσεις, στρογγυλά τραπέζια, διαλέξεις και συνεντεύξεις». 
Σε συνέντευξή του στο μηνιαίο περιοδικό Γατοπαρδο, ο ηγέτης 
των Ζαπατίστας εκτιμά πως ο ΕΖΙ_Ν είναι πλέον «παλιομοδίτι¬ 
κος», και χρειάζεται ν’ αναθεωρηθεί η στρατηγική του, ενώ υπο- 
σχέθηκε ένα νέο στάδιο της δράσης των ανταρτών το καλοκαίρι 
του 2008. Επίσης τόνισε στην ίδια συνέντευξη πως οι ινδιάνοι 
στην Τσιάπας βρίσκονται στην ίδια κατάσταση με το 1993. 


* Επιστολές με τις οποίες ενθαρρύνει στρατιώτες να επανακα- 
ταταγούν στις τάξεις του απέστειλε ο στρατός των ΗΠΑ. Συνηθι¬ 
σμένα πράγματα θα πεις. Όχι αν λάβεις υπόψη ότι αποδέκτες των 
επιστολών ήταν οι οικογένειες εβδομήντα πέντε νεκρών και δια- 
κόσιων τραυματισμένων στρατιωτών. Όλα ξεκίνησαν όταν αντί για 
τη σωστή βάση δεδομένων με τα ονόματα και τις διευθύνσεις των 
στρατιωτών, χρησιμοποιήθηκε μια παλιότερη εκδοχή της, από την 
οποία δεν είχαν αφαιρεθεί τα στοιχεία των άτυχων στρατιωτών. 
Σύμφωνα πάντως με τον αμερικανικό στρατό, θα λαμβάνονταν μέτρα 
προκειμένου να διασφαλισθεί ότι παρόμοιο σφάλμα δεν θα επαναλαμ- 
βανόταν, ενώ αξιωματούχοι του προσωπικού του στρατού θα έρχονταν 
σε επαφή με τις οικογένειες των στρατιωτών για να απολογηθούν 
προσωπικά για την αποστολή των επιστολών. Όσο για το τι θα άκου- 
γαν κατά τις επισκέψεις τους αυτές, είναι ένα θέμα που μάλλον θα 
παραμείνει στρατιωτικό...απόρρητο. 


* Αγωγή κατά της αεροπορικής εταιρίας θαπΐαε, η οποία του απαγό¬ 
ρευσε να επιβιβασθεί σε αεροσκάφος της επειδή φορούσε φανελάκι με 
επιγραφή που χαρακτήριζε τρομοκράτη τον Αμερικανό πρόεδρο Τζορτζ 
Μπους, κατέθεσε Αυστραλός επιβάτης. 0 55χρονος Άλεν Τζάσον δεν 
μπόρεσε να επιβιβασθεί στην πτήση από το Λονδίνο προς τη Μελβούρ¬ 
νη, γιατί αρνήθηκε να βγάλει το φανελάκι που έφερε τη φωτογραφία 
του Μπους κι από κάτω την επιγραφή «υπ’ αριθμόν ένα τρομοκράτης». 
0 ίδιος κατηγόρησε την εταιρεία για προσβολή της ελευθερίας της 
έκφρασης. «Για να πούμε την αλήθεια, η θαπΐαε μου δήλωσε πως θα 
μπορούσα να πετάξω με άλλη πτήση εάν δεν φορούσα το φανελάκι. 
Όμως εγώ δεν είμαι έτοιμος να το βγάλω», τόνισε. 

* Τόδαμε κι αυτό μέσα στη χρονιά που πέρασε. Σε περίπτωση που 
θέλετε να οργανώσετε διαδήλωση και σας λείπουν οι ...διαδηλωτές, 
μέσω της γερμανικής ηλεκτρονικής σελίδας Εγθιίϊο μπορείτε να μι¬ 


σθώσετε περισσότερους από τριακόσιους με την ώρα ή -καλύτερα- 
με την ημέρα για να σας έλθει και πιο φτηνά! 

Οι ενδιαφερόμενοι μπορούν να επιλέξουν τα χαρακτηριστικά του δια¬ 
δηλωτή (βάρος, ύψος, γλώσσα κλπ.) και σε περίπτωση που δεν είναι 
καλά οργανωμένοι να ζητήσουν από το Ερέντο μεγάφωνα, ντουντού¬ 
κες, ειδικά οχήματα, ακόμη και “στολές εργασίας” για τους διαδηλω¬ 
τές. Οι τιμές μίσθωσης των διαδηλωτών κυμαίνονται από 10 έως 30 
ευρώ την ώρα και ανέρχονται σε 145 ευρώ για ολόκληρη την ημέρα. 
Η γερμανική ιστοσελίδα πάντως είναι κοινωνικά ευαίσθητη, καθώς 
δεν μισθώνει διαδηλωτές για να μετάσχουν σε συγκεντρώσεις με ρα¬ 
τσιστικά ή ξενόφοβα χαρακτηριστικά. Αφωνη!!! 


* Η γερμανική πόλη Μπαντ Ντόμπεραν, στη Βαλτική θάλασσα, διέγρα¬ 
ψε από τον κατάλογο των επίτιμων δημοτών της τον Αδόλφο Χίτλερ! Σε 
αυτή την...εσπευσμένη απόφαση κατέληξε το δημοτικό συμβούλιο της 
πόλης τον περασμένο Απρίλιο, δυο μήνες πριν τη σύνοδο κορυφής των 
πιο ανεπτυγμένων βιομηχανικά χωρών (6, που θα γινόταν στο γειτονι¬ 
κό θέρετρο Χάιλιγκενταμ. Όπως τόνισε λίγο πριν τη διαγραφή ο δήμαρ¬ 
χος της πόλης Χάρτμουτ Πόλτσιν, επρόκειτο για μια απλή παράλειψη. 
Το Μπαντ Ντόμπεραν ήταν μία από τις χιλιάδες πόλεις και χωριά που 
είχαν ανακηρύξει τον Χίτλερ επίτιμο δημότη τους την εποχή της πα¬ 
ντοδυναμίας του ναζιστή ηγέτη. Είναι όμως και μία από τις ελάχιστες 
που δεν ανακάλεσε τον τίτλο αυτό μετά το 1945. 


* Είναι λίγο παραπάνω χαρούμενοι από το νορμάλ οι Ιταλοί; Όπως 
απέδειξε έρευνα του Εθνικού Κέντρου Ερευνών της γειτονικής 
χώρας υπάρχει κοκαΐνη στην ατμόσφαιρα της Ρώμης. Οι έρευνες, 
που έγιναν σε συγκεκριμένες περιοχές της Ρώμης στις οποίες 
η χρήση κοκαΐνης θεωρείται σίγουρη, έδειξαν ότι πρώτη έρχεται 
η περιοχή του Πανεπιστημίου της πόλης 11 Λα Σαπιέντσα" που φι¬ 
λοξενεί πάνω από 120.000 φοιτητές, ακολουθεί η περιοχή της 
Βία Βενέτο και μετά το πάρκο της Βίλας Άντα και η Τσινετσιτά. 
Ο ερευνητές που τη διεξήγαγαν πάντως εμφανίστηκαν καθησυ- 
χαστικοί, δηλώνοντας ότι είναι η πρώτη έρευνα - μελέτη αυτού 
του είδους που γίνεται στον κόσμο και ότι οι ποσότητες που βρέ¬ 
θηκαν είναι πολύ κατώτερες από τα επιτρεπτά όρια. Στη Ρώμη, 
σύμφωνα με στοιχεία που δημοσιεύθηκαν στον Τύπο, περίπου 
25.000 άτομα κάνουν χρήση ναρκωτικών εκ των οποίων 50% κο¬ 
καΐνη. Σε ολόκληρη τη χώρα 4 δισ. ευρώ δίνονται για την κοκα¬ 
ΐνη και 90.000 άτομα είναι αυτά που κάνουν καθημερινά χρήση. 


* Και μια ιστορία αγάπης, που συνδυάζει ρομαντισμό και περιπέτεια και 
εκτυλίχθηκε το περασμένο καλοκαίρι στην ανατολική Ινδία. Πρωταγω¬ 
νιστής ένας άγριος αρσενικός ελέφαντας, ο οποίος βγήκε από τη ζού¬ 
γκλα, γκρέμισε τους φράχτες ενός τσίρκου για να κλέψει την καλή του. Ο 
αχαλίνωτος εραστής, που είχε ακούσει τις φωνές των τεσσάρων θηλυ¬ 
κών ελεφάντων του τσίρκου, όρμηξε δίχως δεύτερη σκέψη στο σταύλο 
τους, και έδειξε αμέσως την προτίμησή του για την 30χρονη Σαβίτρι. 
Η Σαβίτρι, καταγοητευμένη κι εκείνη, αγνόησε τα καλοπιάσματα του 
φύλακά της, Σείχ, και ακολούθησε τον έρωτά της στη ζούγκλα. Το ζευ¬ 
γάρι εντοπίστηκε από ομάδα της Δασικής Υπηρεσίας και τον Σέιχ, οι 
οποίοι προσπάθησαν να πείσουν το θηλυκό ελέφαντα να επιστρέφει 
στο τσίρκο. Ο Σέιχ είπε πως η Σαβίτρι αρνήθηκε να πάει μαζί του και πέ¬ 
ρασε την προβοσκίδα της γύρω από το πόδι του εραστή της σε ένδειξη 
ανυπακοής. «Μεγάλωσα τη Σαβίτρι από μικρή και ήταν πάντα υπάκουη. 
Όμως φαίνεται πως ο αρσενικός κέρδισε την αγάπη της», είπε ο Σέιχ. 
Καλή τύχη Σαβίτρι... 


Μ. Μ. 

Όλα για όλους, τίποτα για εμάς 


Η εξέγερση που συνέβη στη πολιτεία Τσιάπας εκείνο τον Ιανουάριο 
του 1994 μας πληροφόρησε που βρίσκεται γεωγραφικά η χώρα του 
Μεξικού γιατί κανείς μας δεν ήξερε, ούτε του χώρου αλλά ούτε και 
η ελληνική κοινωνία. Στη γεωγραφία συνήθως δεν προλαβαίναμε να 
φτάσουμε στα κεφάλαια για την αμερικάνικη ήπειρο και όσοι φτάναν 
μάθαιναν για τις Η.Π.Α. (άραγε τυχαία) και για τον Καναδά επειδή 
πολλοί είχαν κανα μεγαλοπιασμένο συγγενή από τη μεταπολεμική 
εποχή, ελληνική ταβέρνα κτλ κτλ 

Και όταν τους είδαμε, στις πρώτες φωτογραφίες με τις κουκούλες 
αλλά κοντούς, με όπλα αλλά και σκούπες ,πάθαμε τη πλάκα μας. 
Ίσως και αυτοί ,αν ξέρανε ποιοι τους βλέπανε. Και μας ήταν ανεξή¬ 
γητο πως εξεγέρθηκαν εκεί, λίγα χιλιόμετρα κάτω από τη μύτη των 
Η.Π.Α. Και έτσι περιμέναμε ότι θα τους καταστείλουν άμεσα, μέρα 
με τη μέρα, και επειδή δεν είχε και ίντερνετ τόσο μεγάλωνε ο φόβος 
μας. Αυτό όμως που μας εντυπώσιασε πιο πολύ ήταν ότι είχαν και 
μαυροκόκκινες σημαίες! Και πριν καταλαγιάσει το αμήχανο βλέμμα 
του εντυπωσιαζόμενου, προέβαλε από πίσω και η εθνική σημαία του 
Μεξικού! Κάποιοι λοιπόν έφυγαν για να τους γνωρίσουν, εκεί, στη 
Σέλβα Λακαντόνα, στα βουνά του νοτιοανατολικού Μεξικού. 

«Ο άγριος παραμένει στην ευρωπαϊκή συλλογική φαντασία για να 
μπορεί να ζει ο δυτικός άνθρωπος γνωρίζοντας ότι θα ήταν καλύτε¬ 
ρα αν δεν είχε γεννηθεί, ή μάλλον για να θέτει υπό αμφισβήτηση σε 
κάθε του βήμα το νόημα της ζωής του. Με αυτό τον τρόπο, ο άγριος 
είναι ένα από τα κλειδιά του δυτικοευρωπαϊκού πολιτισμού». 

Ρότζερ Μπάρτρα “Ο άγριος μπροστά στον καθρέφτη” 

Με την επιστροφή τους, σχηματίστηκαν και οι πρώτες πρωτοβουλίες 
αλληλεγγύης στους εξεγερμένους ιθαγενείς Ζαπατίστας. Και αφού 
μας πληροφόρησαν για το ποια ήταν η κατάσταση εκεί... τόσο μα¬ 
κριά... και γιατί πήραν τα όπλα οι ιθαγενείς (οι πολλοί δηλαδή λαοί 
που θεώρησαν τους εαυτούς τους απόγονους του Εμιλιάνο Ζαπάτα 
- Ζαπατίστας) άρχισαν οι αποκλεισμοί των μεν προς τους δε, των 
επιτροπών αλληλεγγύης στους Ζαπατίστας και έτσι οι ίδιες οι πρω¬ 
τοβουλίες έφτασαν στο αδιέξοδο, δηλ θέλησαν να κάνουν τους 
Ζαπατίστας αναρχικούς στην Ελλάδα. Άφησαν όμως στην ελληνική 
επαναστατική βιβλιογραφία έντυπα τα οποία ακόμη διαβάζουμε και 
συμβουλευόμαστε. Μετά τύπωσαν και οι εκδοτικοί οίκοι τα βιβλία με 
εξώφυλλα τον Μάρκος να καπνίζει την πίπα του ή καβάλα στο άλογο, 
βιβλία που πούλησαν αρκετά. 

Έλα ντε που λίγο μετά, αυτοί είπαν για έναν κόσμο που να χωρά¬ 
ει πολλούς κόσμους; Για ποιους να αναφέρεται και πως να χωράνε 
άραγε όλοι, ρωτήσαμε εμείς. Μα για όλους όσους αντιμάχονται το 
νεοφιλελεύθερο καπιταλισμό. Και έτσι έδωσαν την ελπίδα σε όλους 
εμάς που αντιστεκόμαστε, που κατεβαίνουμε στις πορείες και που 
καμιά φορά προσπαθούμε να αμφισβητήσουμε και το μονοπώλιο στη 
βία, την αστυνομία. Με αυτό λοιπόν το σύνθημα πήγαμε σε όλες της 
διεθνείς συναντήσεις που μας κάλεσαν για να γνωρίσουμε τους δι¬ 
κούς μας αγώνες από τη Βαρκελώνη στο Βερολίνο και από εκεί και 
πάλι στη ζούγκλα Λακαντόνα. Εκεί γνωρίσαμε τα κινήματα στην εποχή 
της νεωτερικότητας, φονταμενταλίστριες φεμινίστριες, αναρχοσυν- 
δικαλιστές, δίκαιο εμπόριο καφέ και παιδιά με μαλλιά ράστα, δηλαδή 
τζίβες, όλα σχεδόν αυτά τα φέραμε μετά και στην Ελλάδα, τα πιο 
πολλά σαν κακή αντιγραφή και λίγα ως αναγκαιότητα για την κοινωνία 
και λύση σε ό,τι γεννούσε η πτώση του ολοκληρωτικού κομμουνισμού 
και του κόμματος-επανάσταση. 

Και ήταν αυτοί, ο ΕΖΙ_Ν, οι μασκοφόρες γυναίκες... ενάντια στο νεο¬ 
φιλελευθερισμό και για την ανθρωπότητα... που μας έδωσαν ώθηση 
να πάμε στα αντιπαγκοσμιοποιητικά μίτινγκ από το Άμστερνταμ ακόμη 
και με πανό για την υπόθεση τότε, του Γιώργου του Μπαλάφα και τις 
σκευωρίες που έστηνε τότε το κράτους κάτω από την ετικέτα των 


συνήθεις υπόπτων, στην Πράγα και στη Γένοβα αλλά και στην Σεβίλλη, 
στη Βαρσοβία και αλλού. 

Κάπου εκεί, ξεκίνησαν και νέες συλλογικότητες αλληλεγγύης στους 
Ζαπατίστας. Αυτές συσπείρωσαν αγωνιστές από όλα τα μήκη και πλά¬ 
τη της αριστερός και των αναρχικών και κατάφεραν να χτίσουν ένα 
σχολείο επιμόρφωσης δασκάλων που όμοιο του δεν έχει ξαναγίνει, 
από το πρώτο στη κυριολεξία λιθαράκι, και πιο μετά άλλοι ένα οδοντι¬ 
ατρείο και κάποιοι ανεμογεννήτριες με στόχο παραγωγή ενέργειας. Η 
ελληνική κοινωνία μαζικοποίησε τις εκδηλώσεις αλληλεγγύης σε αυ¬ 
τούς σε τέτοιο βαθμό που έκανε τις αντίστοιχες για τους Σαντινίστας 
της Νικαράγουας, την περασμένη δεκαετία, να μοιάζουν σαν ξενέρω¬ 
το πάρτυ. Σχεδόν σε κάθε πανεπιστήμιο και νεανικό στέκι της επικρά¬ 
τειας έγιναν επίσημες εκδηλώσεις και συζητήσεις για αυτούς. Κάπου 
εδώ καταλάβαμε ότι η κριτική της κοινωνίας με βάση τη δεξιά και την 
αριστερά κάπου είχε αρχίζει να μπάζει, και σήμερα προσπαθούμε να 
μην την αναφέρουμε καθόλου. Έτσι αλλάξαμε το σύνθημα “πόλεμος 
στα αφεντικά δεξιά και αριστερά” σε “εθνικά-πλανητικά”. 

Βέβαια, η επανάσταση των φτωχών, ως ένδεια βιολογική, όπως δηλα¬ 
δή την κατανόησε δυστυχώς η ελληνική κοινωνία -και σε αυτό φταίμε 
και εμείς- ξενέρωσε όλους όσους είχαν βάλει αφίσα του Μάρκος κα¬ 
βάλα στο άλογο στο δωμάτιό τους, και έτσι ο ζαπατιστικός λόγος ξε¬ 
θώριασε. Έμειναν οι Υα Βαεΐα στην Ιταλία, των οποίων ο καθημερινός 
λόγος είναι συνυφασμένος με τη ζαπατιστική αθωότητα και απλότητα, 
και το γνωστό αναρχικό συνδικάτο στην Ισπανία να προσπαθούν να 
κάνουν αλληλεγγύη και αντιπληροφόρηση με διόλου ευκαταφρόνητα 
αποτελέσματα. Έτσι, μετά από αυτό το λάθος, μας προβληματίζει 
σήμερα η ανάδειξη της κοινωνικής ένδειας έναντι του παραγόμενου 
πλούτου και της γιγάντωσης των ανισοτήτων (βλέπε ασφαλιστικό και 
τελευταίες κινητοποιήσεις). 

Αυτοί όμως συνέχισαν την πορεία τους, καταδεικνύοντας, κόντρα 
στους ντετερμινισμούς της αγοράς και τις νομοτέλειες, κόντρα στους 
δήθεν νόμους της ιστορίας, πως η εξέλιξη είναι δυνατή και η κοινωνι¬ 
κή απελευθέρωση εφικτή, αρκεί να την επιλέγουμε ως συλλογική κοι¬ 
νωνική διεργασία. Η οριζόντια οργάνωση των κοινοτήτων ως αναπό¬ 
σπαστο κομμάτι της κεντρικής πολιτικής τους θέσης για μη κατάληψη 
της εξουσίας κάνει τη ζαπατιστική εξέγερση όχι μόνο σύγχρονη αλλά 
και παράδειγμα για όλους όσους επιθυμούν έναν άλλο κόσμο, δίκαιο, 
ελεύθερο, δημοκρατικό. 

Είχαν πια ταξιδέψει πολλοί στις αυτόνομες κοινότητές τους. Και μας 
εξήγησαν πόσο ελεύθερες, δημόσιες και κοινωνικές είναι -μέχρι που 
και η Ντανιέλα Μιτεράν τις επισκέφτηκε- για την κομψότητα των γυ¬ 
ναικών, για την απαγόρευση στο ποτό και στα ναρκωτικά με απόφαση 
των ίδιων, για την κριτική των όπλων που έμεινε στη σκιά των όπλων 
της κριτικής, σχέση εύθραυστη, για τις 97 μόνιμες βάσεις παραστρα- 
τιωτικών που τους διώχνουν από τα εδάφη που αυτοί καταλαμβάνουν, 
που τους καίνε τα σπίτια ή και που τους παίρνουν ακόμη και τα υπάρ¬ 
χοντα, τα λίγα που έχουν. Αλλά και για τους 30.000 ακροβολισμένους 
στρατιώτες κατά μήκος της μεξικανικής επικράτειας. Μια διαρκής, 
λοιπόν, κοινωνική εξέγερση. 

Και κάπου στο 2000 κάπως τους χάσαμε. Ούτε ένα κείμενο από αυ¬ 
τούς. Έτσι άρχισαν τα σενάρια: πως διαλύθηκαν, πως ο Μάρκος θα 
δίδασκε και πάλι σε κάποιο πανεπιστήμιο, πως καταστάλθηκαν σιωπη¬ 
ρά, πως ατόνησαν ή πως το σχέδιο ρυθόΙα-ραπαπια θα τους έλυνε όλα 
τα προβλήματα και άρα ήταν άνευ ουσίας ο αγώνας τους. Αυτοί και 
πάλι, όπως το 1994, επανεμφανίστηκαν ξαφνικά και από τη μια με της 
“Ιστορίες που κοιτάν τον καθρέφτη” και μετά με μια από τα βάθη της 
γνωστής ζούγκλας Νέα Διακήρυξη -η έκτη αν δεν κάνω λάθος- μας 
ξανακάλεσαν για να συναντηθούμε. Εκείνη την εποχή στην Ελλάδα 
συνέβη κάτι το μοναδικό, δηλαδή οι αριστεροί ξανάρχισαν να τους βά¬ 


ζουν στης αφίσες τους και να φοράνε τα μπλουζάκια με της φωτογρα¬ 
φίες του κομαντάντε Μηδέν πια, αλλά λέγανε και επίσημα πως η μόνη 
λύση για τους εξεγερμένους Ζαπατίστας ήταν να κάνουν ή να γίνουν 
κόμμα, δηλαδή η αντικοινωνική για ιθαγενή μετάλλαξη του κινήματος 
του και της διαρκούς κοινωνικής επανάστασής του σε κόμμα, και σαν 
διαδικασία που διαρκεί αλλά και σε σημαντικότητα, ανοησία για εμάς. 
Δηλαδή, για να καταλαβαίνουμε γιατί τα μπλοκ της αριστερός είναι 
επί το πλείστον άδεια, αυτοί που ενέπνευσαν όλο το πλανήτη με την 
εξέγερσή τους και που θέλησαν να συναντηθούν με όλους, αλλά χω¬ 
ρίς να θέλουν τίποτα για τη πάρτη τους, να καθίσουν και να κάνουν 
κεντρική επιτροπή και κομματικά συμβούλια και γραφεία κτλ κτλ. Από 
την άλλη πλευρά, οι αναρχικοί λέγανε ότι αυτοί πάνε για να γίνουν 
κόμμα, και οι αναρχικοί δεν κατάλαβαν τους Ζαπατίστας, και έτσι δεν 
ασχολήθηκαν και αυτοί με την άλλη καμπάνια, και ούτε βέβαια και οι 
ομάδες αλληλεγγύης οι οποίες συνέχιζαν να στήνουν παζάρια και να 
πουλάνε και πάλι τα ίδια και ίδια φολκλορικά σουβενίρ. Εμείς όμως 
και αυτή την φορά πήγαμε πολλοί, σχεδόν τόσοι όπως και πριν από 
τις πορείες στη Γένοβα. Και όταν γυρίσαμε μεταφέραμε στην Ελλάδα 
ότι αυτοί μιλάνε για αριστερά (που δεν μοιάζει με την ευρωπαϊκή) και 
από τα κάτω (ταξική πάλη) και για να κάνουμε όλοι μαζί μια νέα καμπά¬ 
νια χωρίς να θέλουμε καταλάβουμε την εξουσία, αλλά να αλλάξουμε 
την κοινωνία σεβόμενοι ο καθένας μας τα χαρακτηριστικά του άλλου 
(Βάσκος αυτονομιστής, Βραζιλιάνος αγρότης χωρίς γη, βιομηχανικός 
εργάτης στο Πέραμα, Ινδός αγρότης με ελάχιστη γη, χωριάτης στη 
Μεσοχώρα, φοιτητής στο Ηράκλειο, μάνα της πλατείας του Μαΐου στο 
Μπουένος Άιρες, πακετάς στο Βύρωνα, λιπασματάς στο Κορδελιό της 
Θεσσαλονίκης κτλ). 

Και επειδή κάλπες και κοινωνική εξέγερση δεν πάνε μαζί, ούτε για 
τις εθνικές αλλά και ούτε για τις πολιτειακές εκλογές, κατάφεραν και 
αυτοί να γεμίσουν την κεντρική πλατεία της πόλης του Μεξικού σε 
συγκέντρωση αντιεκλογική, όσο και οι δυο βασικοί υποψήφιοι Καλντε- 
ρόν-Ομπραδόρ. Και έτσι, η μεγάλη ελπίδα της αριστερός Ομπραδόρ 
έχασε για λίγους ψήφους, είναι η αλήθεια. Κατηγόρησαν τους ιθαγε¬ 
νείς του Μεξικάνικου νότου ότι με τη στάση τους σαμποτάρισαν την 
νίκη του. Και από τότε ξέκοψαν τις σχέσεις τους με αυτούς και τους 
άφησαν μόνους τους με τους παραστρατιωτικούς και τις ορέξεις των 
πολυεθνικών για τον τελικό διωγμό τους από τη ζούγκλα Λακαντόνα 
και τη γύρω περιοχή. 

Φέτος λοιπόν, 1η του Γενάρη, που συμπληρώνονται 13 χρόνια από 
την εξέγερση και 23 από τότε που δέκα το πολύ άντρες και γυναίκες, 
μαιτρ του λατινοαμερικάνου γκεβαριστικού αντάρτικου, κρύφτηκαν 
στη ζούγκλα για να γνωρίσουν τους ξεχασμένους από το Μεξικάνικο 
κράτος αυτόχθονος και να γλιτώσουν και αυτοί με τη σειρά τους από 
την αρρώστια της επαναστατικής πρωτοπορίας, τη μέγγενη των στα¬ 
δίων και την ιδεολογία της ανάπτυξης και της γραμμικής εξέλιξης με 
απόληξη το τέλος της ιστορίας, είτε ήταν αποθηκευμένη στο παρόν 
είτε είναι ήδη γνωστή υποθήκη του μέλλοντος (δικτατορία του προλε¬ 
ταριάτου που ποτέ δεν οδήγησε στην αταξική κοινωνία). 

Και που ο Μάρκος μας ανακοινώνει, στα μέσα του Δεκέμβρη σε μια 
συνάντηση προς τιμή του ΑηάΓθδ ΑυόΓγ, πως η παρουσία του στρατού 
και των πάρας είναι σήμερα, ποιο προκλητική από ποτέ και πως θα 
πρέπει να ετοιμάζονται για πόλεμο, η αλληλεγγύη μας προς τους φτω¬ 
χούς ιθαγενείς, και η δημιουργία του κοινωνικού απελευθερωτικού 
εγχειρήματος της Άλλης καμπάνιας και στη χώρα μας, νομίζω πως θα 
πρέπει να είναι οι δύο κύριες βάσεις για να μπορέσουμε να μεταφρά¬ 
σουμε (όπως λέγαμε το 2004 σε εκδηλώσεις αλληλεγγύης για τα 10 
χρόνια του ΕΖΕΝ, με ομιλήτρια την ΘΙοπα ΒαπιϊΓθζ) το μήνυμα των ιθα¬ 
γενών, αυτό είναι και το δικό μας στοίχημα, που χωρίζει τη συμπάθεια 
και την ελεημοσύνη από τον αγώνα για την ελευθερία. Τόσο μακριά μα 
τόσο κοντά, και πάνε 13 χρόνια πια. 

Μάριος Τουρσουνίδης 

ΠΟΛΙΤΙΣΜΟΣ 


Από τη Γλυκιά συμμορία στην άγρια συμμορία του ΖΕΡΟ ΥΕΑΒδ 

.... στη σιωπή του 21ου αιώνα οι στειρωμένες κοπέλες μας ψιθυρίζουν.... 


Η πορεία του Νίκου Νικολαίδη στον περιβάλλοντα ελληνικό κινη¬ 
ματογραφικό χώρο - κατεστημένο (από κριτικούς μέχρι το σι- 
νεφίλ κοινό) δεν μπορούσε να μην γεννάει εκρήξεις αντιπαραθέσε¬ 
ων κι αντιφατικών απόψεων, αμφιλεγόμενων κρίσεων κι επιθετικών 
προσδιορισμών «έκτακτης ανάγκης». Αυτό συνάδει με την φύση του 
ίδιου του έργου του αλλά και της προσωπικότητας του δημιουργού. 
Με την γέννηση του ΝΕΚ, σε μια περίοδο έντονης πολιτικοποίησης 
όπου οι νέοι τότε δημιουργοί συστραρατεύονταν σε πολιτικά σούπερ 
μάρκετ, όπως λέει ο ίδιος, ο ΝΝ συνειδητά μένει έξω από όλα αυτά 
όπως κι οι ήρωες του, πολιτικοποιημένοι με τον δικό τους τρόπο. Η 
στάση του όμως δεν περνά αδιάφορη αλλά κεντρίζει παντός φύσεως 
ειδικούς. Δεν ανήκει πουθενά ούτε στην δεξιά ούτε στην αριστερά 
(γιατί αυτό ήταν το δίπολο τότε) κι αυτό δεν συγχωρείται εκείνη την 
εποχή. Η ρετσινιά τον ακολουθεί από τότε, σύμμαχος με κανένα. Η 
αμηχανία μπροστά στις ταινίες του είναι ο μοναδικός μοχλός όχι της 
προσέγγισης αλλά της αποφυγής. Ο ανένταχτος δημιουργός δεν βο¬ 
λεύει κανέναν, οι ανούσιες ταμπέλες, οι επιφανειακές προσσεγγίσεις 
δείχνουν ως μοναδική λύση. Οι επιθετικοί προσδιορισμοί μόνιμοι και 
θορυβώδεις καλύπτουν και το ίδιο το έργο του. Η σιωπή λοιπόν, γιατί 
περί σιωπής πρόκειται, ή κουκούλωμα αν θέλετε μπροστά στην γύμνια 
των ίδιων αλλά και του ίδιου του παρακμάζοντα μετά το 80 ΝΕΚ, οδη¬ 
γεί στην απουσία οποιοσδήποτε προσέγγισης του έργου, σοβαρής κι 
ενδελεχούς. Μια ματιά λοιπόν, στο πυρήνα του έργου του δημιουργού 
δεν θα αποτελέσει κανενός είδους μνημόσυνο αλλα ουσιαστική προ¬ 
σπάθεια για περαιτέρο συζήτηση για την παρακαταθήκη του έργου του 
Νίκου Νικολαίδη. 

0 Ν.Ν κατάφερε να κάνει 8 ταινίες (« Πάντα οι ταινίες μου ήταν σπου¬ 
δές πάνω στις ταινίες που πραγματικά ήθελα να κάνω»). 

Τα κουρέλια τραγουδούν ακόμα, η Γλυκιά συμμορία και ο Χαμένος τα 
πέρνει όλα, αποτελούν ένα ξεχωριστό τμήμα του σώματος των ταινιών 
του, αποτελούν την τριλογία των πολιτικών ταινιών. Οι πιο γνωστές 
κι αναγνωρισμένες ταινίες του Ν.Νικολαίδη, ίσως επειδή είναι οι πιο 
προσιτές για το ευρύ κοινό, ίσως οι ταινίες που αφήνουν μεγαλύτερο 
χώρο στην συναισθηματική εμπλοκή του θεατή, σημαία για τμήματα 
της νεολαίας (ο ευρύτερος χώρος των Εξαρχείων, το υηόθΓρΓουηό 
που εκείνη την εποχή είναι στην ακμή του). Διαπραγματέυονται τη 
σχέση του ατόμου με την κοινωνία και το πως συνθλίβεται κάτω από το 
βάρος της διαφορετικότητας του έναντι της κυρίαρχης επιλογής που 
προωθείται από την κοινωνία στο άτομο. Όλοι οι ήρωες των ταινιών 
λειτουργούν κάτω από την επίδραση μιας χείμαιρας που έιτε παίρνει 
το φανταστικό πρόσωπο μιας γυναίκας που ποτέ δεν έρχεται έιτε το 
ανύπαρκτο νησί ενός κλειστού τουριστικού γραφείου. Από τα Κου¬ 
ρέλια μέχρι το Χαμένο, τα άτομα υπερασπίζουν τον προσωπικό τους 
χώρο κι όταν λέμε προσωπικό χώρο εννοούμε την προσωπική επιλο¬ 
γή ύπαρξης τους μέσα στο χώρο και στο χρόνο. Είναι το ενοποιητικό 
στοιχείο που συνδέει όλους τους ήρωες των ταινιών. Αυτό ακριβώς 
τους οδηγεί στην σύγκρουση μέχρις εσχάτων. Αυτή η σύγκρουση δεν 
έχει μεσοβέζικες λύσεις, είτε νικάς είτε χάνεις, μια αυθεντική πράξη 
μονόπλευρης ελευθερίας. 

Μέσα στο πέρασμα του χρόνου που μεσολαβεί απο την πρώτη ταινία 
της τριλογίας μέχρι την δεύτερη, οι ταινίες καταφέρνουν να περιγρά¬ 
φουν ενδελεχώς την λειτουργία του ατόμου μέσα στην κοινωνία της 
κάθε εποχής, που γεννά διαφορετικού τύπου πλαίσια ύπαρξης. Τα 
Κουρέλια είναι το κύκνειο άσμα μιας παρέας, μιας εποχής, που επι¬ 
λέγει την αυτοκτονία ως ύψιστο βαθμό αυτοδιάθεσης. Η Γλυκιά συμ¬ 
μορία, την βίωση μιας εύθραστης ουτοπίας, μιας ολόκληρης γενιάς 



που πίστεψε πως μπορεί να επιβιώσει στις παρυφές του συστήματος. 
Εδώ τελειώνουν οι δύο πρώτες ταινίες περιγραφής του συλλογικού 
υποσυνείδητου κι αρχίζει το σύνθημα του Χαμένου, το όχι πια εδώ. 
Η σκυτάλη δίδεται πλέον σε μια ετερογενή ομάδα ανθρώπων που 
συνδέονται κάτω από ένα κοινό σκοπό. 0 σκοπός αυτός θα δώσει την 
ευκαιρία, στον καθένα ξεχωριστά να προβεί στη δική του προσωπική 
απόδραση. Η ταινία καταφέρνει να δώσει μια ολοκληρωμένη άποψη 
του ανθρώπου στο μεταίχμιο του τέλους του 20ου και της αρχής του 
21 ου αιώνα, ενός ανθρώπου που έχει την συνείδηση του αδιέξοδου 
αλλά ακόμα πιστεύει στην καταμονας διαφυγή. 

Η Ευρυδίκη, Η πρωινή περίπολος κι το Ζθιό γεαΓδ είναι η τριλογία που 
αν όχι συμπυκνώνει την ουσία του οράματος του Νικολαίδη χαρακτη¬ 
ρίζει τις προθέσεις και τις προβληματικές του έργου του. Η τριλογία 
αυτή μας καλεί σε ένα παιχνίδι επαφής του σημερινού κόσμου με τα 
μάτια ανθρώπων που έρχονται από το παρελθόν. Με αυτό το σχήμα 
γίνεται φανερό η προσωπική ματιά του σκηνοθέτη πάνω στην κίνηση 
του κόσμου. Από την Ευρυδίκη, η οποία αποκλεισμένη στο σπίτι περι¬ 
μένει την μεταφορά της, την κοπέλα στην Πρωινή περίπολο που έχο¬ 
ντας χάσει κάθε ανθρώπινο χαρακτηριστικό κινείται από το ένστικτο 
της αυτοσυντήρησης προς ένα αβέβαιο μέρος μέχρι τις στειρωμένες 
κοπέλες του Ζθγο γααΓδ όπου τα δεσμό μοιάζουν προτιμότερα από τον 
"ελεύθερο" έξω κόσμο, μέσω της ανάκλασης του κόσμου στο άτομο, 
μας αποκαλύπτεται με κραυγαλέο τρόπο η πραγματικότητα ενός κό¬ 
σμου που τείνει να χάσει κάθε χαρακτηριστικό ελευθερίας. Οι ήρωες 
βιώνουν καταστάσεις πλήρους ανελευθερίας, ελέγχου, καταστροφής, 
η σιωπή κι οι σπασμένες επικοινωνίες δείχνουν ανυπέρβλητες κι ολο¬ 
κληρωτικές. Το άτομο «αδυνατεί» όμως να λειτουργήσει κάτω από 
αυτές τις συνθήκες, η προσαρμογή του είναι επιφανειακή. Υπόγεια 
διεκδικεί το δικό του "προσωπικό χώρο" είναι ακριβώς το δίχτυ μέσα 
στο οποίο πιάνεται και μέσα από αυτό προσπαθεί να βρει διέξοδο. Η 
αναζήτηση της διεξόδου αποτελεί το σημείο εκκίνησης μιας πορεί¬ 
ας αντιμετώπισης του περιβάλλοντα χώρου και χρόνου (μην ξεχνάμε 
την κυριότερη συνισταμένη του κινηματογράφου, μια συνισταμένη που 
κάνει τον κινηματογράφο να διαφέρει από κάθε άλλη μορφή τέχνης. 
Η διαχείριση του χρόνου αποτελεί το μοναδικό του εκφραστικό μέσο 
έναντι όλων των υπόλοιπων τεχνών). Στο Ζθγο γεαΓδ ο κόσμος που 
πλέον έχει εγκαθιδρυθεί κάνει το άτομο συμβιβασμένο με την πραγ¬ 
ματικότητα. Η διατήρηση της ανθρώπινης υπόστασης αποτελεί ύστατο 
πεδίο μάχης. Οι ηρωίδες δίνουν μάχη με τις ψυχώσεις τους, με την 
απελπισία τους, με τον ίδιο τους τον εαυτό. Σανίδα σωτήριας, το τε¬ 
λευταίο προπύργιο οι μεταξύ τους σχέσεις κι οι συλλογικές φαντασι¬ 
ώσεις τους. Όλες μαζί στο κρεβάτι ονειρεύονται τη θάλασσα, τι είναι η 
θάλασσα, τι μπορεί αυτή να τους προσφέρει, μάλλον μια διαφυγή από 
τον ασφυκτικό τους κόσμο, φυγή για την φυγή προς κάθε κατεύθυνση, 
αυτό κάτι θυμίζει; Στο ολοκληρωτικό σύμπαν μέσα στο οποίο ζουν, ο 
φόβος έχει φυτευτεί μέσα τους, δημιουργώντας ψευδαισθήσεις που 


δίνουν ένα κενό προορισμό, τον οποίο όμως κι έχουν ανάγκη για να 
επιβιώσουν. Πλέον η ελευθερία δεν έχει νόημα, τα δεσμό μοιάζουν 
προτιμότερα. Ο προελαύνον ολοκληρωτισμός κι εκμηδένιση του ατό¬ 
μου είναι εδώ. Το Ζθγο γααΓδ δίνει το στίγμα της σύγχρονης πραγματι¬ 
κότητας, αποτελεί ίσως μια μοναδική παγκοσμίως, οπτική της ουσίας 
του ατόμου στον 21 ο αι., της ισοπέδωσης του κι της απροσδιοριστίας 
του. 

Σιγκαπουρ Σλινγκ και 0α σε δω στην κόλαση αγάπη μου, αποτελούν 
ίσως παρενθέσεις στην φιλμογραφία του. Η βύθιση στο ασυνείδητο, 
όπου τα πάντα εκτυλίσσονται σε ένα σπίτι (καθόλου τυχαία η επιλο¬ 
γή των ηρώων να δρουν μέσα σε ένα σπίτι ή γύρω από αυτό χωρίς 
να μπορούν ή να θέλουν να κινηθούν αλλού) όπου οι ήρωες αλληλο- 
σπαράσσονται. Μοιάζει ίσως το ορμητικότερο μέρος του σύμπαντος 
του Νικολαίδη. Η προσωπική ματιά του θεατή είναι η μόνη που μπορεί 
να σταθεί. Η Κάτια του καθενός έναντι όλων τον άλλων και οι άλλες 
έναντι της μιας. Η κάθε μια ξεχωριστά είναι το μόνο υπαρκτό σχήμα 
κάτω από το οποίο μπορούν να ειδωθούν οι ταινίες και να υπάρξουν. 
Ουσιαστικό λοιπόν σε αυτό το πλαίσιο είναι να αλληλλοεπιδράσουν οι 
θέασης και εν τέλει να βιωθούν οι ταινίες με μοναδικό τρόπο κάθε 
φορά. Εδώ ο θεατής έχει κυρίαρχη θέση, και λόγω ακριβώς της θέσης 
αυτής ο λόγος του είναι κυρίαρχος πέρα από κάθε συνολική ερμηνεία. 
Μια βαθιά βιωματική σχέση καθορίζεται σε χώρο κι χρόνο. 

Το κινηματογραφικό του κείμενο με τις ιδιαιτερότητες, τα ερμητικά και 
προσωπικά του στοιχεία, δείχνει καθαρά την προσπάθεια εκπλήρωσης 
του οράματος του.Να περιγράφει απτά το άτομο στην κάθε εποχή, να 
δώσει την κατάλληλη θέση στις ομαδοποιήσεις, στις συλλογικότητας 
που φιμώνονται από την εξουσία, να προοικονομίσει ένα μέλλον που 
τα σπέρματα υπάρχουν στο παρόν και πρέπει να ειπωθούν με κάθε 
κόστος. Η τυποποιημένη ίαεΐίοοά έκφραση προς κατανάλωση από τον 
σύγχρονο άνθρωπο, η εκτόνωση και το απλό κύλισμα του χρόνου μέσα 
από μια ταινία δεν αντιπροσωπεύουν την επιθυμία του δημιουργού, 
χρέος του αν θέλετε, να εκφράσει την εποχή του ή το μελλοντικό 
κόσμο μέσα στο οποία καλείται να ζήσει ο σύγχρονος άνθρωπος. 
Συμπερασματικά, δυο είναι τα κύρια στοιχεία που μας μένουν από το 
έργο του. Από την μια η στάση του δημιουργού κι από την άλλη η μάτια 
του. Ο ΝΝ κατάφερε να τα συνδυάσει και να τα ακολουθήσει πιστά 
καθ 1 όλη την διάρκεια της πορείας του. 

"Οκτώ χρόνια πριν το τέλος του αιώνα, δεν θα ’θελα να επιβαρύνω 
την ήδη υπάρχουσα σύγχυση με την προσωπική μου θολή μαρτυρία. 
Επισημαίνω όμως τον απόλυτο θρίαμβο του κρατικού φασισμού, την 
οριστική εγκατάσταση του "στερεότυπου" και των μεταλλαγμένων και 
τέλος την επιτυχή μεταμόσχευση του τηλεοπτικού κοντρόλ-σύστεμ 
στον κοινωνικό κορμό. Πάγος, σιωπή, σπασμένες επικοινωνίες, "Πρω¬ 
ινή Περίπολος" και οι τελευταίοι κολασμένοι στα υπόγεια... Κι αν αυτά 
ηχούνε λίγο δυσνόητα ή και κοινότυπα, σημειώστε τότε ότι, έχω την 
αμυδρή εντύπωση πως πάμε όλοι κατά διαόλου και πως η Ρίτα Χαίη- 
γουωρθ αποκλείεται να έρθει στο ραντεβού μας". Ν.Ν. 

Γιώργος Τζίσσους 

Υ.Γ Η κινηματογραφική ομάδα Ν080ΤΗ08 Θα πραγματοποιήσει εκ¬ 
δήλωση - συζήτηση για τον Νίκο Νικολαίδη στις 30 Ιανουάριου . Η 
ομάδα είναι μια ανοιχτή συλλογικότητα η οποία έχει συνελεύσεις 
στις 20.00 κάθε Κυριακή κι με αρχή αυτή την εκδήλωση , εγκαινιάζει 
μια σειρά εκδηλώσεων για τον ελληνικό κινηματογράφο. 

ΒΑΒΤΛ0ΝΙΑ23 


0 φασισμός πεθαίνει στα δικαστήρια... 

Π 

πώς να βάλετε το λύκο να φυλάει τα πρόβατα 


καταδικάζοντας την αλεπού 


^ Ελεύθερος Κοινωνικός Χώρος 


Κάθε Δευτέρα Ανοιχτή Γενική Συνέλευση, ώρα: 20:30 
Κάθε Κυριακή Ανοιχτή συνάντηση της ομάδας του ΝοεοΗοε 
“Πόλη - Λαβύρινθος για την ελευθερία”, ώρα: 18:00 


Γ ια ακόμα μια φορά το αστικό δικαστήριο “στέκεται στο ύψος 
του”. Αψηφώντας ακόμα και τις δικές του εγγενείς ροπές 
προς το ρατσισμό, καθώς δεν τσιγκουνεύεται να μοιράζει απάν¬ 
θρωπες και εξαντλητικές ποινές για μικροπαραπτώματα σε αλ¬ 
λοδαπούς μικροπαραβάτες, καταδικάζει δημοκρατικά σε 14 μή¬ 
νες φυλάκιση τον Πλεύρη για την κατηγορία της παράβασης του 
νόμου περί φυλετικών διακρίσεων, του λεγάμενου αντιρατσιστι- 
κού νόμου. Για προτροπή σε ρατσιστική βία και προσβολή των 
Εβραίων με ρατσιστικά σχόλια που περιέχονται στο νέο βιβλίο 
του, εκείνο όπου μας αποκαλύπτει... όλη την αλήθεια για τους 
Εβραίους. Επιτέλους, μετά από το 1979 (χρονιά που θεσπίστηκε 
ο νόμος) έχουμε την πρώτη καταδίκη με βάση αυτόν. Επιτέλους, 
γίναμε... Ευρώπη! 

0 Πλεύρης. Αυτός ο άθλιος, γλοιώδης και αποκρουστικός τύ¬ 
πος, που κάθε φορά που τον βλέπω “μου γυρίζουν τ’ άντερα” 
όχι μόνο για τα λόγια του που εξυμνούν το ρατσισμό και τη μι¬ 
σαλλοδοξία αλλά και για το βλέμμα του και τη φωνή του που 
φέρνουν στο νου κάποιες από τις ανατριχιαστικότερες στιγμές 
της πρόσφατης ιστορίας. Κάποιες από τις μελανότερες σελίδες 
της. Ένας άνθρωπος που μισεί τη ζωή και όπου η μοναδική αγά¬ 
πη του (αυτή για την ανωτερότητα της ελληνικής φυλής) είναι 
ακόμα πιο αηδιαστική και από το χειρότερο μίσος. 

Γιατί όμως νιώθω ότι η απόφαση αυτή είναι πιο επικίνδυνη και 
από τον ίδιο και από τα άθλια βιβλία του; Επειδή καταδικάστηκε 
από το “αστικό” δικαστήριο και όχι από κάποιο “επαναστατικό”; 
Όχι, ο λόγος είναι άλλος και είναι πολύ απλός: Επειδή καταδικά¬ 
στηκε για τις ιδέες του, επειδή του αφαιρέθηκε η ελευθερία να 
τις εκφράζει. Και επειδή εμείς και η ελευθερία έχουμε κάποιες 
παραπάνω σχέσεις. Η ελευθερία για μας ποτέ δεν αποτέλεσε 
ένα χρηστικό εργαλείο για “όταν μας βολεύει”. Αλλά κάτι πολύ 
παραπάνω. 

Όταν οι (όποιες) ιδέες καταδικάζονται στα δικαστήρια έχουμε 
λόγους να ανησυχούμε. Δεν μιλάμε εδώ για πράξεις. Με αυτές 
ξέρουμε πολύ καλά τι να κάνουμε. Ξέρουμε πολύ καλά το πόσο 
σημαντικό είναι να μην αφήσουμε καμία φασιστική ομάδα να κα- 
τέβει στο δρόμο. Να τους τσακίσουμε τα χέρια πριν αυτά απλω¬ 
θούν πάνω σε κάποιο μετανάστη. Ακόμα και να τους σύρουμε 
στα αστικά δικαστήρια, αν θέλετε. Όχι σαν εκφραστές πολιτικών 
απόψεων αλλά σαν εγκληματίες. 

Αλλά εδώ μιλάμε για ιδέες. Και αυτές δεν μπορεί να τις δικάσει 
δια νόμου κανένα δικαστήριο. Και όταν αυτό το κάνει, ετοιμα¬ 
στείτε για τα χειρότερα. Για να μην πολυλογούμε, δύο μπορεί να 
είναι τα αποτελέσματα: Είτε η ηρωοποίηση ενός τύπου σαν τον 
Πλεύρη όπου, αντί να αφεθεί αυτός να παραμείνει στα πραγμα¬ 
τικά του όρια που είναι αυτά της γραφικής μηδαμινότητας, να 
ανακηρύσσεται σε υπέρμαχο και υπερασπιστή της ελευθερίας. 
Το δεύτερο αποτέλεσμα ίσως είναι χειρότερο: Ανοίγει ο δρό¬ 
μος για την ποινικοποίηση των ιδεών. Ξεκίνησαν από αυτόν για 
να καταλήξουν σε κάποιους άλλους. Περνώντας -γιατί όχι- και 
από... εμάς. 

Είναι γνωστή η τακτική του κράτους να εισάγει νέα κατασταλτικά 
μέτρα ξεκινώντας από χώρους που δεν απολαμβάνουν κοινωνι¬ 
κής αποδοχής και νομιμοποίησης. Από τους “κλέφτες” που επι¬ 
βουλεύονται την περιουσία μας μέχρι τους “χούλιγκαν”. Και στη 
συνέχεια τους “τρομοκράτες”. Μέτρα που εφαρμόζονται ΠΙΛΟ¬ 


ΤΙΚΑ πάνω σε αυτές της ομάδες για να επεκταθούν εν δυνάμει 
σε όλη την υπόλοιπη κοινωνία αφού πρώτα έχουν κερδίσει τη 
νομιμοποίησή της. Κάμερες, τρομονόμοι, ιδιώνυμα. 

Γιατί λοιπόν να μην καταδικαστούν κάποια στιγμή άτομα ή ομά¬ 
δες που διακηρύσσουν το “ταξικό μίσος”; Που εχθρεύονται την 
κοινωνική συναίνεση; Μήπως θα πρέπει να αναγνωρίσουμε 
στους δικαστές και το κράτος το δικαίωμα να μιλάνε για ηθικούς 
αυτουργούς; Αν ναι, τότε ποιος θα αποκλείσει το ενδεχόμενο να 
δικαστούν κάποια στιγμή στο εγγύς ζοφερότερο μέλλον οι μισοί 
από τους συντάκτες της εφημερίδας που κρατάτε στα χέρια σας 
ως ηθικοί αυτουργοί σε πράξεις του κοινωνικού ανταγωνισμού; 

Αλλά εκεί φτάνουμε όταν κάποιοι υιοθετούμε αβασάνιστα συν¬ 
θήματα του τύπου «καμιά ελευθερία στους εχθρούς της ελευ¬ 
θερίας». Χρειάζεται εδώ να θυμίσουμε ότι κάθε φορά που από 
το δίπολο Δικαιοσύνη - Ελευθερία επιλέχθηκε η πρώτη, αυτό 
οδήγησε είτε στα γκούλαγκ (Σοβιετική Ένωση) είτε σε κοινω¬ 
νίες τύπου: η μισή κοινωνία να χαφιεδίζει την άλλη μισή; (Ανατ. 
Γερμανία). Κάτι τέτοιο ίσως είναι συμβατό με την ιστορική δια¬ 
δρομή της Αριστερός και τα ιστορικά αποτελέσματά της. Είναι 
-ή μάλλον θέλουμε να είναι- αυτό συμβατό με εμάς και με τις 
δικές μας ιδέες; Εκεί επίσης φτάνουμε και όταν βρισκόμαστε να 
συμφωνούμε με δράσεις -ακόμα και από κόσμο του “κοντινού 
μας χώρου”- του τύπου: «τι όμορφα που καίγονται τα φασιστικά 
βιβλία στους... 451 βαθμούς της κλίμακας φαρενάιτ»... 

Χρειάζεται μήπως τώρα να σχολιάσουμε και το ποια ήταν η “άλλη 
πλευρά” σε αυτή τη δίκη; Η δίωξη ασκήθηκε μετά από μήνυση 
του Κεντρικού Ισραηλιτικού Συμβουλίου (ΚΙΣ). Εκείνων που δεν 
έχουν πει μια λέξη για τη συστηματική εξόντωση των Παλαιστινί¬ 
ων από ένα κράτος εγκληματία, το Ισραήλ (με τη στήριξη βέβαια 
και διεθνών συμμάχων), ένα κράτος δημιουργημένο εξαρχής με 
ρατσιστικά κριτήρια, κριτήρια που εξακολουθούν να ισχύουν σε 
όλη τη μέχρι τώρα πορεία του. Εκείνων που δικαιολογούν όλες 
τις επιλογές του κράτους αυτού και όλες τις αντίστοιχες υπο¬ 
θέσεις φίμωσης της ελευθερίας του λόγου στα δικαστήρια της 
Ευρώπης τα τελευταία χρόνια. Η “άλλη πλευρά” του νομίσματος 
μήπως; 

Και αν θα έπρεπε να απαντηθεί η καταγγελία της ανεκδιήγητης 
«Αντιεθνικιστικής Κίνησης», ότι δηλαδή η Αριστερά ήταν απού¬ 
σα από τη δίκη αυτή, μήπως η απάντηση θα έπρεπε να είναι 
ότι άμα η Αριστερά και ο αντιεξουσιαστικός χώρος έκριναν ότι 
θα έπρεπε να συμμετάσχουν (αυτό σηκώνει συζήτηση) στη δίκη 
ίσως να έπρεπε να συμμετάσχουν ως... μάρτυρες υπεράσπι¬ 
σης; (Αν δεν μπορώ να είμαι λίγο προκλητικός σε μια εφημερίδα 
σαν τη «Βαβυλωνία», πού θα μπορούσα να είμαι;) 

0 ρατσισμός και ο φασισμός δεν πεθαίνουν στα δικαστήρια. Ούτε 
καν τραυματίζονται εκεί. 0 ρατσισμός και ο φασισμός βρίσκονται 
μέσα στις δομές και τους θεσμούς του κράτους. Το κράτος και 
το κεφάλαιο είναι αυτά που τον παράγουν καλλιεργώντας, προ¬ 
βάλλοντας και κολακεύοντας “καθυστερημένες” συνειδήσεις 
κομματιών της κοινωνίας. Εκεί φωλιάζει ο φασισμός και από 
εκεί πρέπει να τον ξετρυπώσουμε και να τον πολεμήσουμε. Σε 
αυτές της συνειδήσεις, αυτής της κοινωνίας. Κι εμείς αποτε¬ 
λούμε μέρος της. 

Σωκράτης Αβραμόπουλος 


Σάββατο 5 
Παρασκευή 
Τρίτη 15 


Τετάρτη 16 
Πέμπτη 17 


Παρασκευή 
Τρίτη 22 


Πέμπτη 24 


Παρασκευή 
Τρίτη 29 


Τετάρτη 30 


ΠΡΟΓΡΑΜΜΑ ΙΑΝΟΥΑΡΙΟΥ 2008 

Καλή Χρονιά! Το Νο$ο1ιό$ κάτι μαγειρεύει... και καλεί 
τους φίλους σε δείπνο. Ωρα: 19:00 
11 Οι ννΐιϊΐβ ηοίζβ ίΠδοϊρΙϊηο παρουσιάζουν αείά ΙκβαΚ άβαΐδ σε 
ελεύθερο αυτοσχεδιασμό. Όρα: 21:30 
Βιβλιοπωλείο «Σίσυφος». 

Κύκλος Συζητήσεων-Λέσχη Ανάγνωσης. 

Ιστορία της παγκόσμιας λογοτεχνίας: «0 Ρομαντισμός». 
Εισηγητής: Φιλήμονας Πατσάκης. 1η Συνάντηση. 

Ώρα: 21:00 Πληρ.: 6948211170 
Ανθρωπιστικό Κίνημα. Εκδήλωση: “Η αναγκαιότητα ενός 
Ιοτυντι για τον πυρηνικό αφοπλισμό”. Ωρα: 20:30 
Σκακιστικό Τουρνουά 

► ΣΙΜΟΥΛΤΑΝΕ με τους Ηάθ Μαίΐπ Τσομή Δημήτριο και 
Γιώργο Φέστα 

► Συνάντηση για τη δημιουργία Σκακιστικού Συλλόγου 
ΝοεοΐΓΟδ. Ώρα: 19:30 

18 Συναυλία με τους «ΒγοΚθπ δοαΙδ». Αγγλόφωνο ΒοοΚ - ΡυηΚ 
ιδεολογία και μελοδραματικές συνθέσεις. Ώρα: 22:00 

ΠΟΛΗ: ΛΑΒΥΡΙΝΘΟΣ ΠΡΟΣ ΤΗΝ ΕΛΕΥΘΕΡΙΑ 

(Σειρά εκδηλώσεων) 

Παρουσίαση-Συζήτηση: «Αστικά Κοινωνικά Κινήματα» 
Ωμιλήτρια: Ελένη Πορτάλιου Πανεπιστημιακός, συμμετέχει 
στο Παναττικό Δίκτυο Πόλης. Ώρα: 21:00 
Βιβλιοπαρουσίαση: «Ασώματος Κεφαλή» του Βασίλη Λαδά. 
Ομιλητές: Κώστας Κρεμμύδας Εκδότης του περιοδικού 
Μανδραγόρας, Σπόρος Φυτράκης Δικηγόρος, 

Γιάννης Παπαθεοδώρου Πανεπιστημιακός, Οοδωρής 
Γκόνης Συγγραφέας-Σκηνοθέτης. Ώρα: 20:30 
25 Μουσικό δίωρο χωρίς μικρόφωνα με Ρεμπέτικα τραγούδια 
Ώρα: 22:00 

Βιβλιοπωλείο «Σίσυφος». 

Κύκλος Συζητήσεων-Λέσχη Ανάγνωσης. 

Ιστορία της παγκόσμιας λογοτεχνίας: «Ο Ρομαντισμός». 

Εισηγητής: Φιλήμονας Πατσάκης. 2η Συνάντηση. 

Ώρα: 21:00. Πληρ.: 6948211170 

«Περί Κινηματογραφίας» (Σειρά εκδηλώσεων) 

Συζήτηση για το έργο του σκηνοθέτη Νίκου Νικολαϊδη. 

0α μιλήσουν: Τάκης Σπυριδάκης, σκηνοθέτης-ηθοποιός 
και Νίκος Τριανταφυλλίδης, σκηνοθέτης. Ώρα: 20:30 


Πρόγραμμα Οίηβ ΝοδοίΓΟδ Ιανουάριος 2008 

Όλες οι προβολές ξεκινάνε 21.00, θ-ηΐ3ϊΙ: 0ϊηθη050ΐΓ05@γ3ίΊ00.9Γ 
Η ανοιχτή συλλογικότητα Οϊπθ Νο$οϊγο$ συναντιέται κάθε Κυριακή στις 20.00 


Κυριακή 6/1 

ΚαΙαίΓθηάο (ταινία), Ωϊγθοϊογ ΒΓιυΓιοϊ Μοπΐα 

Τρίτη 8/1 

Με κομμένη την ανάσα, Ζ.Λ.Γκονταρ 

Τετάρτη 9/1 

Τα κουρέλια τραγουδάνε ακόμα, Νίκος Νικολαιδης 

Κυριακή13/1 

ΟθδΙιϋΚβη δθ3δοη, 2 σρϊδοάθδ 1-4 

Τρίτη 15/1 

ΚϊΙΙβΓδ, ΒοόθΓΐ ΒϊοάηΊοΚ 

Τετάρτη 16/1 

Γλυκιά συμμορία, Νίκος Νικολαϊδης 

Κυριακή 20/1 

θ8ΠδΙιϊΙ(8η δβ3δοη, 2 ορϊδοάθδ 5-8 

Τρίτη 22/1 

$3Πΐ3 δ30Γ8, ϋϊΟάΟΓΟννδΚγ 

Τετάρτη 23/1 

Ο Χαμένος τα παίρνει όλα, Νίκος Νικολαϊδης 

Κυριακή 27/1 

θβηδΙιϊΚβη δβ3δοη, 2 ορϊδοάθδ 9-12 

Τρίτη 29/1 

θουόΐβ Ιηάβπιηίΐγ, ΒϊΙΙγ \Λ/ϊΙάθΓ 

Τετάρτη 30/1 

Αεί οί νϊοίβηεβ, ΡΓθά ΖϊηηθΓπειηη 

2&ΙΒΜΥΜΝΙΑ 


ΑΗΤΙΕΙΟΤΙΙΑΙΤΙΚΗ Ε«ΗΗΕΡΙ1λ 


Η ανιίΕςαυσιασιικπ εφημερίδα 
«ΒΠΒΥ/1ΩΝΙΡΙ» παρουσιάζει ιπν 
έκδοση «Βι δρόμοι ίου Νέσιορ 
Μαχνό» ιυυν Β. Μπιελάε και Π. Μπι- 
ελάε, η οποία ολοκληρώνεται σε 
δύο ιόμαυ5. Τα γεγονότα που πα¬ 
ρατίθενται στα σύγγραμμα είναι στο 
μεγαλύτερα μέροε ταυε άγνυυστα 
στα ελληνικό καινό και αφορούν 
στην ιστορική περίοδο ταυ Ρυυσι- 
καύ Εμφυλίου Πολέμου κατά τα έτπ 
1917-1921, που διαδραματίστηκαν 
στην περιοχή Βράσπε τυυν «μαχνο- 
βιτϋϋν» στη Νότιο Ουκρανία. 

Στα ΒΟ χρόνια τπς Σοβιετικής Εξουσίας, π 
λέξη «μαχνοβτσίνα» έγινε συνώνυμη ίου 
λπστοσυμμορίτπ, ιαυ ανιισπμίιπ και ίου 
εγκληματία. Με την κατάρρευση ταυ «υπαρ¬ 
κτού σοσιαλισμού» και το άνοιγμα τυυν κρα¬ 
τικών αρχείυυν αποκτήθηκε πρόσβαση σε 
επίσημα υλικό, που αποτελεί τπν βάσπ για 
τπν αποκατάσταση τπς ιστορικής αλήθειας. 

Η επιλογή μας να εκδώσαυμε στα ελλη¬ 
νικά αυτό το βιβλία έγκειται στο γεγονός 
ότι το πρυυτότυπο αποτελεί μια προσπάθεια 
επιστημονικής ανάλυσης τυυν πεπραγμέ- 
νυυν εκείνης τπς περιόδου. Το σύγγραμμα 
έχει αναφορές σε μεγάλο όγκο επίσπμυυν 
εγγράφυυν και επιστολών καθώς επίσης 
συμπληρώνεται με προσυυπικές μαρτυρίες 
ανθρώπυυν που συμμετείχαν στα γεγονότα. 

Τα κίνητρο του Π. Μπιελάς σε μεγάλο βαθ¬ 
μό ήταν να απακαταστήσει τπν μνήμπ του 
πατέρα του Β. Μπιελάς, που εκτελέστπκε 
από τπ Γκε.Πε.Ου. το 193Β, όπυυς και οι πε¬ 
ρισσότεροι πρυυταγυυνιστές τυυν γεγανότυυν, 
είτε αυτοί ήταν μπολσεβίκοι είτε αντίπαλοί 
τους. Ουστυχώς δε στάθηκε δυνατόν να 
συναντηθούμε με τον ΡΙ. Μπιελάς, καθώς 
απεβίυυσε δύο χρόνια μετά τπν έκδοση ταυ 
βιβλίου του στπν Ουκρανία. 

Στόχος αυτής τπς έκδοσης είναι ακριβώς 
να επαναπροσδιορίσει διαμέσου τπς επι¬ 
στημονικής ιστορικής έρευνας σημαντικά 
γεγονότα που αφορούν τους κοινυυνικούς 
αγώνες του παρελθόντος, κρατώντας απο¬ 
στάσεις από ιδεολογίες και ιδεολογήματα 
κάθε απόχρυυσπς, που αποτελούν ανάχυυμα 
για τους κοινυυνικούς αγώνες του μέλλο¬ 
ντος. 


Β. ΜΠΙΕΛΑΣ - Α. ΜΠΙΕΛΑΣ 


οι ΔΡΟΜΟΙ 

του ΝΕΣΤΟΡ ΜΑΧΝΟ 

Α' ΤΟΜΟΣ 

